|  |  |  |
| --- | --- | --- |
| **בית המשפט המחוזי בירושלים** | | |
| **תפ"ח 1280-07-10 מדינת ישראל נ' יעקובזון(עציר)** |  | **28 מרץ 2011** |

|  |  |  |
| --- | --- | --- |
| **בפני כב' השופטים: צבי סגל, סגן הנשיאה – אב"ד, משה דרורי ומשה יועד הכהן** | | |
| **המאשימה** | | **מדינת ישראל** | | |
| **נגד** | | | | |
| **הנאשם** | | **משה יעקובזון (עציר), ת"ז 024134413** | | |
|  | | |  | |

**נוכחים**:

**ב"כ המאשימה עו"ד ג'ני גינזבורג מפרקליטות מחוז י-ם**

**הנאשם ובא כוחו עו"ד יאיר נהוראי**

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [275](http://www.nevo.co.il/law/70301/275), [345](http://www.nevo.co.il/law/70301/345.a.1)(א)(1), [345](http://www.nevo.co.il/law/70301/345.b.1)(ב)(1), [348](http://www.nevo.co.il/law/70301/348.b)(ב), [348](http://www.nevo.co.il/law/70301/348.c1)(ג1)

**הכרעת דין משלימה**

בנוסף להרשעת הנאשם בעבירה של מעשה מגונה בקטין שטרם מלאו לו 16 שנה, שלא בהסכמתו החופשית – לפי [סעיף 348(ב)](http://www.nevo.co.il/law/70301/348.b) בנסיבות [סעיף 345(ב)(1)](http://www.nevo.co.il/law/70301/345.b.1) [וסעיף 345(א)(1)](http://www.nevo.co.il/law/70301/345.a.1) ל[חוק העונשין](http://www.nevo.co.il/law/70301), התשל"ז-1977 (להלן: "החוק"), אנו מרשיעים הנאשם, על-פי הודאתו, בתיק אותו ביקש לצרף (שלום (י-ם) ת"פ 9115/08) בעבירות של מעשה מגונה תוך שימוש בכוח והפרעה לשוטר בשעת מילוי תפקידו – לפי [סעיפים 348(ג1)](http://www.nevo.co.il/law/70301/348.c1) ו-[275](http://www.nevo.co.il/law/70301/275) לחוק הנ"ל.

<#4#>

**ניתנה והודעה היום כ"ב אדר ב תשע"א, 28/03/2011 במעמד הנוכחים.**

|  |  |  |
| --- | --- | --- |
|  |  |  |
| **צבי סגל, סגן נשיא** | **משה דרורי, שופט** | **משה יועד הכהן, שופט** |

**גזר דין**

1. הצדדים הציגו לפנינו הודעה על הסדר טיעון, בגדרו הודה הנאשם בעבירות של מעשה מגונה בקטין שטרם מלאו לו 16 שנה, שלא בהסכמתו החופשית – לפי [סעיף 348(ב)](http://www.nevo.co.il/law/70301/348.b) בנסיבות [סעיף 345(ב)(1)](http://www.nevo.co.il/law/70301/345.b.1) [וסעיף 345(א)(1)](http://www.nevo.co.il/law/70301/345.a.1) ל[חוק העונשין](http://www.nevo.co.il/law/70301), התשל"ז-1977 (להלן: "**החוק**"), וכן בעבירות של מעשה מגונה תוך שימוש בכוח, והפרעה לשוטר בשעת מילוי תפקידו – לפי [סעיפים 348(ג1)](http://www.nevo.co.il/law/70301/348.c1) ו-[275](http://www.nevo.co.il/law/70301/275) לחוק הנ"ל.

2. בגדר אותו הסדר עתרו שני הצדדים לעונש מאסר של 30 חודשים בפועל, בניכוי ימי המעצר אותם ריצה הנאשם בתיק זה, והמאשימה אף עתרה לעונש מאסר על-תנאי ולפיצוי המתלוננים.

3. התחבטנו קשות אם לאמץ את הסדר הטיעון לעונש, זאת לא רק בשל עובדות שני כתבי האישום בהן הודה הנאשם, אלא בעיקר לאור חוות הדעת שניתנה על-ידי המרכז להערכת המסוכנות, בגדרה נאמר, בין השאר, כי: "**מדובר בעבריין מין רצידיביסט... אינו מגלה אמפטיה לקורבן.... אינו מגלה כל תובנה למסוכנותו, עובדה שכשלעצמה מגבירה את המסוכנות... ולטווח הרחוק רמת מסוכנותו המינית הנה גבוהה**".

4. הפנינו שוב ושוב שאלות לבאת-כוח המאשימה, על-מנת שתבהיר לנו את פשר ההסכמה מבחינתם, ובאת-כוח המאשימה עמדה על מצבו הגופני הקשה של הנאשם ועל הקושי הראייתי בתיק בשל חוות-דעת פסיכיאטריות מנוגדות, וביקשה לאמץ את ההסדר.

5. עיינו בחוות הדעת הפסיכיאטרית שהוגשה על-ידי הסנגוריה, מאת ד"ר משה איזק, והתרשמנו כי מזה כשנה החל הנאשם לסבול ממחלה הורמונאלית קשה על שם "אדיסון", המתבטאת באי-ספיקה של בלוטת יותרת הכליה. המחלה מוכרת היטב וללא טיפול היא עלולה לגרום להפרעות גופניות קשות ואף להסתיים במוות. הנאשם מקבל טיפול הורמונאלי מלאכותי על-ידי סטרואידים שונים, הבאים להחליף את העדרם של ההורמונים הטבעיים, והוא נמצא תחת טיפולו של פרופ' גלזר, אנדוקרינולוג מבית החולים הדסה "עין כרם". שמענו גם מפי אחותו של הנאשם, כי רק בתקופה האחרונה בה שוהה הנאשם במעצר היה צורך לאשפזו שמונה פעמים בבית החולים "אסף הרופא" כתוצאה ממחלתו.

6. כפי שצוין לעיל, התחבטנו קשות כיצד לאזן נכונה בין האינטרס הציבורי, המחייב החמרה בעבירות אלו, בעיקר לאור דו"ח הערכת המסוכנות, לבין האינטרס הפרטי של הנאשם, כמפורט לעיל, ובשאלה האם ניתן להסתפק בעונש המינימום הקבוע בחוק לעבירה מסוג זה. לא בלי היסוס הגענו לכלל מסקנה, כי יש לאמץ את ההסדר הנ"ל, זאת בעיקר בשל מצבו הרפואי של הנאשם והידיעה כי בסמוך לאחר שחרורו מן הכלא הוא יחל בטיפול מניעתי-תרופתי על-ידי הרופאים פרופ' ויצטום ופרופ' רסלר, ובכך יוקהה במקצת הסיכון העתידי, כמו גם חוק הפיקוח על עברייני מין שיש להניח שיופעל לגבי הנאשם עד תומו עם יציאתו מהכלא, ובמסגרתו ניתן לקוות כי תמצא הדרך כי אכן הטיפול המניעתי-תרופתי יבוצע כדבעי.

7. אנו גוזרים, אפוא, על הנאשם את העונשים כדלקמן:

א. 30 חודשי מאסר בפועל, החל מיום מעצרו – 30.6.10, בניכוי 5 ימי מעצר אותם ריצה בקשר לתיק בית משפט השלום בירושלים (26.7.07 – 30.7.07);

ב. 18 חודשי מאסר על-תנאי, שלא יעבור תוך שלוש שנים מיום שחרורו ממעצרו עבירה דומה בה הורשע בתיקים אלה;

ג. אנו מחייבים הנאשם לפצות כל אחד משני המתלוננים בשני התיקים בסך 10,000 ₪ כל אחד, אשר ישולמו תוך 12 חודשים מהיום.

**הודע לנאשם על זכותו לערער לבית המשפט העליון תוך 45 יום מהיום**.

<#9#>

**ניתן והודע היום כ"ב אדר ב תשע"א, 28/03/2011 במעמד הנוכחים.**

5129371

ים צבי סגל 54678313

54678313

|  |  |  |
| --- | --- | --- |
|  |  |  |
| **צבי סגל, סגן נשיא** | **משה דרורי, שופט** | **משה יועד הכהן, שופט** |

הוקלד על ידי: נאוה זקן

נוסח מסמך זה כפוף לשינויי ניסוח ועריכה

בעניין עריכה ושינויים במסמכי פסיקה, חקיקה ועוד באתר נבו – הקש כאן