|  |  |  |
| --- | --- | --- |
| בית המשפט המחוזי בחיפה | | תפ 000119/00 |
| בפני | הרכב כב' השופטים:נ ח. פיזם - ס. נשיא [אב"ד]  א. רזי  י. דר |  |

|  |  |  |  |
| --- | --- | --- | --- |
| בעניין:ב | מדינת ישראל | | המאשימה |
|  | - נ ג ד - | |  |
|  | דוד בן סולימן פדלון | |  |
|  | ע"י ב"כ עוה"ד | פרי - סנגוריה ציבורית | הנאשם |

## 

## חקיקה שאוזכרה:

## [חוק העונשין, תשל"ז-1977](http://www.nevo.co.il/law/70301): סע' [345(א)(1)](http://www.nevo.co.il/law/70301/345.a.1), [348.א.](http://www.nevo.co.il/law/70301/348.a.)

## 

הכרעת דין

ח. פיזם, שופט, אב"ד, סגן נשיא:ו

1. לנאשם יוחסו העבירות של אינוס לפי [סעיף 345(א)(1)](http://www.nevo.co.il/law/70301/345.a.1) לחוק העונשין תשל"ז 1977 (להלן:נ חוק העונשין). וכן מעשה מגונה בנסיבות של אינוס לפי [סעיף 348 (א) + סעיף 345 (א) (1)](http://www.nevo.co.il/law/70301/348.a.;345.a.1) לחוק העונשין.

נסיבות העבירות כמתואר בכתב האישום כדלקמן :ב

ביום 18.1.2000 בשעה 16.00 אחה"צ או סמוך לכך, פנתה המתלוננת לתחנת האוטובוס   
בחדרה, במטרה לנסוע לבנה המתגורר בפרדס חנה.

בדרכה של המתלוננת לתחנת האוטובוס, כאמור, פגשה המתלוננת את הנאשם אותו הכירה זה מכבר. הנאשם שאל את המתלוננת לשלומה ולשלום משפחתה והציעה לה כי יסיע אותה בריכבו, שחנה בקירבת מקום (להלן:ו הרכב) למחוז חפצה, פרדס חנה. בהמשך, עלתה המתלוננת לרכב והנאשם החל בנסיעה לכיוון פרדס חנה. משהגיע בסמוך לגן שמואל, סטה הנאשם לדרך צדדית והוליך את ריכבו לתוך שביל המוביל לפרדסים. בתוך אחד הפרדסים עצר הנאשם את הרכב, התקרב למתלוננת ונישק אותה ללא הסכמתה על פיה. המתלוננת ביקשה מהנאשם כי יעזוב אותה, או אז, הנאשם חנק אותה בגרונה, הרים לה את החצאית והכניס את אצבעו לתוך איבר מינה חרף התנגדותה, בכייה וצעקותיה של המתלוננת. היא ניסתה לברוח מן הרכב, אלא, שהנאשם סטר לה על פניה ואמר לה :נ "היום אני אאנוס אותך".

לאחר מכן, ירד הנאשם מן הרכב, ניגש למתלוננת שישבה במושב הקדמי, תפס אותה בידה תוך שהוא חוזר ואומר לה כי יאנוס אותה. בשלב זה, הגיעה שיחה טלפונית אל הנאשם ותוך שהוא היה להשיב לשיחה זו, ניצלה המתלוננת את ההזדמנות והצליחה להימלט על נפשה.

המאשימה טוענת כי במעשיו כאמור, בעל הנאשם את המתלוננת שלא בהסכמתה החופשית, עקב שימוש בכח. וכמו כן עשה הנאשם במתלוננת מעשים מגונים, שלא בהסכמתה החופשית וחרף התנגדותה. הנאשם כפר בעובדות כתב האישום. הוא לא הביא טענת אליבי ולא התנגד להגשת הודעותיו.

2. כתב האישום נוסח במקורו על פי גירסתה של המתלוננת, שהעידה בפנינו בהתייחס לאישומים המיוחסים לנאשם, כדלקמן :ב

"אני גרה באולגה (שכונה בחדרה). אני נשואה עם 4 ילדים. שניים נשואים ואחד בן 26. ילדה קטנה בת 16.5...למדתי עד כיתה ג' וזהו. לא יודעת לקרוא ולא כלום...ביום 18.1.2000 בשעות הצהריים הלכתי לכיוון של ארמון דוד בחדרה... רציתי לקחת מונית מכיוון חדרה לכיוון פרדס חנה, כדי לבקר את בני הגדול. הנאשם...הציע לי טרמפ לפרדס חנה. אני מכירה את הנאשם כתושב גבעת אולגה.

לאחר שהתחיל לנסוע (כשהמתלוננת ברכב) במקום לנסוע לפרדס חנה הוליך את האוטו לפרדס. לפני שנכנס לפרדס שאלתי אותו לשם מה הוא הולך שמה, וענה לי, כדי לקצר את הדרך. חשבתי שבאמת הוא מקצר את הדרך. פתאום כשהיינו בתוך הפרדס, הוא עצר את האוטו והתחיל לנשק אותי...התחלתי לצעוק אמרתי לו :ו "תעזוב אותי, מה אתה רוצה ממני"? הוא אמר לי :נ "זה היום שלי היום, אני אונס אותך"!. התחלתי להיכנס לפחד, הרים לי את החצאית והכניס את האצבע שלו לאיבר המין שלי. בתור דתיה שיעשה לי דבר כזה?

הנאשם אמר לי :ב "זה רטוב אצלך למטה". הוא הכניס את אצבע יד שמאל. ביד השניה תפס אותי בגרון. התחלתי לשחק עם מכשיר הפלאפון שלי והפלאפון היה בכיס של המעיל. הוצאתי אותו, ומרוב שבדיוק התחלתי לשחק עם הפלאפון הגעתי לבית של הבן שלי. השיחה האחרונה בפלאפון היתה לבני הגדול רוני (העד רוני מנשה עטרי). השארתי את הפלאפון פתוח, הכנסתי לכיס והכלה שלי שמעה את הצעקות שלי "עזוב אותי".

אח"כ הנאשם יצא מהדלת שלו, הגיע לצד הדלת שלי, פתח את הדלת שלי ואמר :ו "זה היום שלי, אני רוצה לאנוס אותך". נכנסתי לפחד, ברגע שהנאשם קיבל שיחת טלפון, ניצלתי את ההזדמנות וברחתי.

לפני כן... הוא נתן לי סטירה. לא ידעתי איפה אני נמצאת בכלל. מזג האויר היה גשום וקור כלבים ולא ידעתי לאן אני הולכת. הגעתי ליד לולים ושם עמדתי. כל רגע משטרת חדרה מתקשרת אלי ושואלת :נ "איפה את נמצאת"? (בעקבות תלונת כלתה של המתלוננת). אמרתי שאני לא יודעת. לא מכירה את האיזור...

בסוף מצא אותי הבן שלי הגדול...הגעתי ללולים (לפני הפגישה עם הבן) פגשתי שני תאילנדים...התאילנדי אמר לי שידבר עם בעל הבית (העד שלום קופרמן) והבעל בית אמר לי שיתקשר למשטרה...זה המעיל שלבשתי כשברחתי. אני מראה את הקרע שלו בחלק התחתון מאחורי הכיס השמאלי, סמוך לאיזור התפר.

3. גירסת הנאשם:ב

המתלוננת ביקשה אותו "להקפיץ אותה" לפרדס חנה (בעקבות היכרות קודמת ביניהם), הוא הסכים. במהלך הנסיעה, כלשונו :ו

"המתלוננת סיפרה כי היא בהליכי גירושין, שלא טוב לה...התמזמזנו והתנשקנו ואח"כ אמרתי לה (למתלוננת):נ את רוצה לשכב איתי? ואם את מעוניינת נלך למקום אחר"? המתלוננת אמרה לי שהיא איננה מעוניינת לשכב איתי, אלא מסכימה רק למזמוזים... המשכנו לצחוק, אח"כ קיבלתי שיחת טלפון...אז יצאתי מהרכב שלי והלכתי כמה פסיעות מהרכב ופתאום אני רואה את המתלוננת יוצאת מהרכב...הבנתי שהיא הולכת להתפנות ליד אחד העצים שבסמוך. סיימתי את השיחה בטלפון והתחלתי לחפש את המתלוננת ולא מצאתי אותה. אח"כ יצאתי עם הרכב מהמקום ונסעתי לכיוון חדרה".

4. גירסתה של המתלוננת מסתייעת בעדות כלתה (מיכל עטרי) ששמעה את קולה של   
 המתלוננת (חמותה) צועקת (בפלאפון) בוכה, וצועקת :ב "רוני, רוני תעזור לי"! (רוני בנה של

המתלוננת).

גירסתה של המתלוננת נתמכת גם בעדות התאילנדי שהעיד שראה את המתלוננת, מיד לאחר האירוע (נשוא האישום) שהיא בוכה ונרגשת (עמ' 17 לפרוטוקול) וכן נתמכת גירסת המתלוננת על ידי העד קופרמן שהמתלוננת אמרה לו מפורשות וזה היה מיד לאחר האירוע, שניסו לאנוס אותה. כמו כן, מתאשרת גירסת המתלוננת גם משיחות הפלאפון שיצאו אל כלתה (ת4/).

נסיונו של הסניגור להסביר את התנהגות המתלוננת בכך, שעל פי אורח חייה, ובמצב הזוגיות עם בעלה, יכולים היו יחסיה עם הנאשם לגרום לקריסת זכויותיה עקב הליכי גירושין - וזה גרם לבריחתה הפתאומית, איננה מתקבלת על הדעת.

עדותה של המתלוננת מהימנת עלי.

גירסתו של הנאשם איננה מהימנת. נמצאו סתירות מהותיות בין עדותו בבית המשפט לבין הודעותיו במשטרה (ת5/ + ת6/).

זאת ועוד, גירסתו של הנאשם בלתי מתקבלת על הדעת. אם כגירסתו הוא לא כפה על המתלוננת כל יחסים שהם, מלבד אלה שהיו בהסכמתה, מדוע היא ברחה מריכבו, במקום בלתי מוכר לה, בכתה וצעקה על לא דבר?

5. לפיכך ולאור כל האמור לעיל ובהסתמך על גירסתה של המתלוננת שנתמכה בעדויות הסיוע האמורות, שוכנעתי מעל לכל ספק מתקבל על הדעת שהנאשם ביצע את העבירות שיוחסו לו בכתב האישום. לפיכך, מציע אני לחבריי להרשיע את הנאשם בעבירות שיוחסו לו בכתב האישום (אינוס ומעשה מגונה בנסיבות של אינוס).

\_\_\_\_\_\_\_\_\_\_\_\_\_\_\_\_\_\_\_\_

ח. פיזם, שופט, אב"ד

סגן נשיא

השופט א' רזי:ו

אני מסכים.

\_\_\_\_\_\_\_\_\_\_\_\_\_\_\_\_\_

א. רזי - שופט

השופט י' דר:נ

אני מסכים.

\_\_\_\_\_\_\_\_\_\_\_\_\_\_\_\_\_

י' דר - שופט

לפיכך, הוחלט להרשיע את הנאשם בעבירות של אינוס ומעשה מגונה בנסיבות של אינוס לפי [סעיפים 345(א)(1) + 348(א) + 345(א)(1)](http://www.nevo.co.il/law/70301/345.a.1.;348.a.;345.a.1) לחוק העונשין תשל"ז1977-.

ניתן היום ד' באלול תש"ס, 4 בספטמבר 2000 במעמד הצדדים.

|  |  |  |  |  |
| --- | --- | --- | --- | --- |
| 5129371ח. פיזם  ס. נשיא [אב"ד] |  | א. רזי, שופט |  | י. דר, שופט |

רותי ע. / k00011900p.002

נוסח זה כפוף לשינויי עריכה וניסוח