**בתי המשפט**

|  |  |  |
| --- | --- | --- |
| **בית המשפט המחוזי בחיפה** | | **תפ 000275/99** |
| **בפני** | **הרכב כב' השופטים:נ סלים ג'ובראן - [אב"ד]**  **עודד גרשון**  **ניצה שרון** |  |

|  |  |  |  |
| --- | --- | --- | --- |
| בעניין:ב | מדינת ישראל | |  |
|  |  |  | המאשימה |
|  | - נ ג ד - | |  |
|  | פלוני | |  |
|  |  |  | הנאשם |

## 

## חקיקה שאוזכרה:

## [**חוק העונשין, תשל"ז-1977**](http://www.nevo.co.il/law/70301): סע' [**192**](http://www.nevo.co.il/law/70301/192), [**345**](http://www.nevo.co.il/law/70301/345), [**345**](http://www.nevo.co.il/law/70301/345.a.1)(א)(1), [**(ב)(4)**](http://www.nevo.co.il/law/70301/345.b.4), [**347**](http://www.nevo.co.il/law/70301/347.b)(ב), [**348**](http://www.nevo.co.il/law/70301/348.b)(ב), [**348**](http://www.nevo.co.il/law/70301/348.f)(ו), [**350**](http://www.nevo.co.il/law/70301/350), [**379**](http://www.nevo.co.il/law/70301/379), [**382**](http://www.nevo.co.il/law/70301/382), [**382**](http://www.nevo.co.il/law/70301/382.b.1)(ב)(1), [**428**](http://www.nevo.co.il/law/70301/428)(סיפא)

## [**חוק סדר הדין הפלילי [נוסח משולב], תשמ"ב-1982**](http://www.nevo.co.il/law/74903): סע' [**184**](http://www.nevo.co.il/law/74903/184), [**428**](http://www.nevo.co.il/law/74903/428)

## [**חוק בתי המשפט [נוסח משולב], תשמ"ד-1984**](http://www.nevo.co.il/law/74849): סע' [**15**](http://www.nevo.co.il/law/74849/15.b) (ב)

## 

## הכרעת הדין

**השופט עודד גרשון:ו**

**1.**  **מבוא**

**א.** **הנאשם הובא לדין בבית משפט זה והואשם בביצוע חמש עבירות של מעשה סדום, לפי** [**סעיף 347(ב)**](http://www.nevo.co.il/law/70301/347.b) **ל**[**חוק העונשין**](http://www.nevo.co.il/law/70301) **תשל"ז1977- (להלן - "החוק"), בנסיבות של** [**סעיף 345(א)(1)**](http://www.nevo.co.il/law/70301/345.a.1) **+** [**(ב)(4)**](http://www.nevo.co.il/law/70301/345.b.4) **+** [**350**](http://www.nevo.co.il/law/70301/350) **לחוק; שלוש עבירות של מעשה מגונה, לפי** [**סעיף 348(ב)**](http://www.nevo.co.il/law/70301/348.b) **בנסיבות של** [**סעיף 345(א)(1)**](http://www.nevo.co.il/law/70301/345.a.1) **+** [**(ב)(4)**](http://www.nevo.co.il/law/70301/345.b.4) **לחוק; איומים, עבירה לפי** [**סעיף 192**](http://www.nevo.co.il/law/70301/192) **לחוק; ומספר עבירות של תקיפה בנסיבות מחמירות, לפי** [**הסעיפים 379**](http://www.nevo.co.il/law/70301/379) **+** [**382(ב)(1)**](http://www.nevo.co.il/law/70301/382.b.1) **לחוק.**

**ב. העבירות האמורות נעברו, על פי הטענה, כנגד אשתו של הנאשם, פלוני1 פלוני (להלן - "פלוני1").**

**ג. הנאשם נחקר על ידי המשטרה, סמוך לאחר שהמתלוננת הגישה את תלונתה. החוקר הודיע לנאשם כי הוא חשוד בתקיפה, התעללות מינית ומעשה מגונה "בכך שמשך השבוע האחרון הכרחת אותה לעשות מעשים וקיום יחסי מין שלא דרך הטבע". הנאשם הכחיש את החשדות שיוחסו לו וטען כי -**

**"זה לא נכון, אני לא עשיתי שום דבר שלא עשינו כל הזמן, ושום דבר לא נגד רצונה. אני לא עשיתי שום דבר בניגוד לרצונה אלא זה היה מרצונה. אני בקשתי ממנה לעשות ולקיים יחסים שאנחנו מקיימים כל הזמן והיא ענתה ברצון".**

**(הודעת הנאשם מיום 31.7.99 בשעה 05.40, המוצג ת1/).**

**בהודעה השניה שמסר הנאשם, ביום 31.7.99 בשעה 9.40 (המוצג ת2/) נרשמו השאלה והתשובה שלהלן:נ**

**"שאלה:ב לדברי אשתך, היום אתה הכרחת אותה לישון בחדר שינה למרות שרצתה לישון בסלון כי פחדה ממך ומהאיומים שלך שתהרוג אותה, ואז אילצת אותה לקיים איתך מין בן2אלי ונתת לה סטירה בלחי עם אבר המין שלך ואילצת אותה, עם הלשון שלה, להכניס לפי הטבעת שלך. מה יש לך לומר על כך?**

**תשובה:ו אמרתי לך בהתחלה, רשום, אני רוצה לומר לך משהו, חיי המין שלנו כל הזמן היו טובים מאוד, ועשינו הכל חופשי, כולל דברים של ליקוק התחת. זה היה כל הזמן מרצונה, וחבל שלא חקרתם אותה על הנושא הזה, על חיי המין שלנו באופן כללי. ואת כל הדברים האלה היא עשתה מרצונה, גם בעבר (...)".**

**בהודעה השלישית שמסר, ביום 1.8.99 (המוצג ת3/), טען הנאשם כי אשתו והוא מקיימים -**

**"(...) מין פתוח לכל דבר וסוער מאוד וטוב. אנחנו מקיימים מין בן2לי, מין אנאלי ומין רגיל. אשתי נהגה להביא עוד בחורה ששמה טובה (...) ואם תשאלו את אשתי אני בטוח שהיא לא תכחיש את זה. נהגנו לקיים יחסים עם עוד זוגות ולפעמים נהגנו להכניס עוד גבר למיטה בהסכמתה ובעידודה".**

**ד.** **דבריו הנ"ל של הנאשם גרמו לכך שבאת כח המאשימה תחקור את המתלוננת, במהלך עדותה הראשית, גם אודות חיי המין של בני הזוג בתקופה שקדמה לאירועי כתב האישום.**

**הואיל וכך, נחקרה המתלוננת גם בחקירה נגדית, בהרחבה רבה, על חיי המין המגוונים של בני הזוג בתקופה שקדמה לאירועי כתב האישום. גם הנאשם העיד על כך, ובאריכות. לביסוס טענותיה העידה ההגנה אף את שותפתם של בני הזוג למעשי המין בשלושה (להלן - "טובה").**

**למותר לציין שכתוצאה מן האמור לעיל נפרסה בפני בית המשפט יריעה רחבה הרבה למעלה מן הדרוש לצורך ההכרעה בהאשמות שפורטו בכתב האישום.**

**זאת ואף זאת:נ הרחבת היריעה, כאמור לעיל, הביאה את באת כוחה המלומדת של המאשימה, עו"ד גב' נורית גרובר, לבקש מבית המשפט להפעיל את סמכותו על פי** [**סעיף 184**](http://www.nevo.co.il/law/74903/184) **ל**[**חוק סדר הדין הפלילי**](http://www.nevo.co.il/law/74903) **(נוסח משולב) התשמ"ב1982- (להלן - "חוק סדר הדין הפלילי"), ולהרשיע את הנאשם בעבירה של סחיטה באיומים לפי** [**סעיף 428(סיפא)**](http://www.nevo.co.il/law/70301/428) **לחוק, בגין המעשים שעוד יפורטו להלן. זאת, הואיל ולטענתה נתגלתה אשמתו של הנאשם גם בעבירה האמורה מן העובדות שהוכחו בפני בית המשפט.**

**2. האישום**

**א.** העבירות שיוחסו לנאשם בכתב האישום, נעשו, כולן, על פי הטענה, במהלך **שבוע**

**אחד** בחיי בני הזוג:ב **החל ביום ראשון, 25.7.99, וכלה ביום שישי, 30.7.99**.

נוח, על כן, לפרט את הנטען בכתב האישום על פי ימי השבוע, וכך אעשה להלן.

**ב.** במועד הרלוונטי לכתב האישום היו הנאשם והמתלוננת נשואים מזה 23 שנים ולהם שלושה ילדים:ו **בן1 בן 23 (להלן-"איציק"), בת1 בת 21, ובן2 בן 13.** בני המשפחה התגוררו **בחדרה.**

**ג.** בכתב האישום נטען כי **ביום ראשון, 25.7.99,** בשעה 13.45 היה איציק אמור

לנסוע עם אופנועו ולאסוף את אביו-הנאשם, **מתחנת הרכבת בחדרה** ולהביאו הביתה. איציק התמהמה, ומשהגיע לתחנת הרכבת סרב הנאשם לנסוע עמו ובחר להגיע הביתה רגלית.

המאשימה טענה כי משנכנס הנאשם לביתו, בשעה 14.30 לערך, טרק את הדלת ואמר למתלוננת **"יא בת זונה, לא יכולת להזכיר לאיציק לבוא לקחת אותי?".** הוא נטל מן המקרר בקבוק מים, שפך אותו על עצמו והחל לגדף את המתלוננת ללא הרף כשהוא אומר לה, בין השאר, **"יא בת זונה, יא מלוכלכת, כלבה"** והטיח בה כי הם יתגרשו וכי היא תאלץ לוותר על כל רכושה וללכת לבית אמה.

המאשימה הוסיפה וטענה כי הנאשם החל להשתולל ולשבור חפצים מכל הבא ליד תוך שהוא צועק לעבר המתלוננת **"יא בת זונה, תאספי מיד!"**. והמתלוננת, כך נטען, הלכה בעקבותיו, בוכיה, ואספה את השברים מתוך פחד.

לאחר מכן, כך נטען, פנה הנאשם למקרר שבמטבח, הוציא מתוכו סירים עם מאכלים שונים, שפך אותם על הריצפה, נטל סלט שהיה על השיש, שפך אותו על הריצפה ואמר שלא צריך אוכל בבית ושב והורה למתלוננת **"תאספי, יא כלבה".**

בכתב האישום נטען כי -

**"תוך כדי התפרצותו של הנאשם הוא אמר למתלוננת כי יעשה הכל שתשנא אותו וכי אחר יקח אותה לתל ברוך על מנת שתעבוד שם כזונה".**

המאשימה הוסיפה וטענה כי הנאשם עישן שתי סיגריות בזו אחר זו, כיבה את בדליהן על הרצפה ושב והורה למתלוננת **"יא בת זונה-תנקי!".**

המאשימה טענה כי -

**"7. באותו ערב, יצאה המתלוננת עם ילדיה לאירוע משפחתי ואילו הנאשם נשאר בבית. משחזרה המתלוננת לדירה בשעה 23.00 לערך אמר לה הנאשם "יא בת זונה, תשני עם הבת שלך". אחר קרא לה הנאשם לחדר השינה, והמתלוננת, בפחדה, נכנסה אליו. הנאשם פנה אליה ואמר לה כי תעשה מה שיורה לה כאילו היתה זונה ואחר שתצא מהחדר.**

**8. הנאשם הורה למתלוננת לפתוח את מכנסיו ולמצוץ את אבר מינו והמתלוננת, על אף שהיתה עייפה, מבוהלת ומפוחדת מכל מה שעבר עליה באותו יום, סרבה לכך, ואז משך הנאשם את ראשה של המתלוננת בשערותיה בכוח ודחף את ראשה לאיבר מינו. אחר, תוך כדי אחיזה בחוזקה בשערותיה, דחף את ראשה כדי שאבר מינו ייכנס עמוק יותר בפיה ובפחדה מן הנאשם ומפני אלימותו, מצצה המתלוננת את אבר מינו כשעה.**

**תוך כדי כך גם אמר לה הנאשם "יותר חזק יא זונה" ואחר אמר לה כי כשתגמור ישלם לה 10.- שקלים כי לו היתה זונה טובה, היתה מקבלת 50.- שקלים.**

**9. אחר עוד ציווה הנאשם על המתלוננת, לסגור את פיה על אבר מינו, כדי שלא תישפך מפיה טיפה מהשתן שיטיל לפיה. הנאשם עשה כל אלה במטרה להשפיל את המתלוננת ואמר לה כי טוב לראותה במתח כשאינה יודעת מתי יטיל את מימיו.**

**אחר הטיל הנאשם את מימיו בפיה, שאל אותה אם זה היה טעים, וציווה עליה:נ "תצאי מהחדר יא זונה, גמרת את התפקיד שלך"".**

**ד.** המעשים הבאים שיוחסו לנאשם בכתב האישום, נעשו, על פי הטענה, **ביום ג'**

**27.7.99.**

המאשימה טענה כי בשעות הערב של היום האמור, הגיע הנאשם לדירה, נכנס לחדרה של בת1, שבו ישבה גם המתלוננת, וקרא לאחרונה לבוא עמו לחדר השינה.

הנאשמת, בפחדה מן הנאשם, כך נטען, הלכה בעקבותיו. שם, בחדר השינה, ציווה הנאשם על המתלוננת לפתוח את מכנסיו ולמצוץ את אבר מינו ואחר הורה לה ללקק את פי הטבעת שלו **"והנאשמת מפני האימה והפחד, עשתה זאת, תוך שהנאשם מגדף אותה "יא בת זונה, תעשי מה שאני אומר לך ותצאי!"".**

**ה.** **ביום חמישי,** **29.7.99,** ניסתה המתלוננת לרצות את הנאשם ולהתפייס עמו, כדי

להרגיעו. בכתב האישום נטען כי אז אמר לה הנאשם כי בני המשפחה כל כך הרגיזו אותו **"שלא היה רחוק מלגרום לבני המשפחה מה שעשה כהן, שנראה בטלויזיה, שרצח את אשתו וילדיו".**

**ו. ביום שישי, 30.7.99,** בשעות הערב המאוחרות נכנס הנאשם לחדר השינה שבו

שהתה המתלוננת וציווה עליה לסגור את הדלת. המתלוננת עשתה כן מתוך פחד, כשהנאשם אומר לה **"יא זונה, מחר אני לוקח אותך לתל ברוך, אני אעשה ממך כסף".**

המאשימה טענה כי לאחר האמור לעיל הורה הנאשם למתלוננת לפתוח את מכנסיו ולמצוץ את אבר מינו.

**"13. (...) המתלוננת סרבה ואז הנאשם החל למנות עד 3 וסטר למתלוננת (ההדגשה שלי. ע.ג.)** **והמתלוננת מתוך הפחד, האלימות והאיומים מצצה בפיה את אבר מינו של הנאשם תוך שהוא דוחף בכוח את ראשה לכיוון אבר מינו. אחר, משהוציא הנאשם את אבר מינו מפיה של המתלוננת, אחז בו והיכה עם אבר מינו על פניה של המתלוננת.**

**14. אחר ציווה הנאשם על המתלוננת להכניס את לשונה עמוק לתוך פי הטבעת שלו, והמתלוננת, בפחדה הרב מהנאשם עשתה זאת.**

**ואז הכריח הנאשם את המתלוננת, מתוך איומים, ובמגמה להשפילה, לתחוב את אצבעה לתוך פי הטבעת שלו, ומשסרבה המתלוננת התחיל הנאשם למנות עד שלוש, והנאשמת, בפחדה, הכניסה את אצבעה לתוך פי הטבעת של הנאשם, ואז הכריח אותה הנאשם, בניגוד לרצונה, ללקק ולמצוץ את אצבעה ואמר לה במטרה להשפילה "תמצצי יא זונה, תמצצי את החרא".**

**15. אחר ציווה הנאשם על המתלוננת לאונן בפניו ומשאמרה לו כי היא במחזור אמר לה באיומים כי תעשה זאת מיד ואז הצליחה המתלוננת לשכנע את הנאשם כי היא הולכת רק להחליף תחבושת ונמלטה לתוך החדר של איציק.**

**16. הנאשם קרא למתלוננת לשוב מיד לחדר השינה ומשלא צייתה לו המתלוננת, נכנס הנאשם לחדר של איציק ואמר למתלוננת כי אם היא לא תכנס מיד לחדר השינה, הוא יחסל אותה ואחר הוסיף כי אם לא תכנס תוך שתי דקות לחדר השינה יקרה לך מה שקרה למשפחה בטלויזיה (רצח האשה ושני הילדים על ידי הבעל).**

**17. רק משהזעיקה בת1 את המשטרה הצליחה המתלוננת להמלט מהנאשם".**

**3.** תיעוד דיוני בית המשפט נעשה על דרך של הקלטה, דבר שאיפשר דיון קולח וזורם - מחד,

ופרוטוקול מלא ומדוייק - מאידך.

**4. דיון:ב תמונות מחיי הנישואין של בני הזוג**

**א.** המתלוננת תארה בפתח עדותה את דפוס התנהגותו של הנאשם. היא תארה את הנאשם כאדם תקיף וחזק הרגיל לכך **שעל פיו יישק דבר**. היא הצביעה על כך שהנאשם נוח להתרגז וכאשר הוא כועס כי אז הוא **"מתעצבן"**, שובר חפצים, צועק על המתלוננת ומשפיל אותה. כך נהג הנאשם במשך שנים עד כי -

**"(...) כל מה שרציתי זה לא להביא אותו למצב של כעס. עם הזמן זה הפך להיות הדבר הכי חשוב בסדר העדיפויות של חיי, רק שהוא לא יתרגז. אם הייתי צריכה לקחת אותו מאיזה שהוא מקום, זה צריך להיות בזמן, לא להרגיז אותו, אחרת הוא היה שובר, ואם הוא שובר - לא להעיר לו". (עמוד 3 לפרוטוקול הישיבה מיום 30.11.99).**

**ב.** כפי שכבר רמזתי לעיל, הרחיקו הצדדים בהבאת הראיות הרבה מעבר לנדרש. אכן, ראיות על דרך התנהגותם של בני הזוג, **בעבר,** בתקופה שקדמה לאירועי כתב האישום, היא רלוונטית כדי לעמוד על מידת מהימנותן של הנפשות הפועלות או כדי להוכיח כי התנהגות מינית זו או אחרת היתה מקובלת על בני הזוג ונעשתה על ידם מתוך רצון ובחירה חופשיים. במקרה שלפנינו חרגו הדברים הרבה מעבר לכך.

בסופו של דבר, **עיקר הדיון** צריך להתמקד בשאלה אם התביעה הוכיחה את הטענות שפורטו בכתב האישום אם לאו.

**ג.** עם זאת, דומה כי אין מנוס מהבאתן של דוגמאות אחדות מחיי בני הזוג, ומדרך התייחסותם של המתלוננת והנאשם זו אל זה, כמבוא להתרחשויות שהביאו להגשתו של כתב האישום.

**ד.** כאמור לעיל, בני הזוג היו נשואים, במועד הרלוונטי לכתב האישום, מזה כ23- שנים. המתלוננת סיפרה שכבר בשנים הראשונות לנישואיהם הבחינה כי הנאשם הוא **"בן אדם מאוד עצבני, שלא כדאי להרגיז אותו" (עמ' 2 לפרוטוקול הישיבה מיום 30.11.99).** זאת למדה המתלוננת אט אט, בעקבות סיטואציות שונות שזימנו לה החיים המשותפים עם הנאשם.

**"למשל, אם הוא קם בבוקר לעבודה ורצה ללבוש מכנס מסויים. כל המכנסיים האחרים היו מגוהצים ומונחים בארון, והוא היה מתעצבן ודווקא רוצה את המכנס המסויים, המכנס לא היה נקי, אז הוא שבר לי את כל הקולבים שהיו בארון, בשביל המכנסיים".**

**(עמ' 2 לפרוטוקול, שם).**

הנאשם היה חשדן מאוד. המתלוננת סיפרה כי באחד הימים, בעת שבתם של בני הזוג היתה כבת חצי שנה, והשלושה נסעו באוטובוס, היה נדמה לנאשם כי המתלוננת הסתכלה על הנהג.

**"(...) הגענו הביתה (...), הוא דפק את העגלה במדרגות. הרגשתי שהוא כבר עצבני ולא הבנתי אפילו למה. כשהגענו הביתה, הוא צעק עלי:ו "מה את מסתכלת על הנהג ועושה לו עיניים?". כשהגענו הביתה הוא התנפל עלי, החזקתי את הילדה כדי להסתתר מאחוריה. הוא שבר חפצים והוא צעק עלי שהסתכלתי על הנהג. זה היה לפני הרבה שנים. והיו עוד כל מיני דברים כאלה. לאט לאט למדתי שלא להסתכל על אנשים ברחוב. לא לחייך לאנשים, נעשיתי מאוד כבויה. למדתי לאט לאט שאסור לי להרגיז אותו, שאז הוא שוב ישבור חפצים וישפיל אותי".**

**(עמ' 2-3 לפרוטוקול).**

המתלוננת סיפרה שכאשר הנאשם היה נרגע **"הכל היה בסדר, החיים התנהלו יותר טוב. כל מה שרציתי זה לא להביא אותו למצב של כעס". (שם).**

בשנים הראשונות לנישואיהם ניסתה המתלוננת לשוחח עם הנאשם ו**"ולהגיד לו שזה טפשי להתעצבן כל כך על דבר כל כך פעוט"**, אך נסיונות אלה גרמו לויכוחים חדשים ולמצבים שמהם בקשה המתלוננת להמנע.

**"(...) עם הזמן למדתי שאם הוא כעוס ושובר חפצים ומתעצבן, אני צריכה לעמוד בצד שלא יראה שאני נוכחת".**

**(עמ' 3 לפרוטוקול).**

עם חלוף הימים החלה המתלוננת לקחת את כל האשמה על עצמה **"גם בדברים שבכלל לא הייתי אשמה, הייתי אומרת לו "אני אשמה, אתה צודק, זה לא יקרה יותר, אני אשתדל, אני אשתנה, תסלח לי", והייתי עושה הכל (...)". (עמ' 3).**

המתלוננת סיפרה כי לקראת יציאה לאירועים, נהגה להכין לנאשם בגדים מראש. באחד הימים עמדו בני הזוג לצאת לחתונה. **על שקרה באותו יום סיפרה המתלוננת בבכי:נ**

**"(...) הוא פתח את הארון וראה שחסר כפתור באיזה מכנסיים שהוא באמת מזמן אמר לי שחסר כפתור. והיתה עוד חצי שעה עד לאירוע והוא השתולל וצעק עלי "יא בת זונה, איזה זלזול זה". הוא קרע כ4- זוגות מכנסיים (...). היתה לו מברשת נעליים ביד. הוא צחצח את הנעליים שלו, וכשהוא ראה שבמכנסיים אין כפתור, הוא התחיל לחקור אותי למה הכפתור לא תפור, והתחיל להתעצבן. גיהצתי את החולצה שלו והוא לקח את מברשת הנעליים וקשקש על החולצה הלבנה שגיהצתי. הוא לקח את המכנסיים וקרע אותם לשניים וצעק "את זונה בת זונה". הבת שלי נכנסה, היא היתה חיילת, היא שאלה למה הוא צועק עלי ככה, והוא צעק עליה "אל תתערבי" (...) "בת זונה, אל תתערבי, אף פעם אל תתערבי על מה שקורה בין ההורים". ניסיתי להסביר לו שבגלל שהוא צועק עלי וכועס עלי, זה טבעי שהיא מתערבת והוא לא רצה לשמוע. רציתי לרכך את העניין שהיא התערבה. הוא התעצבן, השתולל, זרק דברים".**

**(עמ' 3** **לפרוטוקול).**

**ה.** האירוע שעליו יסופר להלן כונה במהלך הדיון **"פרשת מכמורת".**

המתלווננת עבדה כמורה בבית ספר בחדרה. **(עמ' 4 לפרוטוקול).**

המתלוננת העידה ביום 30.11.99 כי **"לפני כשנתיים"** בקשה מן הנאשם לבוא לאסוף אותה מבית הספר שבו עבדה בשעה 11:ב 45 **"כי האוטו היה אצלו".**

המתלוננת סיפרה כי באותו יום היתה בתורנות בבית הספר, ובהפסקה היא שכחה לעשות את התורנות שלה והמנהל העיר לה על כך.

**"(...) לכן, ב11:ו 45-, במקום ללכת לשער שבו קבענו שהוא יאסוף אותי, הבנתי שאני צריכה קודם כל לעשות את התורנות שלי. אני יודעת שהוא לא אוהב לחכות, אבל הייתי חייבת לעשות את התורנות, אמרתי לא נורא, אני אגיע ב11:נ 55- והוא יחכה לי 10 דקות. סיימתי את התורנות ב11:ב 53-, כבר שתי דקות לפני הצלצול, הייתי חסרת סבלנות שהוא מחכה לי (...) רצתי לשער הצפוני, השער היה נעול כי השערים בבית הספר נעולים. רק בסוף היום הם נפתחים. וניסיתי לחפש את הרכב שלו עם העיניים שלי כדי להגיד לו שאני עוד מעט באה. לא ראיתי את הרכב. רצתי מהר בטיסה לשער הדרומי, לא ראיתי אותו גם בשער הדרומי. סרקתי את כל המכוניות, התחלתי להיות כבר בלחץ שאולי הוא חיכה והלך (...) חזרתי עוד פעם לשער הצפוני, לא ראיתי אותו. בקשתי כבר מהשרת שיפתח לי את השער, אמרתי בכל מקרה אני אצא, כל הריצות האלה משער לשער עברו 5 דקות, משהו כזה.**

**בשעה 12:ו 00 בערך אני יוצאת מהשער והוא בא עם הרכב בנסיעה כשהוא נשען על ההגה וצופר צפירה ארוכה. לא הבנתי שהוא כועס עלי מאוד. חשבתי שהוא צופר כדי שאני אראה שהוא מגיע וחשבתי שעכשיו הוא מגיע. אז אמרתי לו, איפה היית משעה 11:נ 45. עוד לפני שאמרתי את המשפט הזה הבנתי כמה הוא כועס. אומר לי, איפה אני הייתי ב- 11:ב 45? את רוצה לשקר. את רוצה להגיד שאת היית פה ב11:ו 45-. אני כמו מטורף מסתובב סביב בית הספר רבע שעה, את יודעת שאני לא אוהב לחכות. עם מי הזדיינת? עם המורה לספורט? איפה היית ב11:45-? הוא לקח את הפלאפון ואמר בשביל מה יש פלאפון? סיפרתי לו, ניסיתי להשחיל מילים שהייתי בתורנות. אמר לי, בשביל מה יש פלאפון? היית מודיעה לי. זרק אותו על השמשה של האוטו כל כך חזק והוא צעק כל כך חזק, זה לא אופייני לו בחוץ לצעוק חזק. הרמתי מהר את השמשה של האוטו שאנשים לא ישמעו. כל הזמן צעק לי "יא זונה, את יודעת שאני לא אוהב לחכות, את יודעת, כמו מטורף אני מחפש אותך (...)".**

**הוא נסע ופנה במקום הביתה, לכיוון ימינה, לכביש החוף ואמר לי אני לוקח אותך עכשיו למקום של זונות כי שם את צריכה להיות. את משקרת אותי. הוא בלם את האוטו, ועקף מכוניות ואני הרגשתי שאני בסכנה. אני כבר התרגלתי שהוא שובר כשהוא כועס וקבלתי אותו ככה כי כשהוא לא כעס הוא עשה הרבה דברים טובים. אבל דבר כזה אף פעם לא היה, הוא נכנס לשביל של הזונות וצעק לי תרדי מהאוטו, הוא צעק את זה אולי 20 דקות ואני אמרתי לעצמי אני לא יורדת גם אם הוא יוציא אותי בכח ...".**

**(עמ' 8-10 לפרוטוקול הישיבה מיום 30.11.99).**

דבריה של העדה נאמרו בהתרגשות רבה עד כי בית המשפט בקש ממנה להפסיק את עדותה ודאג לכך שיובא לה כוס של מים **(ראו עמ' 10 לפרוטוקול).**

[הנאשם **הכחיש** את פרשת מכמורת. לדבריו, לא היו דברים מעולם ו**"לא היה דבר כזה" (עמ'**  **545 לפרוטוקול הישיבה מיום 31.5.00)** אך אני מעדיף את דברי המתלוננת על דברי הנאשם ואני קובע כי האירוע האמור היה גם היה**].**

**ו. המתלוננת העידה שכלפי חוץ התנהג הנאשם יפה מאוד ורק בבית היה מחמיץ**

**פנים כשהיה כעוס.** **(עמ' 10** **לפרוטוקול).**

**ז.** המתלוננת הדגימה עד כמה היה מצב רוחו של הנאשם נתון לתהפוכות. לדבריה,

כאשר הכל היה בסדר והיא תפקדה כמצופה ממנה -

**"(...) והייתי בבית, ורצתי אליו עם הארוחות, והוא היה בא הביתה והייתי רצה אליו עם נשיקה, נותנת לו לאכול, שומעת איך היה בעבודה, והקערה התהפכה בין שניה! דבר הכי קטן שלא מצא חן בעיניו ושלא עשיתי כמו שהוא רצה - קיבל התקף זעם וזה היה נורא ואיום. כמה ימים היה לנו נורא ואיום. אני עשיתי הכל להתרפס ולהתחנן שהמצב יחזור לנורמה (...)".**

**(עמ' 167 לפרוטוקול).**

**ח.** וכך תיארה המתלוננת את השפעת כעסו של הנאשם על חיי בני הזוג:

**"לא אהבתי שהוא כועס. פחדתי כשהוא כועס. כל החיים שלנו השתבשו כשהוא כעס. זה השליך על כל מיני תחומים בחיים ועשיתי הכל כדי לרצות אותו".**

**(עמ' 71 לפרוטוקול).**

**ט.**  **המתלוננת העידה כי אהבה את הנאשם וראתה עמו גם ימים יפים וטובים** **(עמ' 91**

**לפרוטוקול).**

**י.** ניתן, על כן, לערוך סיכום ביניים ולקבוע, על סמך הראיות שבאו בפנינו, כי יחסיהם

של הנאשם והמתלוננת התאפיינו בעליות ובמורדות התלויים במצב רוחו של הנאשם

בכל רגע נתון. ביחסיו עם אשתו נהג הנאשם כרודן. הוכח כי הנאשם נוח להתרגז ומצב רוחו יכול להשתנות, לרעה, כהרף עין. כשכעס ביטא הנאשם את כעסו בצעקות, בגידופים, באיומים ובשבירת חפצים. המתלוננת היתה בחרדה מתמדת לכך שהנאשם **"לא יתרגז" ו"לא יתעצבן"** ובמשך כל תקופת נישואיהם השתדלה לעשות הכל כדי לרצותו ולפייסו, לרבות נטילת **"האשמה"** עליה, והכל כדי שלא להביאו לידי כעס ורוגז. כעסו של הנאשם הביא לשיבוש חיי בני הזוג והשליך על תחומים שונים בהם.

**5. דיון: המשבר שפתח את אירועי השבוע נשוא כתב האישום**

**ביום ראשון, 25.7.99, בערב,** היתה המשפחה אמורה לצאת לחתונת אחיינו של הנאשם.

המתלוננת סיפרה כי במהלך היום שוחחה עם הנאשם בטלפון למקום עבודתו והיתה

ביניהם שיחה נעימה מאוד. הנאשם אף בקש מן המתלוננת להתלבש יפה כדי להראות יפה

בחתונה. **(עמ' 12** **לפרוטוקול).**

דקות אחדות לפני השעה 14:00 באותו יום התקשר הנאשם בטלפון, בכעס, ואמר **"יא בני**

**זונות, למה אתם לא באים לקחת אותי, למה את לא מזכירה לבן לאיציק להביא אותי מהרכבת?"** וטרק את הטלפון. **(עמ' 12 לפרוטוקול).**

המתלוננת, שכלל לא ידעה כי איציק אמור לקחת את אביו מתחנת הרכבת, פנתה לאיציק ובקשה ממנו למהר ולהביא את אביו ברכיבה על האופנוע.

**"(...) כל הבית נכנס למצב של חירום. אמרתי לבת שלי שתרד מהר ותשים לו את הרמפה, בשביל לרדת עם האופנוע הוא צריך לעבור על הרמפה ולא רציתי שאיציק יתעכב. הבאנו לו מהר קסדה, זירזתי אותו ואמרתי לו, אבל אם אבא אמר לך להביא אותו מהרכבת ואתה יודע שהוא לא אוהב לחכות למה לא הלכת בזמן, למה בכלל נרדמת. (...). התחלתי להאשים את עצמי ואמרתי לעצמי איזה יום שחור יהיה לי היום. והבת שלי והבן שלי ניסו להרגיע אותי. איציק בינתיים נסע ואני התחלתי להכין ארוחת צהרים ובת1 עזרה לי וסידרתי את הבית שהכל יהיה בסדר שהוא לא יכעס, וכל הזמן אני אומרת לעצמי, אבל אני לא זכרתי, איך יכולתי לשכוח (...) לא יתכן שאני אתן לו לחכות.**

**אחרי 5 דקות (...) איציק בא בלי אבא. נכנסתי לחדר אומרת לו איציק מה קרה, הוא אומר לי הוא לא רצה לעלות אז נסעתי. הוא אמר לי תירגעי, אני אשם. את בכלל לא אשמה. מה את נלחצת ממנו בכלל.**

**הוא הגיע הביתה ב14:30. הוא בא ברגל שהוא לא רגיל ללכת ברגל בכלל. אני כבר הייתי רועדת בכל הגוף שלי. שתיתי הרבה מים. לא ידעתי מה הולך לקרות, אבל אמרתי לילדים אל תתערבו, אמרתי לבת שלי את לא מתערבת, אבא יבוא כעוס, מה שהוא יעשה (...) לא מתערבים. לא ידעתי מה הולך להיות.**

**הוא בא הביתה, טרק את הדלת עם הרגל שלו, איך שהוא ראה אותי אמר לי יש לי הקלטה שאמרתי לך להביא אותי. יש לי הקלטה, וזה הקש ששבר את גב הגמל. הוא קרע את החולצה שלו, כל הכפתורים נקרעו (בטעות נכתב "לקחו". ע.ג.) ולקח מים קרים מהפריז'ידר והרטיב את הראש שלו מלמעלה עד למטה. אני מנסה לדבר אתו, אומרת לו, שלומי אני לא זוכרת, אני לא זכרתי שאמרת לי (...) אמר לי, זהו, אנחנו מתגרשים! תרימי את התחת שלך ותלכי לאמא שלך, אנחנו מתגרשים!**

**תמיד היה אומר לי אנחנו מתגרשים כשהיה כועס, אבל אני ידעתי שהוא לא מתכוון לזה. שהוא רק רוצה להפחיד אותי כי הוא אף פעם לא עשה שום צעד בעניין הזה בכלל...**

**הוא התחיל לזרוק כל מיני חפצים. הוא לקח איזה קערה עם מכסה (...) ואני כבר ישבתי בסלון בשקט, לא רציתי כבר אפילו לדבר, שאני לא ארגיז אותו יותר. הוא בא וזרק את הקערה, הוא לקח קנקן אגרטל מזכוכית שהיה לנו סט כזה ובא וזרק גם אותו, וכל פעם אומר לי מתגרשים בטוב או ברע, כל דבר שהוא זרק אמר לי מתגרשים בטוב או ברע עד שבסוף אמרתי לו בסדר אני מסכימה אבל הוא המשיך לשבור. היה לנו עוד איזה כד מאוד גדול שעמד על הריצפה, הוא לקח אותו ושבר אותו והוא עיקם את המתקן שעשוי מברזל.**

**קודם כל כשהוא הגיע ב - 14:30 הוא הסיר את השעון שלו ולקח איזה מקל ושבר את השעון ואמר לי תזכרי את השעה הזאת, תזכרי אותה טוב. היה לנו במטבח כלים להגשת אוכל (...) הוא כופף אותם אחד אחד, וזה מברזל קשה, וגם את המתקן הוא כופף, הוא כל הזמן צעק לי "יא בת זונה, תאספי הכל". הבת שלי באה ושמעה את הצעקות והיא באה ואמרה לו מה אתה עושה, אמר לה לא להתערב, (...) אז היא קראה לאיציק וכשאיציק בא בריצה (...) אז זה העלה לו את הכעס (...) והם מנסים להסביר לו שאיציק אשם, "אני לא רוצה לשמוע", אומר להם, "הבת שלי הבת זונה, אל תקראי לי אבא, אני הוצבת1 אותך מהלב ועשיתי עלייך איקס". וגם לאיציק הוא אמר. הוא הלך למטבח, אני הכנתי פלאפל, על השייש היתה קערה של קציצות פלאפל וקערה של סלט ועוד קערות והוא אמר מה זה פלאפל, לא צריך פלאפל זרק על הריצפה (...) פתח את הפריז'ידר, הוציא סירים (...) ואני אוספת, ואני אומרת לו, אני מצטערת, איחרתי, אוי אוי אוי".**

**(בשלב זה פרצה העדה המתלוננת בבכי).**

**(עמודים 12-14 לפרוטוקול הישיבה מיום 30.11.99).**

המתלוננת הוסיפה וסיפרה שכאשר עמדה עם המטאטא, לקח הנאשם את המטאטא וניסה

לשבור אותו. אך המתלוננת לקחה אותו מידי הנאשם באומרה לו כי **"אני אטאטא, זה**

**בסדר". (עמ' 15 לפרוטוקול).**

**6. דיון: המשבר על פי גירסתו של הנאשם**

הנאשם שימש כסגן פקד ראשי ברכבת ישראל.

בהתייחסו ליום ראשון, ה25.7.99-, טען הנאשם כי מדובר ביום שהיה מעדיף לשכוח **(עמ' 455 לפרוטוקול).**

הנאשם סיפר כי היום החל בכך שהמכונית השמיעה רעשים חזקים ועל שום כך בקש מן המתלוננת כי תסיע אותו לרכבת כדי שהבן, איציק, יקח את המכונית לתיקון. **(עמ' 455 לפרוטוקול).**

ואמנם, כך היה. הנאשם נסע לעבודתו ברכבת.

במהלך היום, כך טען הנאשם, בקש מן המתלוננת לומר לאיציק לבוא ולקחתו הביתה בשעה 13:45. **(עמ' 456 לפרוטוקול).**

הנאשם טען כי איציק לא הגיע לקחתו במועד הנ"ל. לדבריו -

**"התקשרתי הביתה לאחר 10 דקות שהוא לא הגיע ואמרתי**

**לאיציק: למה אתה לא מגיע? הוא אומר לי אני כבר מגיע,**

**ואני התחלתי ללכת ברגל לכיוון הבית והגעתי, בערך 10**

**דקות הליכה, הגעתי עד לצומת המשטרה בחדרה, ושם**

**איציק הגיע, אני אמרתי לו אני כבר הגעתי עד לפה, אני**

**ממשיך ברגל, והמשכתי לכיוון הבית (...).**

**צריך להבין שזה היה לי יום מאוד קשה, שברגע שפלוני1**

**סגרה את הטלפון (...) התקשר אלי בן אחי והודיע לי שאחי**

**נכנס לבית חולים לטיפול נמרץ.**

**(עמ' 457 לפרוטוקול).**

הנאשם הבהיר כי מדובר באחיו, הרב רב1 פלוני אשר נפטר כשבועיים או שלושה לאחר מכן **(עמ' 457 לפרוטוקול).**

הנאשם הוסיף וסיפר כי לאחר שנסתיימה השיחה שבה הודע לו על כך שאחיו אושפז, כאמור, הוא קיים שיחת טלפון נוספת, עם אח אחר, מאיר, שלו ערב. לדבריו, התברר כי הוא נדרש לשלם סכום של 75,000.- ש"ח בשל ערבותו לאותו אח. **(עמ' 419 לפרוטוקול).**

התפתח ויכוח בין שני האחים. לדברי הנאשם, מאיר סיפר לו, במהלך הויכוח לנאשם כי אשתו, המתלוננת, היא **"רוצחת".** לדברי הנאשם,מפי מאיר ומפי האח יהודה, נודע לו כי לפני שנים רבות היה מקרה שבו המתלוננת השאירה את גז הבישול **בבית אמם החולה**, על ארבע מקורות הלהבות שלו, כשהוא פתוח והגז זורם, וכל חלונות הבית מוגפים.  **(עמ' 419-420 לפרוטוקול הישיבה מיום 3.4.00).**

אחותו של הנאשם, אליס, סיפרה לנאשם שכאשר נכנסה לבית היא הריחה את הגז ופתחה את החלונות. לדברי הנאשם, מששאל את אחותו מדוע לא סיפרו לו על כך עד כה, היא אמרה לו כי אמם השביעה אותה ואת אחיה **ש"לא** **לעשות מזה שום דבר, ולכן הם שתקו ושמרו את זה בפנים" (עמ' 420).**

לדברי הנאשם **"אני לא יודע נכון או לא נכון, אני לא הייתי במקום, אני לא יודע, אבל זה עשה לי משהו באותו יום". (עמ' 420).**

לאחר כל אלה, כך הנאשם -

**"נכנסתי הביתה (...) וניגשתי ישר למקרר, לקחתי בקבוק**

**מים והתחלתי לשתות, זה היה יום חם מאוד והלכתי ברגל**

**בערך 40 דקות.**

**(...) ושפכתי על עצמי מים קרים. (...) זה היה במטבח. היא חטפה ממני את הבקבוק ואמרה לי מטומטם. ומפה התחילו הויכוחים ביני לבינה.**

**שופט: מה היא אמרה?**

**ת. מטומטם.**

**שופט: למה?**

**ת. בגלל ששפכתי את הבקבוק מים עלי ונשפך על הרצפה.**

**(...)**

**התחילו ויכוחים, היא אומרת מטומטם, אני אומר לה**

**מטומטמת והתחילו וויכוחים כאלה. ניגשתי, על השיש היה**

**שם קערות עם קציצות מעליה היה צלחת של סלט. הרמתי**

**את שניהם ביחד והקערה נפלה ונשברה למטה בריצפה,**

**וכנראה מתוך אני לא יודע מה, אני שברתי גם את הצלחת**

**(...) ניגשתי לעבר השולחן והחלקתי עם האוכל שנפל**

**ברצפה כשהמקרר היה פתוח ונפלו משם דברים, והיה**

**וויכוח ביני לבין אשתי ואני קללתי, אני אמרתי כל מיני**

**דברים וגם היא מדי פעם אמרה. הילדים היו בחלק**

**מהסיפור הזה במטבח. הם לא היו כל הזמן. (...) איציק לא**

**היה בכלל, הוא בא רק לקראת האמצע, משהו כזה, לאחר**

**שבת1 קראה לו (...) ובזמן שהחלקתי ונפלתי ונפלו הדברים**

**מהמקרר הם לא היו בכלל. (...).**

**(...)**

**(...) התעופפו כל מיני מילים, קללתי.**

**(...)**

**היא התחילה לנקות ואני לקחתי ממנה את המטאטא**

**בשביל להתחיל לנקות, והתחלנו לנקות, והיא לקחה את המטאטא, חטפה אותו ממני, בקטע הזה נכנסו הילדים (...) והמשיכה לנקות (...) נכנסתי לחדר השינה ופשוט התעלמתי מהכל (...). כשהייתי בחדר השינה, אני שמעתי דברים נשברים גם כן.**

**(...) נשארתי בחדר השינה, ובת1 הגיעה אלי ואומרת לי,**

**אבא אני רוצה לדבר אתך. אמרתי לה לא עכשיו. והיא עוד**

**הפעם אומרת לי אבא אני רוצה לדבר אתך ואני אמרתי לה לא עכשיו. אולי איזה 6 פעמים. (...) עד שפשוט מאוד אני קמתי ויצבת1 מהחדר ואמרתי לפלוני1 תפסיקי לשלוח אלי את הילדים. בזה למעשה נגמר כל הקטע של הכעס ושל הריב.**

**(...)**

**לקראת הערב אני למעשה קמתי והתקלחתי (...). הייתי**

**במצב רוח לא טוב. אמרתי (...) אני לא רוצה ללכת.**

**(לחתונה. ע.ג.). פלוני1 באה אלי מספר פעמים ואומרת לי מה אני אגיד לאחים שלך שאתה לא מגיע? ואני בפירוש אמרתי לה תגידי את האמת, אנחנו הרי קבענו עוד לפני כן, חודשיים לפני כן דברנו על גירושין, והיום זה היה עוד הפעם הנושא של הגירושין.**

**(...)**

**אני העליתי את הנושא ואמרתי לה שאנחנו מתגרשים וזהו**

**(...) את השעון אני כן שברתי ואמרתי לה זה קשור לגירושין (...) זה מהשעה הזאת אני לא חי איתך יותר, ואז נכנסתי לחדר".**

**(עמ' 457-460 לפרוטוקול).**

**7. דיון: המשבר על פי עדויותיהם של ילדי בני הזוג, בת1 ואיציק**

**א.**  גם בת1 סיפרה בעדותה כי האופן שבו התרחשו הדברים היה כמתואר **על ידי**

**המתלוננת.**

משהתברר כי איציק איחר לקחת את אביו מן הרכבת, **"אמא התחילה להלחץ והיא כולה רעדה ואמרה לי, יא, הולך להיות לי יום שחור. יום שחור". (עמ' 329 לפרוטוקול).**

**"(...) כשהוא הגיע הוא טרק את הדלת והתחיל לצעוק**

**ולשבור דברים (...) הוא התחיל לשבור, הוא שבר כל מיני אגרטלים שהיו, כל מה שהיה לידו הוא פשוט שבר וזרק. אמרתי לו אבא, תקשיב לה, היא לא אשמה, זה איציק אשם.**

**בית המשפט: העדה בוכה.**

**ת. אחרי זה הוא אמר לי אל תתערבי, בגלל שאת מתערבת**

**אנחנו נתגרש. אני שם עליך איקס, את לא הבת שלי (...)".**

**(עמ' 329-330 לפרוטוקול).**

**ב.** אף עדותו של איציק תומכת בעדותן של המתלוננת והבת בת1.

איציק סיפר על כך שאיחר להגיע לרכבת כדי לאסוף את אביו, וכי משהגיע אל הנאשם, סרב האחרון לנסוע עמו, משום שכעס **(עמ' 252 לפרוטוקול).**

**לדברי איציק -**

**"הגעתי הביתה, נכנסתי לחדר שלי (...) ואז אחרי זמן**

**מסויים שמעתי את אבא שלי צועק ודברים נשברים (...) אז**

**אחותי נכנסה אלי לחדר ואמרה לי אבא שובר דברים, הוא**

**מתעצבן וזה בגלל שאתה איחרת לקחת אותו והוא מאשים**

**את אמא, אז לך תגיד לו שזה באשמתך. אז נכנסתי להגיד**

**לו.**

**(...)**

**כשנכנסתי הביתה אז ראיתי את אמא שלי מנקה דברים**

**שהיו שבורים ואבא שלי היה שם עצבני והוא אמר לי למה**

**באת".**

**(עמ' 253 לפרוטוקול).**

וראו את דברי איציק על **"ההתנהגות המוגזמת"** של הנאשם ועל כך שהנאשם **"כעס**

**בצורה מוגזמת"** ועל **"השבירות ... ואיך שהוא דיבר לאמא שלי"** גם בעמ' 320

לפרוטוקול.

**8. דיון: סיכום ביניים**

בעדותו ניסה הנאשם לצייר את הדברים בבן2ח מינורי ומינימלי ביותר: הוא לא שבר דברים, אלא הדברים **"נפלו"** ונשברו; "**המקרר היה פתוח ונפלו משם דברים",** סתם כך, ללא כל עזרה מצידו; הנאשם אמנם מודה שקלל, אך לדבריו **המתלוננת** היתה זו שהתחילה בקללות כאשר קראה לו **"מטומטם".**

אני קובע כי דבריו הנ"ל של הנאשם ואופן הצגת הדברים כאמור לעיל, לא היו אמת. כך, למשל, הטענה על כך שהמתלוננת היא זו שהחלה לקלל את הנאשם באומרה לו **"מטומטם".** טענה זו כוזבת בעליל: **המתלוננת** **רעדה מפחד** מפני זעמו של הנאשם בגין איחורו של איציק לאסוף אותו מתחנת הרכבת. הטענה כאילו **המתלוננת** היא זו שקיללה את הנאשם תחילה הינה, על כן, לא הגיונית בנסיבות העניין, חסרת שחר ורחוקה מן המציאות.

**אני מעדיף, ללא היסוס, את גירסתה של המתלוננת, הנתמכת גם בעדויותיהם של ילדיה. אני דוחה את גירסתו של הנאשם מכל וכל ואני קובע כי הדברים התרחשו כפי שתיארה אותם המתלוננת.**

**9. דיון: האירועים שלאחר החתונה, ביום ראשון 25.7.99**

**א.** העדים היחידים **לאירועים המיניים** נשוא כתב האישום הם המתלוננת והנאשם.

זאת, הואיל ורק השניים היו נוכחים בעת שהדברים התרחשו.

**ב.** המתלוננת הלכה לחתונה עם ילדיה בלבד, ללא הנאשם שנשאר בבית.

המתלוננת העידה כי משחזרה מן החתונה, אמר לה הנאשם **"בת זונה, לכי תשני עם הבת שלך הבת זונה גם היא!". (עמ' 19 לפרוטוקול).** אך משהלכה לחדרה של בת1, קרא לה הנאשם.

על אשר התרחש מכאן ואילך סיפרה המתלוננת **כשהיא** **מתייפחת מרה:**

**"בבת1, חשבתי שהוא כבר רוצה לדבר (...) אומר לי, תכנסי**

**לחדר כמו זונה, תעשי מה שאני אגיד לך וכשאני לא ארצה יותר, תצאי מהחדר, את שומעת? אמרתי לו, כן. (...) הוא בקש שאני אמצוץ לו, הוא אמר לי, אם תהיי זונה טובה תקבלי 10 ש"ח אבל אני יודע שאת לא זונה טובה אז תקבלי רק 5 ש"ח.**

**(...)**

**ואני מצצתי לו הרבה זמן, אני לא יודעת כמה זמן, הרבה,**

**התעייפתי כבר.**

**ש. (...) מה מצצת לו (...)**

**ת. את איבר המין שלו.**

**(...) הוא לקח את השיער והחזיק אותי מהשיער ודחף אותי**

**חזק והיה לי רפלקס של הקאה, חזק, אני לא יכולתי לנשום**

**אפילו, הבנתי עד כמה הוא עצבני, כמה פחדתי, ואז הוא אמר לי תסגרי את הפה חזק, אני אשתין לך עכשיו בפה (...) תפסיקי לזוז, אני אשתין לך בפה, אם את מוציאה טיפה החוצה, את שומעת אותי, ואני עושה לו ככה.**

**התובעת עו"ד גרובר: מהנהנת בראש.**

**כן. אני ככה עומדת עם פה סגור, לא יודעת מה הולך להיות,**

**איך אני הולכת לעבור את זה. מה יהיה אם ישפך בחוץ. (...)**

**ואני מסתכלת עליו עם עיניים מפוחדות ואני רואה את הבטן שלו מתאמצת להוציא ולא יוצא לו הרבה זמן. והוא אומר לי ברשעות כזה, ברוע לב, איזה כיף, איזה תענוג לראות אותך מתענה שאת לא יודעת מתי זה ייצא.**

**אחר כך יצא משהו כמו כמה לגימות, או משהו (...) והוא**

**שאל אותי איך היה הטעם? ועכשיו תצאי יא זונה, וכל פעם**

**שאני אקרא לך את תכנסי. אף פעם הוא לא עשה לי דבר כזה, אוי, הייתי מפוחדת, (...) לא יודעת, היתה לי מין איזה תחושה אולי יעשה לי בלילה משהו. הפסקתי לישון בלילות, (...) רק כשהוא הלך לעבודה ב05:45- נרדמתי (...)".**

**(עמ' 19-20 לפרוטוקול הישיבה מיום 30.11.99).**

**ג.** הנאשם הכחיש שאמר למתלוננת **"יא בת זונה, לכי תשני עם הבת שלך".** לדבריו,

**"לא אמרתי דבר כזה". (עמ' 460 לפרוטוקול).**

הנאשם הכחיש כי הורה למתלוננת למצוץ את איבר מינו. לדבריו -

**”לא היה דבר כזה. כי אנחנו היינו במצב (...) של ריב, של יום קשה, ונשארתי בבית ולא הלכתי לחתונה, אני עוד יקיים איתה מין? הרי לא דברתי איתה בכלל, היא לא נשארה בחדר בכלל. היא באה, התלבשה ואחרי שהתלבשה יצאה מהחדר. לא היה בינינו שום דבר באותו ערב, שום דבר בקשר למין. לא שכבנו, ולא נגענו ולא דיברנו (...)".**

**(עמ' 460 לפרוטוקול).**

הנאשם הכחיש כי השתין לפיה של המתלוננת ביום הראשון בשבוע וטען כי דווקא היא זו ש**"השתינה לי בפה בזמנו" (עמ' 460 לפרוטוקול).**

המתלוננת הכחישה טענה אחרונה זו של הנאשם בכל פה וקראה לה **”שקר וכזב".** המתלוננת העידה כי באחת מן הפעמים שבהם קיימה יחסי מין עם הנאשם -

**"(...) הוא מצץ לי את איבר המין שלי ונפלט לי קצת פיפי כי יש לי איזו שהיא בעיה בשלפוחית השתן, שהוא יודע אותה. אני רק עושה אפצ'י, מתעטשת, ויש לי בעיה שאני צריכה לעבור שם איזה שהוא טיפול. ואני כל הזמן יש לי מכנסיים ותחתונים בארון בכיתה שלי, כי אני תמיד נרטבת, ואמרתי לו אני מצטערת, נפלט לי, וקמתי לשירותים. ואז הוא אמר לי, בשמחה, לא, אם את רוצה את יכולה להגיד לי, אני אשמח לעשות את זה. אמרתי לו, על מה אתה מדבר? איזו שטות אתה מדבר? מה הקשר בין מין לבין בכלל הטלת שתן?".**

**(עמ' 189 לפרוטוקול).**

**10. דיון: אירועי יום שלישי בשבוע**

**א.**  הנאשם נהג שלא ללכת לאירועים לבדו. מאז ומתמיד הלכו בני הזוג, לאירועים

השונים, יחדיו **(עמ' 22 לפרוטוקול). (וראו גם את דברי הנאשם בעמ' 462**

**לפרוטוקול).**

**ב.** ביום שלישי בשבוע הרלוונטי היתה אמורה להתקיים חתונת בנו של אחד מן

העובדים במקום עבודתו של הנאשם. **(עמ' 209 לפרוטוקול).** המתלוננת העידה כי

המצב בבית **"היה מאוד מאוד מתוח"** והנאשם **"כל הזמן צעק "בת זונה"" (עמ' 22 לפרוטוקול).**

**ג.**  הנאשם הלך לחתונה הנ"ל בגפו.

משחזר הנאשם מן החתונה האמורה, הוא קרא למתלוננת, שהיתה בחדרה של בת1, להכנס לחדר השינה, והיא עשתה כן **(עמ' 24 לפרוטוקול).** לדבריה -

**"(...) ואז הוא ביקש עוד פעם שאני אמצוץ את אבר המין שלו. הוא דחף את הראש חזק פנימה והשיער, הוא בכלל לא התכוון להגיע לבן2גזמה או משהו, הוא פשוט עשה את זה ואמר לי, עכשיו תצאי מהחדר!". (עמוד 25 לפרוטוקול).**

ובמקום אחר, במהלך חקירתה הנגדית, סיפרה המתלוננת כי -

**"(...) ביום שלישי הוא בקש שאני אפתח לו את המכנסיים ואמצוץ לו את איבר המין, הוא אמר לי "תעשי מה שאני אומר לך, יא בת זונה! את שומעת?", וצריך להבין שאני כל השבוע פוחדת ממנו פחד מוות כי הוא עוד לא יצא מהקריזה שלו".**

**(עמ' 210 לפרוטוקול).**

**"אחר כך הוא בקש שאני אצא, שגמרתי את התפקיד שלי".**

**(עמ' 25 לפרוטוקול).**

**ד.** גירסתו של הנאשםבאשר לאירועי יום שלישי בשבוע היא כדלקמן:

הנאשם טען כי המתלוננת רצתה ללכת עמו לחתונה הנ"ל אך -

**"(...) התעקשתי שאני לא הולך איתה, אני הולך לבד**

**לחתונה. לקחתי בת1 כרית ואמרתי לה אני גם לא חוזר**

**הביתה.**

**שאלה: מה התכוונת לעשות עם הכרית?**

**תשובה: אפילו לא היה לי כסף, לא יכולתי ללכת לאיזה בית מלון ולישון בבית מלון, אז החלטתי לישון באוטו.**

**שאלה: ואז מה היה?**

**תשובה: ביום שלישי אחרי שנגמרה החתונה, יצבת1 בשעה 11.00, החתונה היתה בחיפה בקריות. הגעתי עם האוטו עד לחניון של הרכבת, החניתי את האוטו וניסיתי לישון שם.**

**שופט: איפה, בחיפה?**

**תשובה: בחיפה, בתחנת הרכבת, ניסיתי לישון באוטו. (...) התחלתי לישון באוטו, לא יכולתי להרדם. שמה עוברות כל כך הרבה מכוניות, מכוניות משטרה.**

**שאלה: ואז מה היה?**

**תשובה: פשוט מאוד חזרתי הביתה.**

**שאלה: מה היה בבית?**

**תשובה: הגעתי הביתה בערך בשעה 12.00. כשנכנסתי הביתה פלוני1 ואיציק ובת1, הם היו בסלון (...) ופלוני1 שואלת אותי איך היה בחתונה, עשיתי לה פשוט תנועה כזאת ביד והלכתי לחדר (...) ולאחר מספר דקות היא באה אחרי ואומרת לי קראת לי? אמרתי לה, אני עשיתי שם תנועה ששאלת אותי איך החתונה, עשיתי תנועה שהיתה לא בסדר. אבל אם הגעת, אני אסביר לך שאני לא הייתי בכלל מבסוט מהחתונה, והסברתי לה הייתי לבד(...) וזה היה לי מוזר (...) להיות לבד בחתונה".**

**(עמ' 462-463 לפרוטוקול).**

לאחר דברי ההסבר הנ"ל, כך הנאשם, החלה המתלוננת לנגוע בו:

**"היא ליטפה אותי, נישקה אותי בלחי והעבירה את היד שלה לכיוון המכנסיים שלי, ואני פשוט מאוד לא התנגדתי, נתתי את עצמי.**

**(...)**

**(...) היא הורידה לי את המכנסיים והיא ניסתה למצוץ לי ולא עמד לי (...) ולא עשינו שום דבר באותו יום שלישי (...)".**

**(עמ' 463-464 לפרוטוקול).**

**ה.** באשר לאירועי יום שלישי בשבוע, ראוי לציין את העובדה הבאה:

ביום שלישי האמור, לאחר שהנאשם יצא לחתונה, פנה איציק למתלוננת ואמר לה

כי הוא רוצה לדעת אם היא באמת אוהבת את הנאשם **"או** **שאת חיה איתו מתוך**

**פחד. מה את צריכה את כל הקטעים האלה איתו, תראי איך את מפחדת ממנו**

**(...)". (עמ' 23 לפרוטוקול).**

לדברי המתלוננת -

**"(...) וישבנו איזה 3 שעות. (...).**

**(...)**

**בסוף השיחה אני התחלתי להתוודות שבטח, בוודאי שאני פוחדת ממנו, אבל אין לי שום אופציה אחרת, זה לא בן אדם שאת יכולה להגיד לו לא טוב איתך, אני רוצה להתגרש ממך. אני קבלתי את החיים שלי ככה כי ידעתי שאני לא יכולה אפילו להגיד לו במחשבה שאני חושבת שאני לא רוצה לחיות איתו. התקפי הזעם שלו זה היה משהו שאסור היה לדבר על זה וזה עבר וזהו מבחינתו. מבחינתי זה היה חיים אומללים מאוד".**

**(עמ' 23 לפרוטוקול).**

המתלוננת סיפרה כי איציק הזכיר לה כי הנאשם אומר לה כל יום בואי נתגרש ואמר לה כי יש לה **"הזדמנות"**, יש לה **"מתנה"**, והציע לה לקחת את ההזדמנות. משציינה באוזני איציק כי היא צריכה לברר למה מתכוון הנאשם, ואם הוא אכן רוצה להתגרש או לא, אמר לה איציק כי **"לא משנה מה הוא רוצה. זה חשוב מה את רוצה. תתחילי לחשוב על עצמך". (עמ' 23-24 לפרוטוקול).**

ומספרת המתלוננת -

**"הלכתי לחדר של בת1, אמרתי לה איציק שכנע אותי שמחר אני הולכת לרבנות, והוא בא בת1 והוא שומר עלי, ואנחנו הולכים לסבתא (...)".**

**(עמ' 24 לפרוטוקול).**

**11. דיון: אירועי יום חמישי בשבוע**

**א.** המתלוננת סיפרה שכבר ביום א', כאשר הלכה לחתונה בלעדי הנאשם, היא סיפרה

**לאחותו של הנאשם, מרסל,** על כך שהמצב בינה לבין בעלה מתוח ועל כך שהנאשם

דרש ממנה ללכת לרבנות ולומר כי יש לה מאהב, זאת, מתוך כוונה שאם אכן תגיד

כך **"זה יגמר מהר". (עמ' 18 ועמ' 25 לפרוטוקול).**

המתלוננת סיפרה כי מרסל אמרה לה **"מה פתאום, את לא הולכת לרבנות, אם הוא רוצה להתגרש, הוא יתגרש. הוא יילך לרבנות". (עמ' 18 לפרוטוקול).**

לדברי המתלוננת, מרסל גילתה נכונות לבוא או לשוחח בטלפון עם הנאשם כדי לברר מה קורה ואם הנאשם אכן רוצה להתגרש **(עמ' 25 לפרוטוקול)** והמתלוננת אמרה לה כי **"אני פוחדת כבר להיות אתו, אני לא ישנה בלילות". (עמ' 26 לפרוטוקול).**

המתלוננת הוסיפה וסיפרה כי מרסל ובעלה באו לביקור ביום רביעי אחר הצהריים **"והם הרגישו שהאווירה בבית מאוד מתוחה למרות שהוצאנו עוגיות וכיבוד"** וכי מרסל אמרה לה -

**"(...) פלוני1, אם את מרגישה בסכנה, תקחי את הילדים שלך ותלכי".**

**(עמ' 26 לפרוטוקול).**

לדברי המתלוננת, היא התקשרה טלפונית למרסל מיד לאחר שהנאשם הלך לעבודתו ביום חמישי וסיפרה לה **"שאני מרגישה בסכנה, שאני לא ישנה בלילות".**

**ב.** לדברי המתלוננת, ביום ה' היא נכנסה, **"בדחילו ורחימו",** לחדר בו היה הנאשם, **ו**דיברה עמו כדי לברר אם הוא אכן רוצה להתגרש **(עמ' 28 לפרוטוקול).** היא אמרה לו **"אני לא יודעת מה קרה לנו השבוע, אבל בוא ננסה עוד איזה שהוא נסיון שהכל יהיה בסדר". (עמ' 29 לפרוטוקול).**

המתלוננת סיפרה כי הנאשם אמר לה אז, בשקט, כי -

**"(...) מה שקרה ביום ראשון, לא היה חסר הרבה שהייתי עושה לכם מה שההוא בטלוויזיה עשה למשפחה שלו. באותו שבוע, ביום ראשון, היו פרסומים של אמנון כהן ששרף את אשתו ואת הילדים (...)".**

**(עמ' 29 לפרוטוקול).**

**ג.** הנאשם אישר כי המתלוננת באה אליו לחדר, ביום ה', כדי לברר אם הוא אכן

מתכוון ברצינות למה שאמר בעניין הגירושין. אך לדבריו **"אני פשוט מאוד נדנדתי**

**בראש ואמרתי לה: כן, ובזה נגמר כל הסיפור, ואני הייתי כבר בתוך המיטה, ישן**

**לקראת המשמרת לילה". (עמ' 464 לפרוטוקול).**

הנאשם חזר על דבריו האמורים, במילים כמעט זהות, **בעמ' 466 לפרוטוקול.**

**ד.**  המתלוננת סיפרה כי בשבוע הרלוונטי היו כתבות רבות בעיתונות על אלימות

במשפחה. בין היתר, קראה המתלוננת כתבה שדיברה על קווי אופיו של הגבר

האלים, ועל התבנית של הגבר המתעצבן ושובר **(עמ' 30 לפרוטוקול).**

בעקבות אירועי כל השבוע, לבן2 הדברים הנ"ל שאמר הנאשם למתלוננת ולבן2 הדברים שקראה בעיתון וקווי הדמיון שמצאה בין דמותו של הגבר האלים שעליו דובר בכתבה לבין הנאשם, החליטה המתלוננת לעזוב את הבית ולא לחזור אליו עוד: **"והוא עוד מודה שהוא (...) לא היה חסר הרבה שהוא היה עושה לנו מה שההוא עשה למשפחה שלו, אמרתי עד כאן!"** **(עמ' 30-31 לפרוטוקול).**

המתלוננת שוחחה על כך עם בת1 והראתה לה את הכתבה בעיתון. **"אמרתי לה, תראי, אבא שלנו גם אף פעם לא מבקש סליחה, אנחנו במצב הרבה יותר חמור".** בת1 קראה לאיציק וגם הוא שותף בסוד העניין **(עמ' 32 לפרוטוקול).**

המתלוננת החליטה לספר לאיציק ולבת1 על הדברים שהציקו לה. היא סיפרה להם על פרשת מכמורת ושלושתם בכו יחדיו **(עמ' 34 לפרוטוקול),** סיפרה להם על פרשת קלטת הוידיאו **(ראו בעמ' 48-49 לפרוטוקול)** וכן סיפרה להם כי הנאשם התעלל בה מינית **(עמ' 51 לפרוטוקול).**

בסופו של דבר המתלוננת ושני ילדיה הגדולים **"(...) החלטנו שאנחנו פשוט בורחים מהבית (...)". (עמ' 32 לפרוטוקול) ו**החלו לארוז ולהתארגן לקראת עזיבת הבית **(עמ' 43 לפרוטוקול),** מתוך כוונה להגיע למעון לנשים מוכות **"מקום רחוק ומוגן" (עמ' 45 לפרוטוקול).**

**ה.** בשלב מסויים ביום חמישי, משנכנסה המתלוננת לחדרו של איציק, היא ראתה שם

את חברו הטוב של בנה, **ברק,** המשרת כקצין בצה"ל **(עמ' 44 לפרוטוקול).**

הסתבר כי איציק שיתף את חברו במצוקתה של המשפחה וכי ברק אמר כי אמו,

עיתונאית המסקרת ענייני פלילים, **"מכירה את המצבים האלה" (עמ' 44**

**לפרוטוקול).**

**12. דיון: אירועי יום שישי בשבוע**

**א.** איציק וברק הלכו לדבר עם אמו של ברק. כשאיציק חזר **(ביום שישי לפנות בוקר)**

הוא סיפר למתלוננת כי אמו של ברק הזמינה שוטר פנסיונר וכי על פי עצתו של זה, מוטב שאיציק ובת1 ידברו על לבו של אביהם **"והוא יפנים"** ואילו המתלוננת עצמה תקבל עזרה, ייעוץ והדרכה בתחנה לאלימות במשפחה **(עמ' 46 לפרוטוקול).** איציק שכנע את המתלוננת כי אין היא צריכה לפחוד וכי בכל מקרה, אם **"נחוש בסכנה",** יזמינו משטרה. **(עמ' 47 לפרוטוקול).**

**ב.** בעקבות כך החליטו **לפרוק את המזוודות -**

**"(...) ואיציק אמר לי שבבוקר תתקשר אלי אמא של ברק ותתן לי כתובת של מישהי שתשמע את הסיפור שלי והיא תחליט מה הלאה. (...).**

**שאלה: מי (...) המישהי הזאת?**

**תשובה: יועצת משפטית של ויצ"ו, גאולה מילמן".**

**(עמ' 47 לפרוטוקול).**

**ג.** ואכן, כך היה. אימו של ברק התקשרה ונתנה למתלוננת את מספר הטלפון של גאולה מילמן והמתלוננת קבעה איתה פגישה ונפגשה עמה. המתלוננת סיפרה לגאולה מילמן על פרשת מכמורת, על פרשת צילום קלטת הוידיאו שבה צילם הנאשם את עצמו ואת המתלוננת מקיימים יחסי מין ועל אירועי השבוע נשוא כתב האישום **(עמ' 48 לפרוטוקול).**

המתלוננת סיפרה כי גאולה מילמן נתנה לה את מספר הטלפון של התחנה לאלימות במשפחה והדריכה אותה -

**"(...) תלכי לשם ביום ראשון, הם ידריכו אותך ואת חייבת הקלטות (...) אם הוא לא ירצה לתת לך גט, את חייבת הקלטות (...) את חייבת, אם הוא עוד פעם ישפיל אותך, יצעק עלייך, כל דבר שהוא יעשה, שתהיה הקלטה, וביום ראשון ידריכו אותך ונהיה בקשר, ואם את מרגישה בסכנה, אתם פשוט (...) מזמינים משטרה.**

**אמרתי לה, אבל אני פוחדת לחזור הביתה, אני פוחדת שהוא יכניס אותי עוד פעם לחדר שלו, אז היא אמרה לי, את לא תכנסי. אמרתי לה, אני לא אומרת לו אף פעם "לא רוצה". אז היא אמרה לי, את תגידי לו ואם הוא יעשה משהו וישתולל, אז תזעיקו משטרה.**

**פעם ראשונה שהיה לי בטחון. ואני לא צריכה לפחד להגיד לו "לא רוצה"".**

**(עמ' 50-51 לפרוטוקול).**

**ד.** המתלוננת הכינה בצהרי יום שישי את ארוחת ערב שבת, כפי שהיא רגילה מימים

ימימה **"כי לא ידעתי אם כדאי לי לסדר שולחן, לא כדאי לי לסדר שולחן, אם אני לא אסדר, אז הוא ידע כבר שיש לי פתאום (...) מאפייני התנהגות שונים, ואני לא מנסה להכשיר את הקרקע לחזרה, שלא יכעס עוד פעם (...) וליתר בטחון הכנתי ארוחת ערב"** **(עמ' 51 לפרוטוקול).**

למרות הכנת ארוחת הערב, לא ערכה המתלוננת את שולחן השבת. **(עמ' 51 לפרוטוקול).**

**ה.** המתלוננת סיפרה כי איציק ובת1 אמרו לה**"את לא נכנסת לחדר יותר, ואם קורה**

**איזה מצב, ואת בחדר (...) ואת מרגישה בסכנה, את צועקת" (עמ' 51 לפרוטוקול).**

**ו.** הואיל והמתלוננת לא ערכה שולחן לארוחת הערב, הכין הנאשם סנדוויצ'ים, אכל

ונכנס לחדר השינה. **(עמ' 52 לפרוטוקול).**

מאוחר יותר יצאה הבת בת1 עם ידיד שלה, והמתלוננת נשארה עם איציק בסלון הבית, כשהנאשם צופה בטלויזיה בחדר השינה. **(עמ' 53 לפרוטוקול).**

**ז.** איציק סיפר לאמו כי בבוקר, כשהיא היתה בפגישה עם גאולה מילמן, הוא שוחח עם

אביו וכי היתה **"שיחה טובה".** איציק אמר למתלוננת כי פעל על פי עצתו של השוטר כאמור לעיל, וכי הרגיע את אביו. הוא אמר לה **"תראי שיהיה בסדר, שבסוף את תתגרשי ויהיו גירושים בלי הפחד שאת כל כך פוחדת, לאט לאט הוא יבין, אנחנו נעשה את זה בדרך איטית ונכונה" (עמ' 54 לפרוטוקול).**

בערך בשעה 01:00 אמר איציק לאמו כי הוא רוצה לצאת לשתות בירה עם חבריו, והמתלוננת אישרה לו לצאת **"אמרתי לו רק תהיה עם פלאפון, שיהיה לי קשר איתך. איך שאיציק יצא, הלכתי לחדר של בת1, לישון". (עמ' 54 לפרוטוקול).**

**ח.** סמוך לאחר מכן בא הנאשם לחדרה של בת1 ושאל את המתלוננת -

**"(...) למה את ישנה פה? בת1 צריכה לבוא עם החבר שלה לישון פה. אמרתי לו, לא, בת1 לא באה עם החבר שלה. בת1 באה לבד. הוא אמר לי, לא (...) היא תבוא איתו. (...) קמתי מהר לסלון, ככה להיות דרוכה, ואמרתי לו, אז אני אשן בסלון. ואיפה איציק יישן? אמרתי לו, איציק יישן בחדר שלו. ואיפה בן2 יישן, ויואב (החבר של בת1. ע.ג.) יבוא בלילה ויראה אותך בסלון (...), אני רואה שאני מיותר בבית, שאני מפריע לכולם לישון. לקח את הכרית, לקח את האלבומים (...) של הבר מצווה של בן2, היו על השולחן בפינת האוכל (...) הוא זרק אותם על השולחן ואמר "אנעל רבכום! כולכם זונות!" והתעצבן עוד פעם. אחרי שכל השבוע הוא הסתגר ולא רצה לדבר. ולקח את הכרית ואני הולך לישון באוטו, ואני נורא פחדתי שהייתי לבד. ובדיוק צלצל הטלפון (...) הפלאפון של איציק, אמא מה נשמע. אמרתי לו אתה בא מיד. אבא בקריזה. הוא הגיע תוך 20 דקות (...) שאל אותי מה קרה, מהר מהר הסברתי לו (...).**

**אז הוא (איציק. ע.ג.) אמר לו (לנאשם. ע.ג.) המצב הזה קשה לי. תראה איזה מתח יש ביניכם. תן לה ללכת לסבתא, בוא נגמור את זה יפה. אני אוהב את שניכם, אני רוצה להיות בקשר עם שניכם, תן לה ללכת לסבתא, תראה איך היא מפחדת, היא מתקשרת אלי שאני אבוא מיד, אי אפשר ככה, אני לא יכול ככה.**

**אז הוא אמר לו, אף אחד לא הולך לסבתא, אם אנחנו נתגרש, נתגרש בשקט, אף אחד לא ידע (...).**

**(...)**

**אחרי השיחה הזאת, גם בת1 באה עם החבר שלה, כל אחד הלך לישון בחדרו, ואני התכוונתי לישון עם בת1 כמובן או בסלון (...) ואז כשהילדים התפזרו לחדרים והוא אמר לי את הולכת לישון בחדר (...) אמרתי לו, לא, אני ישנה עם בת1. הוא אומר לי, את הולכת, את לחדר, אני בחוץ באוטו. אמרתי טוב, אם הוא רוצה שאני אשן בחדר והוא בחוץ, אני אלך לחדר. (...) הלכתי לחדר ואז הוא נכנס. הוא בא לחדר, והוא אמר לי, אם היית מסדרת שולחן, היינו עושים סולחה. ואז אני אמרתי לו (...) תשמע, אני לא יכולה להבטיח לך, אני לקחתי על עצמי את האשמה, אני לא יכולה להבטיח לך כמו שאני תמיד מבטיחה לך שהכל יהיה בסדר בינינו, שאני לא ארגיז אותך אף פעם. שאני לא אשכח שום דבר, אמנם היתה לי איתך אתמול שיחה שאולי לא נמכור את הדירה והכל יהיה בסדר, אני לא יכולה להבטיח לך שהכל יהיה בסדר (...) תראה איך התעצבנת, ותראה מה עשית, ותראה איך השפלת אותי כל השבוע (...) ואנחנו צריכים להתגרש, כל אחד ילך לדרכו. אני מוותרת על הכל, אני רוצה רק את בן2 (הבן הקטן. ע.ג.), אני אלך אתו לאמא שלי, בת1 ואיציק ישארו איתך, לא יעזבו אותך לבד".**

**(עמ' 54-57 לפרוטוקול).**

**ט.** ואז, לפתע, מספרת המתלוננת, הנאשם **"התעצבן" ו"עיוות את הפה שלו"** והטיח

בה **"אה, מיום ראשון את מתכננת להתגרש ממני, יא בת זונה, עם מי הזדיינת ביום**

**ראשון? (...)". (עמ' 58 לפרוטוקול).**

וכך התרחשו הדברים מכאן ואילך:

**"הוא ביקש שאני אסגור את הדלת, ואני סגרתי אותה, בלי מפתח, והוא הרגיש שזה בלי מפתח והוא אמר לי לכי תסגרי אותה עם מפתח, סגרתי. שוב פחדתי ממנו. ואז הוא אמר לי, אין לך כבוד. את תעשי מה שאני אומר לך ולמרות שאנחנו הולכים להתגרש ואני לא בעלך, את תעשי את מה שאני אגיד לך. את זונה. אין לך כבוד. אם היה לך כבוד לא היית עושה את מה שאני אגיד לך. ואז הוא התחיל להגיד לי, תמצצי לי. אמרתי לו לא רוצה. פעם ראשונה בחיים שלי שאמרתי לו "לא רוצה". הוא אמר לי אני לא שואל אותך בכלל יא בת זונה! אז מצצתי לו.**

**אמר לי היום את תעשי כל מה שאני אומר לך, ואני אאמלל אותך עד שנתגרש. והפה שלו היה מכווץ ומפחיד והעיניים שלו התרוצצו.**

**אחר כך הוא אמר לי, תכניסי את האצבע שלך לפי הטבעת שלי, אמרתי לו אבל אני לא רוצה. אמר לי אני לא שואל אותך, אני סופר עד שלוש. היום גם תקבלי מכות, והוא ספר עד שתיים, אחרי שתיים הוא נתן לי כבר סטירה. אז אני הכנסתי את היד ואמרתי לו, למה אתה עושה לי את זה? למה אתה משפיל אותי?**

**הוא ביקש שאני אלקק את האצבע. עשיתי את עצמי מלקקת או שליקקתי. אני לא זוכרת.**

**ואז הוא אמר לי, מחר זה היום שלך. מחר על הבוקר אני לוקח אותך לתל-ברוך! את תהיי הזונה שלי. ואני אעשה עלייך כסף עד שנתגרש. אני אאמלל אותך עד שתצטערי על זה.**

**ואני רק חיפשתי איך לצאת מהחדר. והילדים השמיעו לי כל מיני רעשים שהם בסביבה. הם כאילו חיכו שאני אצעק אם אני בסכנה. זה מה שסיכמנו. ואיך אני אצעק כשהדלת נעולה? (...) ואז הוא אמר לי, תאונני. אמרתי לו אני לא רוצה. אמר לי אני לא שואל אותך. מה את רוצה בכלל, מי שואל אותך, יא בת זונה! אמרתי לו, יש לי מחזור, זה מגעיל. (...) אז הוא אומר לי, אני לא שאלתי אותך מה מגעיל. אמרתי לו אני קמה להחליף תחבושת, וקמתי. לא חיכיתי שהוא ייתן לי רשות, לא ייתן לי רשות, פתחתי את הדלת ואיציק ובת1 ישר היו כבר עלי, מה קרה?**

**אמרתי לאיציק, בורחים עכשיו. (...)".**

**(עמ' 58-60 לפרוטוקול).**

**"(...) ואז ברחנו לחדר של איציק, שהוא מחוץ לבית כאילו, ואז הוא ראה שאני לא חוזרת אז הוא בא לחדר של איציק ואמר לי בנחמדות, תיכנסי לחדר, אני רוצה לדבר איתך שתי מילים. (...) רעדתי בכל הגוף. עכשיו אני עומדת בחדר ואיציק עומד בפתח של החדר, בינו לביני. איציק אומר לו, מה עשית לה? תראה איך היא מפוחדת, מה יש לה? תן לה ללכת לסבתא, אי אפשר להמשיך עם המצב הזה. אומר, לא, אני רוצה לדבר איתה בחדר ביחידות. בואי תיכנסי לחדר, אני רוצה לדבר איתך (...).**

**(...) הוא (איציק. ע.ג.) אמר לו, לא, היא לא רוצה, תשמע, היא לא רוצה, היא רוצה ללכת לסבתא. ככה הוא המשיך, תיכנסי לחדר מיד, אני אומרת לו לא רוצה, ואז נתן צעקה לשדר לי שהוא מאוד כועס עלי ושאני אכנס לחדר (...) ואז שמעתי אותו צועק, תיכנסי לחדר מיד (...) בעוצמה שאני אשמע את הכעס (...)**

**(...) אני לא זוכרת באיזה שלב (...) כשהוא ראה שכל זה לא עוזר, אז הוא אמר, אם את לא נכנסת לחדר תיכף ומיד, אני מחסל אותך! אמרתי לו לא רוצה.**

**אני חושבת שאפילו בשלב הזה בת1 כבר הזמינה משטרה (...) שמעתי, ראיתי שהיא יצאה עם הפלאפון (...) אחר כך הוא אמר, כשהוא ראה שאני לא נכנסת לחדר, הוא אמר לי תוך שתי דקות, אם את לא נכנסת לחדר, אני עושה לך מה שהאיש הזה עשה בטלוויזיה למשפחה שלו. ובת1 אחרי זה הופיעה ביציאה מהבית (...) ואמרה לי הזמנתי משטרה (...)".**

**(עמ' 60-62 לפרוטוקול).**

בשלב מסויים ירדה בת1 לפגוש את ניידת המשטרה, לנאשם אמרה בת1 כי היא הולכת לסבתא **(עמ' 61 לפרוטוקול).** הנאשם התנגד לכך שבת1 תלך לסבתה ו**"מאוד נלחץ" (עמ'62 לפרוטוקול).** הנאשם בקש מאיציק להביא את בת1 הביתה, ואז איציק והמתלוננת יצאו כדי להביאה.

המתלוננת מעידה כי **"הייתי נורא מפוחדת ורועדת כמו אני לא יודעת מה" (עמ' 62 לפרוטוקול),**  ואז ראו איציק והמתלוננת את ניידת המשטרה מגיעה לצומת הקרובה ומכבה את בן2ותיה.

הנאשם ירד למטה, התעניין לדעת אם מצאו את בת1, ואז **"עלה לאוטו"** ונסע והמתלוננת הסיקה שהוא הולך להביא את בת1 מסבתא. **(עמ' 63 לפרוטוקול).**

**"(...) ואיך שהוא עלה, אני ממש פחדתי שהוא יבחין בניידת, למרות שהבן2ות היו כבויים. איך שהוא עבר את הניידת, אמרתי לאיציק אתה הולך להביא את בן2 ואני רצה לניידת. איך שרצתי לניידת, הניידת באה לקרבת1, נכנסתי לתוכה, איציק הגיע עם בן2 ואחרי כמה זמן, שניות, שלמה הגיע מאמא שלי (...) והניידת בקשה שהוא יעצור, וככה הגענו למשטרה. זה הסיפור".**

**(עמ' 63 לפרוטוקול).**

**13. דיון: גירסתו של הנאשם לאירועי יום שישי בשבוע**

**א.** הנאשם סיפר כי ביום שישי בערב , משנוכח כי המתלוננת אינה עורכת שולחן, ניגש

למטבח, הכין פרוסות לחם בחמאה ונכנס לחדר השינה ואכל שם.

**ב.** הנאשם סיפר כי באותו ערב, לאחר שבת1 יצאה עם החבר שלה ולאחר שאיציק יצא

גם הוא לדרכו -

**"(...) אני ראיתי את פלוני1 ישנה בחדר של בת1. פניתי אליה ואמרתי לה תישני בחדר שלך כי החבר של בת1 צריך להגיע ואין להם מקום איפה לישון.**

**(...) אני אמרתי לה תישני בחדר, אני אשן באוטו. היא אמרה אם אתה ישן בחדר, אני אשן איתך. אמרתי לה לא, אני ישן באוטו.**

**שאלה: ואז מה עשית?**

**תשובה: אחרי הויכוח הזה אני ישבתי והסתכלתי על תמונות של בר מצווה של הילד, ופלוני1 יצאה מהחדר ועוד הפעם אומרת לי, אני לא הולכת לחדר שינה, לא הולכת לישון. אמרתי לה טוב, לא צריך. אמרתי לה, אני לא יושן בכל מקרה בבית. סוגר את האלבומים, ולקחתי כרית וירדתי לאוטו, פתחתי את הכיסא ופשוט הלכתי לישון באוטו. לאחר שלושת רבעי שעה הגיע איציק עם החברים שלו.**

**(...)**

**אני הייתי בתוך האוטו. הגיע איציק עם החברים שלו, והם חנו פשוט מאוד ליד האוטו שלי. איציק ירד והלך לכיוון הבית, כל החברים שלו מכירים אותי ואנחנו חברים טובים ואז בשביל שלא ישאלו שאלות, אני קמתי מהאוטו יצבת1 ועליתי הביתה.**

**מצבת1 את איציק ואת פלוני1 יושבים בסלון. ישבתי, והצטרפתי אליהם. ודיברנו בערך איזה שעה, (...) על כל מיני נושאים, על ההתנהגות של מה שהיה כל השבוע, על זה שאני עומד להתגרש ולאחר מכן אמרתי אני הולך לישון באוטו. ופלוני1 אמרה לי, בשביל מה לך ללכת לישון באוטו. תישן בחדר שינה.**

**שאלה: היה איזה שהוא אירוע מיני ביניכם באותו ערב.**

**תשובה: כן, אני אגיע לזה. היא שכבה בחדר שינה ואני נכנסתי לחדר לקחת כמה בגדים משם ופשוט מאוד המשכנו לדבר על הנושא שדיברנו לפני כן בסלון, תוך כדי עמידה. לאט לאט התיישבתי והמשכנו לדבר על כל מיני נושאים, אני והיא, והדלת היתה פתוחה, הילדים היו בבית, והם העידו כאן שהם ראו אותנו משוחחים ואני אמרתי לה בפירוש שביום ראשון אנחנו הולכים להתגרש.**

**והיא אמרה לי, אולי נישאר עוד קצת, אולי נוכל להסתדר. אני אמרתי לה, תשמעי: אני התחלתי לחפש בית, אני לא אשאר בבית, אני משכיר דירה ויוצא מהבית. לאחר השיחה הזאת, היא בן2מת לי, בשביל מה לך לעזוב, אתה תישאר בבית, תחיה בבית, אנחנו ביום ראשון הולכים להתגרש בכל מקרה. (...).**

**תוך כדי השיחות האלה היא חיבקה אותי ונישקה אותי בבכי, אל תעזוב את הבית, וחבל להתגרש. אני אמרתי לה, אנחנו מתגרשים.**

**כשהתחילה לחבק אותי ולנשק אותי, פשוט מאוד גם אני חיבקתי אותה, גם אני נישקתי אותה. אמרתי לה, זאת פעם אחרונה שאנחנו מקיימים יחסים, האם את מוכנה? והיא אמרה לי, לא אכפת לי. אני בכלל חשבתי שנגמר לה בכלל המחזור, צריך להבין שכל השבוע הזה היה לה מחזור, בכלל, לא היה בינינו איזה שהוא מגע של מין עצמו. היא היתה במחזור. (...).**

**שופט: סליחה, לא הבנתי דבר אחד: הרי אם החלטת להפרד, אז בשביל מה המגע המיני האחרון, זה לפרידה?**

**תשובה: משהו כזה.**

**(...)**

**יכול להיות שזה היה מביא להתפייסות, אני לא יודע. אבל זה יצא מצב שהיא בכתה לי ואני אפילו בכיתי איתה, ומחקתי לה את הדמעות מעל העיניים ואז אמרתי לה, האם את מוכנה לקיים איתי יחסים, והיא אומרת לי, לא זוכר את המשפט, אני אמרתי את זה בעדות: בשמחה. משהו כזה. לא זוכר את המילה הנכונה, אבל זה כתוב בעדות שלי.**

**(...) היא אמרה לי, בשמחה, ופשוט מאוד היא קמה וסגרה את הדלת, וזה היה בדרך כלל כשהיינו מקיימים יחסים.**

**(...)**

**היא נעלה את הדלת עם מפתח. אחרי שנעלה את הדלת במפתח, היא הגיעה למיטה, התפשטתי ואנחנו תוך כדי זה אנחנו עוד דיברנו על הנושא, הגירושין. וברגע שאני אמרתי לה שאני מוצא בית אני עובר, ברגע שאני מסתדר, את בן2 אני לוקח איתי בכל מקרה, היא פשוט קמה מהמיטה ויצאה מהחדר. אני לא הבנתי בכלל למה לצאת מהחדר. היא קמה מהמיטה, פתחה את הדלת ויצאה מהחדר. והיא עוד מאשימה אותי. כל הזמן היתה עלי. לא אני הייתי עליה, אלא היא היתה עלי. כל הזמן, מתי שהיה לא טוב היא יכלה לקום ולצאת מהחדר, פשוט לפתוח את הדלת ולצאת.**

**שאלה: אומרים כאן שאתה אמרת לה באיזה שהוא שלב שאם היא לא תכנס מיד לחדר השינה, אתה תחסל אותה, והוספת שאם היא לא תיכנס תוך 2 דקות לחדר השינה יקרה לה מה שקרה למשפחה בטלוויזיה.**

**תשובה: לאחר שהיא יצאה מהחדר, יצבת1 אחריה לאחר כ10- דקות בערך.**

**שופט: אתם קיימתם יחסים לפני שיצאה מהחדר או שרק הייתם על המיטה?**

**תשובה: היינו על המיטה, אני הייתי ערום. היא התחילה למצוץ לי, וברגע שדיברנו על הילד שהוא יהיה איתי בכל מקרה, אז היא פשוט מאוד הפסיקה הכל ויצאה מהחדר. לאחר שיצאה מהחדר, עד שהתלבשתי וחיפשתי אותה בבית, מצבת1 אותה בחדר של איציק, ואני ראיתי אותה כזאת מפחדת, עושה את עצמה כמו מבולבלת, ואני אומר פלוני1, מה קרה לך? איציק שואל אותי, מה עשית לה? אמרתי לו, ריבונו של עולם, אני לא עשיתי לה שום דבר. אני אומר לה, פלוני1 בואי איתי לחדר, ליד הטלוויזיה, תגידי לי מה שאת רוצה, את רוצה שאני אצא מהבית עכשיו ולא ביום ראשון, אני אצא עכשיו מהבית. אבל מה קרה? למה יצאת בכלל מכל העסק הזה?**

**מה שהיא מאשימה אותי, מילה אחת לא אמרתי. בקשר לאיום הזה, לא אמרתי את זה (...)".**

**(עמ' 467-470 לפרוטוקול).**

**14.** **דיון: גירסתם של איציק ובת1 לאירועי יום שישי**

**א.** שני ילדיהם הבוגרים של בני הזוג העידו בפנינו. אין ספק כי עצם הצורך בהעדתם

של השניים, היה קשה עבורם. הם אמרו את הדברים במפורש. בת1 העידה כשהיא

בוכה **(ראו את הערת בית המשפט בעמ' 330 לפרוטוקול).** ובמהלך עדותו של איציק מלאו עיניו דמעות **(ראו את הערת בית המשפט בעמ' 285 לפרוטוקול).**

**ב.** למרות שניכר בעדותו של איציק כי הוא מבקש ללכת בין הטיפות, היינו, כדי שלא

לפגוע באביו, מן הצד האחד, ובכדי שלא לחטוא לאמת,, מן הצד השני, מסר איציק, בסופו של דבר, עדות המחזקת את עדותה של המתלוננת ותומכת בה.

איציק העיד כי בשבוע האמור היתה המתלוננת עצובה, לא שמחה. **(עמ' 290 לפרוטוקול).**

איציק אישר כי בשבוע הרלוונטי הוא נשאר בבית בשל המתחים שהיו בבית **(עמ' 266 לפרוטוקול).**

איציק סיפר כי ביום שישי בלילה, לאחר שחזר במהירות הביתה, לבקשתה של המתלוננת, **"עליתי הביתה, הרגעתי את אמא שלי, היא רעדה ומאוד פחדה (...) היא אמרה לי מהרגע שיצבת1 מהבית אבא חטף קריזה, התעצבן וקילל" (עמ' 274 לפרוטוקול).**

איציק סיפר כי **"אמרתי לה, אחרי מה שהיא סיפרה לי על השבוע הזה, אז אמרתי לה, שלא משנה מה, שהיא לא נכנסת אליו לחדר" (עמ' 274 לפרוטוקול).**

איציק סיפר על כך שלאחר שדלת חדר השינה של בני הזוג נסגרה, הוא עשה רעשים שונים -

**"(...) שאמא שלי תדע שאני נמצא ליד הדלת, שאם היא מפחדת או משהו, שהיא תדע שאני שם. אחרי איזו חצי שעה או משהו כזה מאז שהדלת נסגרה (...) אמא יצאה החוצה.**

**שאלה: באיזה מצב?**

**תשובה: היא בכתה. היתה לבנה, רעדה. אני לקחתי אותה לחדר שלי. אמרתי לה שהיא לא זזה משם".**

**(עמ' 275 לפרוטוקול).**

**ג.** גם עדותה של בת1 תמכה בגירסתה של המתלוננת. איני רואה צורך להרחיב את

הדיבור בציטוטים רבים. אסתפק בציטוט הקטע שלהלן מתוך עדותה:

**"פתאום קלטנו שהדלת סגורה.**

**(...)**

**אמרתי לאיציק, איציק, בוא אלי מהר, כי איציק ראה את זה, בת1, הדלת נעולה, הדלת סגורה, מה נעשה?**

**(...) אז אמרתי לו, טוב, אז בוא נעשה רעש, התחלנו לעשות רעש (...).**

**(...) אמרתי לאיציק, איציק הדלת נעולה (...) מה נעשה, בוא נפרוץ את הדלת, תפרוץ אותה. (...)".**

**(עמ' 347 לפרוטוקול הישיבה מיום 27.3.00).**

**15.** **עדויות ההגנה**

ההגנה העידה, מלבד הנאשם גם את העדים הבאים:

א. העד יוסף קופר.

עד זה העיד על הכרותו את הנאשם והמתלוננת ואת משפחתם. הוא גר בשכנות להם וסיפר על היחסים התקינים והיפים ששררו בין הנאשם לאשתו.

בחקירתו הנגדית נשאל העד על ההודעה שמסר לחוקרת המשטרה, גב' מרים גרשוני, ביום 2.8.99 **(המוצג ת7/ - בהודעה זו נרשם שמו של העד כיוסף גיזה אך העד הבהיר כי נפלה כאן טעות וכי גיזה הוא שם אשתו. העד אישר כי חתימתו שלו מצויה על ת7/, ראו עמוד 579 לפרוטוקול).**

עד זה סתר בעדותו בבית המשפט את הדברים שאמר בהודעתו ת7/, שם סיפר כי הוא שמע מדירתם של בני משפחת הנאשם **"רעש של דברים נשברים (...) זה היה רעש של דברים נשברים ושמעתי את שלמה מדבר בקול רם (...)".**

דברי ההסבר שנתן העד בבית המשפט לסתירה בין עדותו לבין הודעתו במשטרה **(ראו למשל העמודים 580, 581)** היו רחוקים מלשכנע אותי.

לסיכום: אינני מוכן לבסס על עדותו של עד זה ממצאים כלשהם.

**ב.** עדת ההגנה השניה (אחרי הנאשם) היתה גב' גיזה קופל, רעייתו של יוסף קופל

הנ"ל. עדה זו העידה על כך שהנאשם ורעייתו **"חיו חיים יפים הלכו ביחד, אין מילים" (עמוד 584 לפרוטוקול).**

למעשה אין בעדותה של עדה זו כל חדש: שהרי גם המתלוננת עצמה העידה על כך שידעה עם בעלה ימים יפים. סבורני כי אין בעדותה של עדה זו כדי לתרום דבר לעניין השבוע הרלוונטי.

**ג.** עדת ההגנה הבאה היתה הגברת ציפורה גבאי.

עדה זו הינה **אחותו של הנאשם.** העדה סיפרה על כך שהמתלוננת **"היתה מתנהגת בצורה מאוד מגעילה לאמא, גם בנוכחותי" (עמוד 587 לפרוטוקול).**

העדה סיפרה כי אמה השביעה אותה שלא לספר לנאשם על התנהגותה הנ"ל של המתלוננת.

עדות זו באה לתמוך בגירסתו של הנאשם על כך שהתנהגותו ביום הראשון של השבוע הושפעה, בין היתר, מן הדברים שהובאו לידיעתו באשר להתנהגות המתלוננת כלפי אמו.

שקלתי גם עדות זו בין יתר הראיות לעניין קביעת מהימנות הגירסאות שלפנינו.

**ד.** עדת הגנה נוספת היתה אחותו של הנאשם, גב' מרסל מכלוף, שלה היה, על פי עדותה של המתלוננת עצמה, קשר קרוב עם המתלוננת.

העדה סיפרה על קשריה ההדוקים עם המתלוננת **(עמוד 592 לפרוטוקול-"עם פלוני1 היו לי יחסים של אחות, של חברה"),** וכן על כך שהמתלוננת הפגינה תמיד חיבה גדולה לנאשם, דבר שהתבטא בכך **ש"תמיד היתה עליו, מחבקת כל הזמן".**

עדה זו העידה על כך שאין אמת בדברי המתלוננת כי חיה בפחד גדול מן הנאשם. לדבריה, אם היה כדבר הזה כי אז **"הייתי מגלה ניצוץ של משהו" (עמוד 593 לפרוטוקול).**

העדה סיפרה כי המתלוננת סיפרה לה ביום ראשון בערב, בחתונה, תוך כדי **"מילמול"** על כך שהיא והנאשם עומדים להתגרש. כן סיפרה העדה כי המתלוננת אמרה לה **"אני לא יודעת מה קורה לי בזמן האחרון, אולי אני לא מקשיבה מספיק, אולי לא שמעתי אותו, לא יודעת איך לא אמרתי לילדים שילכו ויקחו אותו, אז לא לקחו אותו, והיא אמרה שהוא בא הביתה והוא כעס והיה ריב ביניהם" (עמוד 596 לפרוטוקול).**

כשלעצמי אני סבור שלא זו בלבד שאין בעדות זו כדי להפריך בצורה כלשהי את גירסתה של המתלוננת, אלא שעדותה של מרסל אף תומכת בה. אמנם נכון כי העדה סיפרה שהמתלוננת לא סיפרה לה מעולם כי נאנסה בידי הנאשם **(עמוד 597)**, אך אין בכך ולא כלום. שהרי אין מחלוקת על כך שלא הנאשם ולא אשתו סיפרו למי מבני המשפחה המורחבת על אופי יחסיהם המיניים לפני אותו שבוע קשה.

**ה.** עדה נוספת היתה גב' טובה אשכנזי. עדה זו העידה לעניין **חלקה של המתלוננת בקיום יחסי מין בשלושה.**

הואיל ועדותה של עדה זו אינה מתיחסת כלל לאירועי השבוע הרלוונטי, ולבן2 המסקנה שאליה הגעתי לעניין בקשתה של המאשימה לפי [**סעיף 184**](http://www.nevo.co.il/law/74903/184) **ל**[**חוק סדר הדין הפלילי**](http://www.nevo.co.il/law/74903) **(נוסח משולב) תשמ"ב1982- (ראו את סעיף 18 להכרעת דין זו),** אינני רואה מקום וצורך להרחיב את הדיבור על עדותה של עדה זו.

**ו.** העד הבא שהעידה ההגנה היה מר סוסנה רפאל **(עמוד 633, 634 לפרוטוקול)**.

כל שהיה בפיו של עד זה לומר הוא כי באותם מקרים שבהם התארחו הנאשם ואשתו בביתו, הרי שמערכת היחסים שבין בני הזוג היתה **"בסדר גמור"**.

**ז.** ההגנה העידה גם את הגברת גאולה לוי.

עדה זו סיפרה כי שימשה כמזכירת האגף בלשכת הרווחה של עיריית חדרה במשך 14 שנים **(עמוד 634)** וכי **"יש לי איזו שהיא זיקה של איבחון של אדם במצוקה" (עמוד 635 לפרוטוקול).** לדבריה, בקשריה עם הנאשם ואשתו, שאותם הכירה בעיקר במסגרת פעילותה המפלגתית, **"לא הבחנתי ולו במעט בקשר של מצוקה"** **(עמוד 635).** אדרבא, לדבריה, **"הם היו זוג שהסתכלו עליהם".**

דומה שגם לגבי עדות זו אין צורך להכביר מילים על כך שאין בה כדי לשנות דבר: אין כל מחלוקת על כך שהמתלוננת חיה עם הנאשם ואהבה אותו, וכי היו גם ימים יפים בחייהם. המחלוקת היא אם ארועי השבוע הרלוונטי התרחשו כנטען על ידי המתלוננת אם לאו.

**ח.** העד הבא היה יוסי בר מוחה, שהוא בן אחיו של הנאשם.

עד זה הוא כתב תחקירים של עיתון **"הארץ"** מזה 7 שנים. גם עד זה העיד על יחסיה של המתלוננת עם אמו של הנאשם **(עמודים 642, 643)**. לדבריו, הוא ראה במתלוננת **"את הרוע בהתגלמותו"** **(עמוד 643).** גם עד זה סיפר על כך שהמתלוננת תמיד חיפשה את קירבתו של הנאשם ולא הסכימה להפרד ממנו גם בארועים שבהם היתה הפרדה בין נשים לגברים.

לקחתי בחשבון גם עדות זו בעת ששקלתי לצד מי נוטה הכף בשאלה אם ליתן אמון בגירסת המתלוננת אם לאו.

**ט.** ההגנה הזמינה לעדות גם את אחיה של המתלוננת, אבשלום אלמליח.

עד זה, סיפר שהנאשם סייע לו להכנס לעבודה ברכבת ישראל ולהתקדם בעבודתו, וכי יחסיו עם הנאשם "**היו יחסים מצויינים, היינו ממש כמו אחים" (עמוד 646).** גם עד זה סיפר על כך שהוא לא זוכר מקרים בהם הנאשם הלך לארועים לבדו. לדבריו, המתלוננת נלוותה תמיד לבעלה בכל הארועים **(עמוד 646).** העד סיפר שהמתלוננת מעולם לא סיפרה לו, לפני השבוע הרלוונטי, על מערכת יחסים עכורה עם הנאשם.

אינני סבור כי יש בעדותו של עד זה כדי להשפיע על ההכרעה בתיק זה.

**י.** ההגנה העידה גם את רס"ן יורם כהן, שהוא קצין בחיל הים.

עד זה הוא אחינו של הנאשם **(הוא בן אחותו הבכורה של הנאשם).**

העד סיפר על חלקו הגדול של הנאשם בהתקדמותו של העד והישגיו בחיים **(עמוד 653)**. העד סיפר על המתלוננת כי לדעתו **"היא אשה מדהימה לפי דעתי, כי יש לה יכולת תימרון והשפעה על אנשים בצורה בלתי רגילה" (עמוד 653).**

העד סיפר כי על כך שילדיו של הנאשם, בת1 ואיציק, דיברו איתו על כך שהיו אצל התובעת ורצו לבטל את התלונה וכי סיפרו לו כי **"התובעת איימה עלינו שאם אנחנו נבטל את התלונה, כל התלונה תעבור אל אמא שלי ויכניסו אותה לכלא והיא זרעה בהם פחד אדיר ביותר" (עמוד 655, כנראה שנפלה כאן טעות והכוונה היא שכל התלונה תעבור אל אמא של בת1, היינו המתלוננת).**

שקלתי גם את עדותו של עד זה משבבת1 להכריע בשאלה גירסתו של מי אמינה בעיני, זו של הנאשם או זו של המתלוננת.

**יא.** ההגנה העידה גם את העד יעקב ראובן.

העד סיפר כי הוא מכיר את הנאשם ואת המתלוננת למן שנת 1982 וכי נהגו להתראות מדי שבוע פלוס מינוס. לדבריו, בני הזוג היו **"זוג רגיל לכל דבר, כמו כל זוג אחר, זוג שביניהם נראים בסדר, הכל בסדר" (עמוד 662).** לדבריו, הנאשם אף פעם לא הפגין, בנוכחותו, התנהגות אלימה כלפי המתלוננת, לא איים ולא שבר חפצים כלשהם.

**יב.** גם אחותו של הנאשם, גב' חנה אזולאי, העידה מטעם ההגנה.

עדה זו סיפרה כי מדי פעם הזדמן לה לבלות עם המתלוננת, לשהות בחברתה ולשוחח עמה. באחת הפעמים אמרה לה המתלוננת, לדבריה, כי **"בחורה בלי יחסי מין טובים, זאת לא אשה בריאה בנפשה ולא בגופה. יחסי מין זה מאוד חשוב לבן אדם בכלל" (עמוד 663).**

אינני רואה במה חידשה עדה זו לבית המשפט. שהרי אין מחלוקת כלל על כך שהנאשם והמתלוננת ניהלו חיי מין מתירניים.

**יג.** גם בעלה של חנה אזולאי, מר מאיר אזולאי, העיד בפנינו.

העד סיפר על ארוע שהוזכר על ידי עדים שונים במשפט, והוא ויכוח שהתעורר באחד מן הארועים המשפחתיים בעקבות רצח ראש הממשלה בן1 רבין ז"ל. העד סיפר כי הוא והנאשם התווכחו וכי לאחר מכן הנאשם הלך לביתו. אבל, לדבריו, לפני לכתם של בני הזוג לביתם התבטאה המתלוננת באופן שהדהים אותו בכך שאמרה את הדברים המפורטים בעמוד 670 באמצע. לדבריו, לאחר ששמע דברים אלה **(ואינני רואה צורך לחזור עליהם כאן)** **"יותר אני לא רציתי לדבר איתה. אמרתי לה שאת תת רמה, אפילו שאת מחנכת אבל אם את חושבת לחנך את הילדים בבית ספר בצורה כזו, יהיה פה רצח על ימין ועל שמאל" (עמוד 670 לפרוטוקול).**

**16. דיון: ההתרשמות מן המתלוננת**

**א.** המתלוננת העידה ונחקרה בפנינו במשך ארבע ישיבות תמימות. עדותה הודפסה על

פני 248 עמודי פרוטוקול, דבר שאיפשר לנו להעמיק את התרשמותנו מן המתלוננת

ומעדותה.

אני מעיד על עצמי כי **מעודי לא שמעתי עדות שהותירה עלי רושם כה עז, חי, כן ומרגש כמו עדותה של המתלוננת בפנינו.**

המתלוננת העידה בישיבה, כשגבה אל הנאשם, פניה מוטות מטה והיא חיוורת כסיד. היא העידה בכאב רב. דיבורה היה שוטף, אך בשקט רב עד כי נאלצנו, לא פעם, לבקש ממנה להגביר את קולה.

בכל ארבע הישיבות שבהן העידה המתלוננת לא ראינו ולו בדל חיוך על פניה. חזותה העידה עליה כי היא שרויה בדיכאון. ואמנם, המתלוננת העידה כי היא מצויה בטיפול פסיכיאטרי וכי רופא פסיכיאטר רשם לה חופש מחלה ועל שום כך אין היא ממשיכה בעבודתה כמורה **(עמוד 4 לפרוטוקול הישיבה מיום 30.11.99).**

המתלוננת השיבה על כל השאלות שהופנו אליה באופן מלא ומפורט ולא ניסתה להתחמק ולו גם משאלה אחת, גם כאשר השאלות נגעו לעניינים אינטימיים ומביכים ביותר.

ניכר במתלוננת כי אינה מחפשת נקמה. היא ציינה בכנות כי היו גם **"שנים טובות"** בחיי הנישואין שלה עם בעלה-הנאשם **(עמוד 8 לפרוטוקול הישיבה מיום 30.11.99)**.

**ב.** פעמים רבות במהלך עדותה פרצה המתלוננת בבכי. בכייה של המתלוננת פרץ בעיקר כאשר דיברה על השפלתה בידי הנאשם ועל המעשים שאולצה לעשות **בשבוע נשוא כתב האישום**. **אך עד לרגע זה מהדהד באוזני בכייה של המתלוננת בעת שתארה** **את פחדה מאשר עומד להתרגש עליה בגין** **איחורו של בנה איציק לאסוף את הנאשם מתחנת הרכבת ביום הראשון של השבוע הרלוונטי.** המתלוננת תארה את הדברים בצורה כל כך כנה ומשכנעת עד כי לרגע נדמה היה שהנה הנה עומדת דלת אולם בית המשפט להפתח ולחדר יפרוץ הנאשם וזעמו הרב יציף אותנו כגל גדול ונורא.

**ג.** בסיכומי טענותיה טענה סניגוריתו המלומדת של הנאשם, עו"ד גב' תמר אולמן, כי המתלוננת היא **"שחקנית מצויינת" ש"שיחקה אותה"** ועשתה **"הצגה",** עיוותה את העובדות והגזימה בתיבן2 הדברים ואחר כך שבה **""לשחק אותה" עצובה ומדוכאת!"** והכל רק כדי להביא להפללתו ולהרשעתו של הנאשם.

גם במהלך חקירתה הנגדית של המתלוננת בידי באת כח הנאשם הטיחה בה עו"ד אולמן **"את שחקנית טובה פלוני1" (עמ' 101 לפרוטוקול הישיבה מיום 4.1.2000).**

אני דוחה טיעון זה של הסניגוריה. כשלעצמי, אין לי שמץ של ספק כי המתלוננת העידה בפנינו אמת. אדרבא, חוששני כי גם לאחר כל האמור לעיל, לא עלה בידי להביע במילים עד כמה מהימן היה הרושם שהותירה עלי המתלוננת בעדותה ומה רב האמון שאני נותן לדבריה.

**17. דיון: ההכרעה**

**א.**  לבן2 כל האמור לעיל, אני קובע כי האירועים התרחשו כפי שתיארה אותם

המתלוננת בעדותה.

מאליו מובן, על כן, כי מסקנתי היא שהתביעה הוכיחה את כל הנטען בכתב האישום **(למעט בשלושת העניינים שלהלן: ראשית, על פי מנייני נעשו במתלוננת שלושה מעשי סדום ולא חמישה כנטען על ידי המאשימה בכתב האישום; שנית, המתלוננת לא העידה על הכנסת לשונה לתוך פי הטבעת של הנאשם אלא רק על הכנסת אצבעה לשם וליקוק האצבע; שלישית, המתלוננת לא העידה על כך שהנאשם סטר לה עם אבר מינו. היא העידה על כך שהנאשם סטר לה. פשוטו כמשמעו).**

**ב.**  הנאשם טען כי במהלך קיום יחסי המין עם אשתו נהגה המתלוננת לומר **"אני זונה**

**שלך, אני זונה שלך, עד שהיתה גומרת",** ואילו הוא היה אומר לה **"אני סרסור**

**שלך"** וכן **"כל מיני מילים שהיו עולים לי בראש" (עמ' 450 לפרוטוקול הישיבה**

**מיום 3.4.00).**

גם המתלוננת סיפרה בעדותה כי הנאשם נהג לכנותה **"הזונה שלי"** במהלך קיום יחסיהם המיניים. הדבר לא מצא חן בעיניה והיא אף ניסתה להניא אותו מלהמשיך ולהתבטא כך, משום שהדבר פגע בה. ברם, **"עם הזמן כשראיתי שזה לא עוזר שאני אומרת לו שאני נפגעת, אני קבלתי את זה, זה היה חלק, עוד פעם, חלק נורמלי ביחסים שלנו"**  **(עמ' 82 לפרוטוקול).**

אני מוכן **לקבל כנתון** כי אמירות כנ"ל **(מפי הנאשם)** נאמרו, כדבר שבשיגרה, במהלך קיום היחסים המיניים בין בני הזוג. אלא שיש להבדיל ולהבחין היטב בין אמירות שנעשות באווירה של **קיום יחסי מין מרצון, וכחלק מן המעשה המיני,** לבין **הטחת מילות גנאי כגון "זונה" בשעת כעס וזעם, מילים שנאמרות מתוך כוונה לפגוע, להעליב ולהשפיל.**

אני קובע, על כן, כי המילים שהוטחו במתלוננת על ידי הנאשם, במהלך השבוע נשוא כתב האישום, כמצוטט לעיל, **לא נאמרו לה אגב משחק האהבה,** כפי שהיה מקובל עליהם, אלא **כחלק ממעשי התקיפה המינית** שתקף הנאשם את המתלוננת.

**ג.** המתלוננת לא הכחישה ולא הסתירה מעיני בית המשפט כי חיי המין שלה ושל

בעלה **בתקופה שקדמה לארועי כתב האישום** כללו **מין רגיל, מין בן2אלי, מין אנאלי, מין בשלושה ומין תוך חילופי זוגות.**

אלא שלהתנהגות המתירנית האמורה אין כל השלכה על ענייננו: בסופו של דבר מתמצה הדיון במקרה שלפנינו בשאלה אם המעשים המיניים שהמתלוננת טענה כי נעשו בה על ידי הנאשם, **בשבוע נשוא כתב האישום**, נעשו בפועל אם לאו; ואם נעשו המעשים - האם נעשו **"שלא בהסכמתה החופשית, עקב שימוש בכח, גרימת סבל גופני, הפעלת אמצעי לחץ אחרים או איום באחד מאלה (...)" כלשון** [**סעיף 345(א)(1)**](http://www.nevo.co.il/law/70301/345.a.1) **לחוק.**

**ד.** כאמור, אני מאמין למתלוננת שהעידה כי **המעשים נעשו**, ואני קובע כי כך אכן

היה. דומה כי לבן2 כל האמור לעיל אין צורך להרחיב את הדיבור על כך שהדברים

נעשו **שלא בהסכמתה החופשית של המתלוננת.**

**ה.** כך גם אני קובע כי המעשים נעשו במתלוננת **תוך** **שימוש באמצעי כפיה:**

לגבי אירועי יום א' בשבוע: הנאשם החזיק בשערותיה של המתלוננת ודחף את ראשה בחזקה לעבר אבר מינו.

לגבי אירועי יום ג' בשבוע: המתלוננת העידה כי הנאשם דחף את ראשה לעבר אבר מינו וכך אילץ אותה למצוץ אותו.

**לגבי שני הימים הנ"ל, גם יום א' וגם יום ג', יש להוסיף, מעבר לשימוש הנ"ל בכוח, גם את אווירת הטרור והאימה שהשליט הנאשם על המתלוננת;**

לגבי אירועי יום ו' בשבוע: המתלוננת העידה כי הנאשם אילץ אותה למצוץ את איבר מינו, ולעשות את יתר המעשים שעשתה, הן בעקבות סטירה שסטר לה והן תחת לחץ ואיומים שהשמיע כלפיה,

כמצוטט לעיל. זאת, בנוסף לדברי העלבון וההשפלה שהטיח בה.

**ו.** באשר ליסוד הנפשי של העבירה לפי [**סעיף 347(ב)**](http://www.nevo.co.il/law/70301/347.b) **לחוק**: הסעיף מפנה אותנו לנסיבות המנויות [**בסעיף 345**](http://www.nevo.co.il/law/70301/345) **לחוק.** הואיל והעבירה לפי [**סעיף 345**](http://www.nevo.co.il/law/70301/345) **לחוק** הינה עבירה של מחשבה פלילית, הרי שממילא נדרש אותו יסוד נפשי גם לצורך הרשעה בעבירה של **מעשה סדום** לפי [**סעיף 347(ב)**](http://www.nevo.co.il/law/70301/347.b) **לחוק.** פירוש הדבר הוא כי נדרשת מודעות של הנאשם לטיב המעשה ולקיום הנסיבות: **ראו** [**ע"פ 115/00, 161/00, אריק (מוריס) טייב נגד מדינת ישראל, פד"י נד**](http://www.nevo.co.il/case/5678391)**' (חלק שלישי) עמוד 289.**

בענייננו, אין לי כל ספק כי הנאשם היה מודע לטיב מעשיו ולכך שהמתלוננת אינה חפצה בקיום המגע המיני עמו. המגע המיני, בשלושת הימים כמפורט לעיל, נעשה בנסיבות שבהן היה ברור כי המתלוננת, המפוחדת והרועדת, אינה שרויה במצב רוח לקיום יחסי מין. אך למרות שהמתלוננת אמרה לנאשם כי **אינה רוצה,** אמר לה הנאשם **"אני לא שואל אותך בכלל, יא בת זונה!".** בנסיבות אלה עצם הנאשם את עיניו מלראות את אי הסכמתה של המתלוננת: [**ע"פ 115/00**](http://www.nevo.co.il/case/5678391)**, הנ"ל, שם.**

**ז.** **לעניין העבירה של מעשה מגונה בנסיבות של אינוס:**

[**סעיף 348(ו)**](http://www.nevo.co.il/law/70301/348.f)מגדיר **"מעשה מגונה"** כהאי לישנא:

**"מעשה לשם גירוי, סיפוק או ביזוי מיניים".**

לעניין היסוד הפיזי, דומה כי אין צורך להרחיב את הדיבור: המעשים שפורטו בדברי המתלוננת, נועדו, ללא כל ספק, לשם גירוי וסיפוק מיניים. והדרישות שדרש הנאשם מן המתלוננת, לקלוט בפיה את מימיו של הנאשם, ולא להעיז לאבד מהם טיפה, וכן תחיבת אצבעה בפי הטבעת שלו ואילוצה ללקק אותה, מעשים אלה, באו לשם ביזוי מיני.

היסוד הנפשי הנדרש לקיומה של העבירה האמורה הוא של **"כוונה מיוחדת"** **(כנובע מן המושג "לשם"):** ראו בספרו הנ"ל של **כבוד השופט יעקב קדמי, "על הדין בפלילים - הדין בראי הפסיקה" מהדורה מעודכנת תשנ"ה 1995- בעמוד 783.**

סבורני כי ממכלול נסיבות העניין, כפי שפורטו בהרחבה לעיל, עולה כי הוכחו במקרה שלפנינו גם היסוד הפיזי וגם היסוד הנפשי הנדרשים לשם הרשעה בעבירה האמורה.

**ח.** דומה כי אין צורך להכביר מילים לעניין עבירת האיום לפי [**סעיף 192**](http://www.nevo.co.il/law/70301/192) **לחוק.**

הנאשם איים על המתלוננת פעמים אחדות החל בכך שאמר לה כי יקח אותה לתל-ברוך, יהפכנה לזונה ויעשה עליה כסף רב, וכלה באיום כי יחסל אותה ויעשה את מעשה הרצח שעשה אותו אדם ששרף את אשתו וילדיו ואשר דווח עליו בטלויזיה.

אין ספק כי הנאשם השמיע את האיומים האמורים בכוונה להפחיד את המתלוננת או להקניטה.

**ט.** לעניין התקיפה בנסיבות מחמירות: הוכח כי הנאשם דחף את ראשה של המתלוננת לעבר אבר מינו, פעמים אחדות, כך גם הוכח כי סטר לה. הואיל ואין מחלוקת על כך שהמתלוננת הינה אשתו של הנאשם הרי שבנסיבות העניין הוכחו כל יסודות העבירה לפי [**הסעיפים 379**](http://www.nevo.co.il/law/70301/379)[**382**](http://www.nevo.co.il/law/70301/382)**+** [**(ב)(1)**](http://www.nevo.co.il/law/70301/382.b.1) **לחוק**.

**18. דיון: הבקשה לפי** [**סעיף 184**](http://www.nevo.co.il/law/74903/184) **ל**[**חוק סדר הדין הפלילי**](http://www.nevo.co.il/law/74903) **(נוסח משולב) התשמ"ב1982-**

**א.** הואיל והנאשם בחר להעיד באריכות על אירועים מיניים שונים במהלך חייהם המשותפים של בני הזוג, שקדמו לאירועי השבוע נשוא כתב האישום, הצהירה באת כח המאשימה, בעמ' 435 לפרוטוקול הישיבה מיום 3.4.00, כי היא תשקול לבקש מבית המשפט להרשיע את הנאשם בעבירות נוספות שיתגלו במהלך שמיעת הראיות.

**ב.** ואמנם, בסיכומי טענותיה ממשה באת כח המאשימה את הצהרת הכוונות הנ"ל.

עו"ד גרובר טענה כי מחומר הראיות שבא בפני בית המשפט עלה כי במהלך השנה-וחצי-שנתיים שלפני האירועים נשוא כתב האישום החליט הנאשם לממש את הפנטזיות המיניות שהיו לו. פנטזיות אלו כללו, בין היתר, השתתפות של הנאשם והמתלוננת **בבן2גיות מיניות עם אנשים שונים;** הנצחת מעשיים מיניים של הנאשם והמתלוננת **על סרט וידיאו; ושימוש בויברטורים** במהלך יחסיהם המיניים של בני הזוג.

באת כח המאשימה טענה כי מחומר הראיות עולה כי המתלוננת **"התנגדה בתוקף"** למימוש הפנטזיות המיניות האמורות, **"וחזרה והתנגדה ככל אשר יכלה"** וכי אם **"הסכימה",** בסופו של דבר, לקחת חלק במימושן היא עשתה כן בנסיבות שאין לראות בהן משום הסכמה שניתנה מתוך בחירה ורצון חופשיים. לדבריה, **"הסכמתה"** של המתלוננת למעשים האמורים **"נסחטה ממנה ע"י הנאשם בכך שבהתנהגותו האלימה כלפיה, גם במהלך יחסיהם המיניים בדרך כלל וגם ובמיוחד בשלושת הנושאים האלה, התנהגות אותה היטיבה המתלוננת לתאר בעדותה, הטיל עליה הנאשם אימה, מורא ופחד שהביאו אותה לכך שהיא לא יכלה יותר להמשיך בסירובה ובהתנגדותה לרצונו של הנאשם (...) והיא נכנעה לו. בכך התקיים האמור בסעיף 428 ל**[**חוק העונשין**](http://www.nevo.co.il/law/70301) **(...)".**

על שום כך עתרה באת כח המאשימה לכך שנעשה שימוש בסמכותנו על פי [**סעיף 184**](http://www.nevo.co.il/law/74903/184) **ל**[**חוק סדר הדין הפלילי**](http://www.nevo.co.il/law/74903) **(נוסח משולב) התשמ"ב1982-** ונרשיע את הנאשם בעבירה של **סחיטה באיומים, לפי** [**סעיף 428**](http://www.nevo.co.il/law/74903/428) **(סיפא) לחוק,** על כך שסחט את **"הסכמתה"** של המתלוננת לעניין ההסרטה, השימוש בויברטורים וההשתתפות בבן2גיות, כאמור לעיל.

**ג.** למותר לציין כי באת כח הנאשם התנגדה לבקשת באת כח המאשימה בכל תוקף.

**ד.** לאחר שעיינתי בטענות באות כח הצדדים ובמכלול נסיבות העניין, הגעתי למסקנה

כי לא ניתן יהיה לומר, במקרה שלפנינו, כי **"ניתנה לנאשם הזדמנות סבירה**

**להתגונן"** כנגד האפשרות להיות מורשע גם בעבירה האמורה **(כאמור** [**בסעיף 184**](http://www.nevo.co.il/law/74903/184)

**ל**[**חסד"פ**](http://www.nevo.co.il/law/74903)**)**. זאת, מן הטעם הפשוט, שאליו התייחסה באת כח הנאשם **בעמ' 36**

**לסיכומיה,** היינו, כי אילו ידע הנאשם כי הוא יואשם בעבירה כאמור **"לא היתה כל בעיה בפניו להזמין את כל האנשים אשר השתתפו בבן2גיות, זאת כדי שכולם יעידו שפלוני1 נטלה חלק מאוד פעיל באותן בן2גיות וכי לא התקבל הרושם כי היא השתתפה בהם בעל כורחה ולבן2 איומיו של שלמה".**

**[והשוו לדברי כבוד השופט (כתוארו אז) ברק ב**[**ע.פ. 63/79, 76/79 ציון עוזר ואח' מדינת ישראל, פד"י לג**](http://www.nevo.co.il/case/17929313)**' (3) עמ' 606, בעמ' 615].**

לבן2 האמור לעיל איני רואה מקום לדון בשאלה אם אכן התקיימו במקרה זה יסודות העבירה של **סחיטה באיומים.** עם זאת, ראוי לזכור כי עובדה היא **שהמתלוננת לא התלוננה** **במשטרה** על כך שנסחטה ואולצה לעשות את הדברים שבקשר אליהם באה בקשתה של באת כח המאשימה. תלונתה של המתלוננת התייחסה **לאירועי השבוע נשוא כתב האישום**  ולא לשום עניין אחר.

**ה.** מן הטעמים הנ"ל אני סבור כי יש לדחות את בקשתה של עו"ד גרובר להרשיע את

הנאשם בעבירה נוספת על העבירות שפורטו בכתב האישום.

**19.** בענין נשוא הכרעת דין זו התחלתי לדון בעת שכיהנתי כשופט בית המשפט המחוזי בפועל. הכרעת הדין ניתנת, על כן, בתוקף הסמכות שניתנה לי על פי[**סעיף 15 (ב)**](http://www.nevo.co.il/law/74849/15.b) **ל**[**חוק בתי המשפט**](http://www.nevo.co.il/law/74849) **(נוסח חדש), תשמ"ד - 1984.**

**20. ­אחרית דבר**

**לבן2 כל האמור לעיל, אני מציע לחברי הנכבדים כדלקמן:**

**א. להרשיע את הנאשם בכל העבירות שיוחסו לו בכתב האישום, ברם במקום חמש עבירות של מעשה סדום שנטענו בכתב האישום, נרשיע אותו בשלוש עבירות בלבד.**

**ב. לדחות את בקשתה של באת כח המאשימה להרשיע את הנאשם בעבירה של סחיטה באיומים כעבירה נוספת, לפי** [**סעיף 184**](http://www.nevo.co.il/law/74903/184) **ל**[**חוק סדר הדין הפלילי**](http://www.nevo.co.il/law/74903) **(נוסח משולב) התשמ"ב1982-.**

**\_\_\_\_\_\_\_\_\_\_\_\_\_\_**

**עודד גרשון, שופט**

**השופט סלים ג'ובראן (אב"ד):**

אני מסכים.

**\_\_\_\_\_\_\_\_\_\_\_\_\_\_\_**

**סלים ג'ובראן, שופט**

**(אב"ד)**

**השופטת ניצה שרון:**

אני מסכימה.

**\_\_\_\_\_\_\_\_\_\_\_\_\_\_**

**ניצה שרון, שופטת**

**עיקרי הכרעת הדין הושמעו בפומבי בנוכחות הנאשם ובאת כחו, עו"ד גב' תמי אולמן ובנוכחות בא כח המאשימה והעתק מהכרעת הדין נמסר לבאי כח הצדדים.**

**ניתנה היום כ"ה בחשון תשס"א, 23 בנובמבר 2000.**

**מותר לפרסום מיום 23/11/2000 ללא פרטים מזהים של הנאשם והמתלוננת.**

|  |  |  |  |  |
| --- | --- | --- | --- | --- |
| **ניצה שרון, שופטת** |  | **עודד גרשון, שופט** |  | **סלים ג'ובראן, שופט**  **[אב"ד]** |
| **5129371** |  |  |  |  |

REBEKA/ -t01ktl9kjxfsfas0.doc

נוסח זה כפוף לשינויי עריכה וניסוח