#### בתי המשפט

|  |  |  |  |
| --- | --- | --- | --- |
| **בית משפט השלום תל אביב-יפו** | | **פ 004528/02** | |
|  | |
| **בפני:** | **כב' השופט דניאל בארי** | **תאריך:** | **13/05/2003** |

|  |  |  |  |
| --- | --- | --- | --- |
| **בעניין:** | **מדינת ישראל** | | **המאשימה** |
|  | **ע"י ב"כ עו"ד** | **שרה ספיר חן** |  |
|  | נ ג ד | |  |
|  | **אשל יהודה** | | **הנאשם** |
|  | **ע"י ב"כ עו"ד** | **דיבון** |  |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [245](http://www.nevo.co.il/law/70301/245), [245 (א)](http://www.nevo.co.il/law/70301/245.a), [348 (ד)](http://www.nevo.co.il/law/70301/348.d)

החלטתי לזכות את הנאשם מהעבירות שיוחסו לו בכתב האישום. הנאשם, מועסק כמורה לדרמה בבית ספר רוגזין. התביעה מייחסת לנאשם עבירה של מעשה מגונה תוך ניצול יחסי חינוך.

**הכרעת דין**

**כללי:**

לאחר שבחנתי את הראיות החלטתי לזכות את הנאשם מהעבירות שיוחסו לו בכתב האישום.נ

1. הנאשם יליד 1961, מועסק כמורה לדרמה בבית ספר רוגזין שבאור יהודה.ב

התביעה מייחסת לנאשם עבירה של מעשה מגונה תוך ניצול יחסי חינוך- עבירה לפי [ס' 348 (ד)](http://www.nevo.co.il/law/70301/348.d) לחוק העונשין, התשל"ז- 1977, וכן מייחסת לו עבירה של הדחה בחקירה- עבירה לפי [ס' 245 (א)](http://www.nevo.co.il/law/70301/245.a) לחוק הנ"ל.ו

2. א. **אישום ראשון**:

התביעה טוענת כי במהלך שנת 2000 או בסמוך לכך ועד חודש אוקטובר שנת 2001 או בסמוך לכך, ביצע הנאשם בנ.כ (להלן "המתלוננת") בהזדמנויות שונות ובמועדים שונים מעשים לשם גירוי וסיפוק מיני, זאת תוך ניצול יחסי מרות וחינוך שהיו לנאשם.נ

למעשה, מייחסת התביעה לנאשם מספר סוגי מעשים מגונים שביצע במתלוננת בהזדמנויות שונות:

1. במהלך הפסקה בבית הספר, ניגש הנאשם למתלוננת ששהתה בכיתה

באותה עת והעתיקה את הכתוב על הלוח והחל לעזור לה על ידי כך

שהקריא לה את הכתוב. בו בזמן שהמתלוננת כתבה במחברתה, ליטף

הנאשם את ירכה.ב

2. הנאשם התיישב לצד הנאשמת בהיותם בגן יהודה שבירושלים, והחל

ללטף אותה בידיה ובחזה מעל חולצתה. כשקמה המתלוננת מן

הספסל והחלה לצעוד לעבר רכב הנאשם, הלך הנאשם בעקבותיה,

חיבקה מאחורנית, נצמד אליה ולאחר מכן התנשק עמה.ו

3. הנאשם ניגש אל הנאשמת שעה ששהתה בסדנת האומנות והחל

ללטפה בידיה. משקמה המתלוננת ממקום מושבה, הושיב אותה

הנאשם על ברכיו, כאשר פניה מופנות אליו והחל להתנשק עמה.נ

4. הנאשם הרים את חולצת המתלוננת, ליטפה בחזה, ניסה להכניס את

ידו אל מכנסיה, משלא הצליח, עקב התנגדותה לכך, נגע הנאשם

באיבר מינה מעל למכנסיה. לאחר מכן הצמיד הנאשם את המתלוננת

אל גופו תוך כדי שהוא מתנועע בתנועות משגל.ב

5. תוך ביצוע המעשים המתוארים לעיל, אמר הנאשם למתלוננת כי יש

לה חזה וגוף מהמם.ו

**ב. אישום שני**:

התביעה טוענת כי בתאריך 6/11/02, או בסמוך לכך, לכשנודע לנאשם כי המתלוננת נקראה לשיחה עם מנהלת בית הספר רוגזין אשר תשאלה אותה בדבר טיב יחסיה עם הנאשם, הנ"ל ניסה להניע את המתלוננת שתמסור הודעת שקר בחקירה על פי דין.נ

3. מהעובדות אשר אינן שנויות במחלוקת עולה כי הנאשם הינו מורה

מוערך, מיוחד במינו ומשקיע את מירב מרצו בעבודתו ובתלמידים. בין הנאשם למתלוננת מערכת יחסים קרובה אשר מתבטאת אף מעבר לשעות הלימודים הפורמליות. הנאשם עזר למתלוננת בלימודיה בתקופת הבגרויות ועזר לה להשלים את הפער הלימודי שצברה בתקופה בה אושפזה.

**פרשת התביעה:**

4. מעדותה של הגב' בתיה שמעי, מנהלת החטיבה העליונה בבית הספר רוגזין עולים הפרטים הבאים:

א. לדברי העדה, היא קיבלה מכתב משלוש בנות- ו.ב, נ.ח ור.ש (המכתב סומן ת/2). הבנות הגישו לעדה את המכתב, אישרו את הדברים וציינו כי זה כל אשר הן יודעות.ב

ב. בחקירתה הנגדית ציינה העדה כי זו הפעם הראשונה בה התלוננו אצלה נגד מורה.ו

ג. עוד ציינה העדה בחקירתה הנגדית כי המתלוננת עומתה עם המכתב שכתבו שלוש התלמידות וציינה כי לא היה שום דבר בינה לבין הנאשם.נ

ד. העדה הוסיפה כי הנאשם אינו מאלה שמתחילים עם מורות או עם תלמידות וציינה כי היא מתבססת על היכרות רבת שנים עם הנאשם. העדה אף הוסיפה כי יתכן מצב בו תלמידה תתאהב במורה שלה.ב

5. מעדותה של ו.ב, חברתה של המתלוננת עולים הפרטים הבאים:

א. העדה ציינה כי בסוף כיתה י', כתבה המתלוננת מכתב בן שלושה עמודים הדן ברגשותיה לנאשם וביקשה כי העדה תייעץ לה מה לעשות בנדון. העדה ציינה כי לא תמכה במתלוננת ואמרה לה שתשכח מהענין. אומנם, לדברי העדה, לא נראה כי המתלוננת קיבלה את עצתה.ו

ב. לדברי העדה, המתלוננת סיפרה לה כי נסעה עם הנאשם לירושלים וכי הם התנשקו בהסכמתה של המתלוננת. עם זאת, ציינה העדה בחקירתה הנגדית כי במכתב ציינו התלמידות את האמת ואת כל הידוע להן. העדה ציינה כי במכתב לא כתוב דבר אודות נשיקה. עוד הוסיפה כי במכתב נכתבו דברים כלליים.

ג. העדה אף מאשרת כי המתלוננת קנתה לנאשם תמונה במתנה וכי הנאשם קנה למתלוננת דיסק מתנה ליום הולדתה. העדה טענה כי חשבה שמה שקורה בין המתלוננת לנאשם לא תקין.נ

ד. עוד טענה כי המתלוננת בתקופה המדוברת הייתה מבולבלת עם העבודה ועם הנאשם, ועל כן החליטו החברות על כתיבת המכתב ונתינתו למנהלת.ב

ה. העדה מסרה כי המתלוננת לא הסתירה את רגשותיה כלפי הנאשם וכי לכשהיו יושבים חבורת ילדים, הייתה אומרת המתלוננת בפומבי "תראו איך המורה הסתכל עלי". עם זאת, בחקירתה הנגדית ציינה כי היא והמתלוננת היו חברות טובות באותה תקופה וכי לא ראתה שום יחס מיוחד בין הנאשם למתלוננת. העדה הוסיפה כי המתלוננת הייתה הולכת לא פעם לחדר אומנות, וכי הייתה מאוהבת בנאשם.ו

ו. העדה הוסיפה עוד כי כל הדברים שסיפרה בעניינם של הנאשם והמתלוננת בנוגע לנגיעה ברגל, טיול לירושלים, שיחות טלפון, מבטים, כל זאת שמעה מפי המתלוננת.נ

ז. העדה טענה כי המתלוננת לא סיפרה לה על חקירתה במשטרה וכי לא ביקשה אותה להגיע למסור עדות לאחר העימות בין המתלוננת לנאשם. אומנם, לאחר ריענון על ידי הסנגור המלומד, טענה העדה כי כנראה המתלוננת דיברה עימה בקשר לצורך להיחקר.ב

6. בהודעתה במשטרה של י.א, חברתה של המתלוננת מיום 4/12/01 (אשר סומנה ת/5) עולים הפרטים הבאים:

א. העדה מסרה כי המתלוננת אמרה שמעריצה את הנאשם וכי מפחדת שאם הסיפור ביניהם יתגלה הוא יתנקם בה בציון או בצורה אחרת על כך שהם בקשר.ו

ב. עוד מסרה כי המתלוננת לא פירטה מה היה בינה ובין הנאשם וכן כי לא זכור לה שהמתלוננת סיפרה לה על מגע פיזי בינה ובין הנאשם.נ

ג. עוד ציינה כי זוכרת שהנאשם נתן במתנה למתלוננת דיסק ליום הולדתה.ב

7. מעדותה של א.א, חברתה של המתלוננת עולים הפרטים הבאים:

א. העדה ציינה כי היא והמתלוננת היו חברות מאוד טובות לפני האירוע, ומוסיפה כי המתלוננת הגיעה אליה לאחר שנשארה לבד בכיתת האומנות בסדנה עם הנאשם וכי נראתה מבוהלת וחיוורת. העדה טענה כי צעקה על המתלוננת ואמרה לה שמה שהיא עושה אינו טוב.ו

ב. העדה ציינה כי י.א הינה בחורה ישרה ולא שקרנית וכי ידעה על כל מה שקרה בין המתלוננת והנאשם.נ

ג. העדה הוסיפה כי לא ראתה את הנאשם נוגע במתלוננת וכי כל אשר ידעה היה מפיה של המתלוננת.ב

ד. העדה טענה כי המתלוננת סיפרה לחברותיה על מה שהיה בעימות עם הנאשם לפני שמסרו עדות בבית המשפט וכן סיפרה לכולם על הישיבה שקדמה לכך. העדה אישרה כי כולם היו לחוצים מהענין, עם זאת טענה כי המתלוננת לא אמרה לה כיצד להעיד.ו

8. מהמכתב שכתבו הבנות (ת/2) עולים הפרטים הבאים:

א. התלמידות ציינו בעניין הקשר בין המתלוננת לנאשם כי "אחדות מהתלמידות היו ערות לדבר וחזו דברים במו עיניהם ואף שמעו דברים אשר נאמרו באוזניהם" .נ

ב. התלמידות עוד הוסיפו כי "אנו מתבססות לא אך ורק ע"י דברי נטלי ולא כמו שהזכרנו, על סמך דברים שראינו (המורה הנ"ל קנה לתלמידה מתנה ליום הולדתה, הוא קנה לה דיסק של ריטה)".ב

ג. התלמידות ציינו כי המתלוננת "נמצאת במצוקה נפשית וכלכלית קשה במהלך השנים האחרונות". עוד ציינו כי המתלוננת "הינה ילדה מאוד רגישה ותמימה עקב המצב שבו היא שרויה במהלך השנים והוא: הבעיות הקשות שפוקדות אותה בביתה, היא נאלצת לפרנס את משפחתה..." והוסיפו כי "היא נתונה ללחצים מאוד קשים מהוריה שנוהגים בה ביד קשה ולא אנושית (ואלו דברים שאנו מבססות על דבריה)".ו

ד. עוד ציינו התלמידות לגבי הנאשם כי "ידע פרטים לגבינו על הנסיעה לאילת", והזכירו "טלפונים שאנחנו ענינו להם ושמענו את קולו".נ

9. מעדותה של המתלוננת, נ.כ, עולים הפרטים הבאים:

א. המתלוננת ציינה כי לומדת בבית ספר רוגזין שבאור יהודה וכי הנאשם הינו מורה לאומנות ואצלו היא לומדת מכיתה ז'. לדבריה, בינה לבין הנאשם הייתה מערכת יחסים שאינה יודעת להגדירה.ב

ב. לכשהייתה בכיתה י' אושפזה. לדברי העדה, עקב כך הנאשם הקדיש לה זמן מעבר לשעות הלימוד הקונבנציונליות. הוא עזר לה בתחומים רבים, היא נהגה להיוועץ בו ואף היו ביניהם שיחות מעבר ללימודים.ו

ג. העדה ציינה את האירוע הראשון, בו הנאשם החל ללטף את רגלה בכיתה אגב הכתבתו לה נושא מסוים וציינה כי הייתה נבוכה ולא הגיבה.נ

ד. עוד ציינה כי העריצה את הנאשם והרגישה אליו הרבה מעבר לאיך שצריכה תלמידה להרגיש וכי על אף שידעה כי מדובר בקשר שאינו מוסרי, היא המשיכה עם הקשר עקב הערצתה את הנאשם והתאהבותה בו.ב

ה. העדה טענה כי קיבלה מהנאשם יחס שונה מזה שקיבלו יתר התלמידים וכן קיבלה ממנו מחמאות בנוגע לביגוד ולמראה החיצוני. העדה הוסיפה כי הרגישה טוב עם זה.ו

ו. העדה מסרה כי הנאשם הזמין אותה לירושלים לראות את פסליו, היא לא רצתה כי הוריה ידעו על הנסיעה, ציינה כי הנאשם אמר שאינו רוצה בעיות עם ההורים ועל כן אמרה שלא תספר על הנסיעה להוריה. עם זאת, בעימות טענה העדה כי אינה יודעת אם הנאשם ידע שהוריה אינם יודעים על הנסיעה העדה עוד ציינה כי סיפרה לנ.ח על שקרה בינה ובין הנאשם בירושלים.נ

ז. העדה הוסיפה כי במהלך הנסיעה היה מגע מיני בינה לבין הנאשם, טענה כי הנאשם נגע בגופה וכי אחרי שנתיים קשה לה לזכור פרטים. עוד טענה כי הנאשם חיבקה ונישקה על שפתיה, כל זאת ללא התנגדותה. עוד הוסיפה העדה כי חברותיה כעסו עליה בשל כך.ב

ח. העדה ציינה כי בעת שהותה באילת עם חברותיה, התקשרה לנאשם חרף התנגדות חברותיה לכך, שכן הייתה מאוהבת בו. לדבריה, בשיחה אמר הנאשם כי חבל שלא יכול להיות באילת ואף הוסיף כי אישתו והילדים בחיפה וכי יכלו לבלות יחד בזמן זה. עם זאת, טענה כי הנאשם הוא זה שהחזיר לה צלצול לאחר שהיא התקשרה אליו ואישתו ענתה. העדה ציינה כי חברותיה חשבו על כן שהנאשם הוא זה שהתקשר ראשון אליה.ו

ט. העדה ציינה כי קנתה לנאשם במתנה תמונה כהוקרת תודה על שעזר לה בלימודיה לבגרויות. ליום הולדתה קנה לה הנאשם דיסק ללא ברכת יום הולדת.נ

י. העדה מסרה כי בסדנת האומנות ישבו היא והנאשם אחד מול השניה ולאחר מכן היה ביניהם מגע פיזי ואינטימי. עוד מסרה כי הנאשם נעל את הדלת. העדה אישרה בעדותה בבית המשפט מיום 20/1/03 את הדברים שהתובעת הקריאה לה ואשר לטענתה משקפים את אשר התרחש בינה לביו הנאשם. העדה הוסיפה כי אמרה לנאשם שזה לא יכול להימשך כך, אך הנאשם ענה שעל אף שיודע שהדבר לא מוסרי, אינו יכול להפסיק. עוד ציינה העדה כי מכאן ואילך לא רצתה להמשיך את מערכת היחסים בינה ובין הנאשם. בחקירתה הנגדית ציינה כי רק היום מבינה שנגרם לה עוול על ידי הנאשם.ב

יא. העדה טענה כי היו מקרים בהם הנאשם ליטף את איבר מינה מעל למכנסיים והיא הפסיקה אותו.ו

יב. באשר למכתב, העדה ציינה כי כעסה על עצם שליחתו למנהלת וכי חברותיה הגזימו בתיאורים במכתב בענין פרנסת המשפחה והבעיות הנפשיות. עוד טענה כי אילולא המכתב, כנראה לא הייתה מעידה בבית המשפט.

יג. העדה הוסיפה כי לא היו כל סודות בינה ובין חברותיה.

יד. עוד הוסיפה העדה כי י.א היא חברתה, וכי הנ"ל בחורה ישרה, לא שקרנית וכי היא ידעה על המתרחש בינה לבין הנאשם.

טו. העדה ציינה כי לשאלת המנהלת והיועצת ענתה כי בינה ובין הנאשם לא אירע דבר.

טז. לדברי העדה, בשיחתה עם רס"ר ישורון, חברו של אביה, היא פנתה לדבר עימו, הוא אמר לה כי עליו היא לא יכולה לעבוד. בשלב מסוים העדה פרצה בבכי והנ"ל הבין זאת כאילו היו יחסי מין מלאים. העדה ציינה כי לא אמרה שקיימה יחסי מין עם הנאשם, וכי הוא לא הבין נכון. לדבריה, מר ישורון הבטיח כי לא יספר על המקרה לאף אחד, שישמור על כך בסוד. העדה ציינה כי לא ידעה שמר שישורון היה אצל המנהלת וסיפר לה את גרסתה.

יז. עוד טענה העדה, כי רס"ר ישורון לחץ עליה במשך חצי שעה כי היא חייבת לגלות לו את האמת, העדה ציינה כי אכן סיפרה לו את האמת שכן סמכה עליו שישמור על סודה ועל כן הכחישה בפני המנהלת את המקרה. עוד טענה כי לאחר לחציו של מר ישורון עליה, היא בכתה ואמרה לו שהנאשם מסכן, שהוא לא עשה שום דבר. בנוסף ציינה בפני מר ישורון כי לכשחזרה מבית חולים, הנאשם עזר לה והיו להם שיחות נפש רבות כולל פטירת אם הנאשם.

יח. עם זאת, ציינה העדה כי לכשרס"ר ישורון שאל אותה אם היו יחסים, ענתה לו העדה שכן, הוא אמר לה לא לספר לו עוד ולשטוף את הפנים. העדה הוסיפה כי אמרה למר ישורון שתמשיך להכחיש גם אם יזמנו אותה לחקירה.

יט. העדה הוסיפה כי לאחר שיצאה מחדרו של רס"ר ישורון נתקלה בנאשם ששאל אם הכל בסדר והיא ענתה בהיסטריה כי כולם יודעים. עוד ציינה כי לאחר השיעור הנאשם הדגיש כי לא היו דברים והוסיף שאם המשטרה תדע, הנזק שיגרם לו יהיה עצום, הוא יכנס לכלא וזה יהרוס את משפחתו.

כ. העדה הוסיפה בעדותה כי אינה זוכרת שהנאשם אמר לה לומר שלא היה שום דבר.

כא. העדה ציינה כי הרגישה לא טוב שכן היו דברים והנאשם אומר שלא היו. זאת, ציינה העדה כי לאחר השיחה עם רס"ר ישורון אמרה העדה לנאשם כי ציינה בפני ישורון שלא היה ביניהם דבר. עוד הוסיפה כי הנאשם אמר לה שלא היו דברים מעולם וכי היא יודעת זאת. המתלוננת טענה כי הסכימה עם דבריו.

כב. העדה ציינה כי אמרה לתובעת שרובצת עליה מועקה שכן ההליך פגע הנאשם והיא רצתה כל הזמן להתנצל. עוד ציינה כי התקשרה אל הנאשם לאחר יום כיפור להתנצל.

כג. העדה הוסיפה כי נחקרה שעות וכי רצו להוציא ממנה שקיימה יחסי מין עם הנאשם. העדה ציינה כי המידע הגיעה אל אביה והחל לחץ בבית. העדה הוסיפה כי גם להוריה מסרה כי לא קיימה יחסי מין עם הנאשם.

כד. העדה טענה כי בעימות השאירו אותה ואת הנאשם בגפם וכי ברור שלא השאירו אותם סתם כך לבדם. העדה טענה כי בעימות ענתה לשאלת הנאשם כי כן קרה ביניהם משהו.

כה. העדה מסרה כי לרס"ר ישורון סיפרה את כל האמת. כן טענה כי גם במשטרה ובעימות סיפרה את כל האמת.

כו. העדה אישרה כי תמלול ס/3 ו ס/4 אכן משקפים את אשר נאמר בשיחתה עם הנאשם.

כז. העדה ציינה כי אחותה שכנעה אותה למסור עדות כדי שזה לא יקרה לבחורות אחרות וכן כי כמה אנשים מבוגרים הצליחו לשכנע אותה. העדה הוסיפה כי קיבלה זימון לבית המשפט, העדיפה לסיים את העניין ללא משפט, ואף אמרה לנאשם שהיא מצטערת על כל מה שהיה ושאם לא תופיע היא מאמינה שכל העניין יסתיים.

כח. העדה ציינה כי סיפרה לחברותיה את כל אשר היה במשטרה וכן סיפרה להן על העימות בינה ובין הנאשם. הנ"ל ציינה כי הבנות התרגשו מכך שצריכות למסור עדות, ושוב הן דיברו על הענין.

כט. העדה ציינה כי התייעצה עם עו"ד פלילי ושאלה אם יכולה לשנות עדות, בהמשך טענה כי לא רצתה שיחשבו שהעדות שלה משתנה.

10. מעדותו של רס"ר יורם ישורון עולים הפרטים הבאים:

א. העד מסר כי הינו חבר של אב המתלוננת, וכי הם משרתים באותה תחנה.

ב. העד ציין כי לא סיפר לאב המתלוננת על התפתחות האירוע, אלא לאחר כשלושה שבועות עובר המקרה, כשראה את האב בוכה, וכי האב הוא זה שסיפר לו אל העניין.

ג. ציין כי לא אמר למתלוננת שלא ימסור על המקרה לאף אחד וכן לא הבטיח לה שלא תהייה חקירה.

ד. הוסיף כי ישב עם המתלוננת רבע שעה ולא חצי שעה כפי שהיא טענה, וכי לא לחץ עליה בנוגע לתוכן הדברים אלא רק בנוגע לעניין אמירת האמת. עם זאת, טען כי לאחר חצי שעה אמרה לו המתלוננת כי הנאשם מסכן וכי לא עשה כלום, והוסיף כי כך אמרה לו גם היום (נכון ליום עדותו בפניי). העד הוסיף כי המתלוננת אמרה שהיא מספרת רק לו את האמת ואם תחקר- תשקר, כך גם בעדותה בבית המשפט.

ה. ציין כי אמר למתלוננת כיצד יתכן שלא היה כלום, והרי התלמידות מדברות ביניהן. המתלוננת אז אמרה לעד כי תספר לו הכל כמו לאח, לא כמו לשוטר. העד טען כי בשלב זה אמר לה כי הוא שוטר והיא כן תאמר לו מה היה, המתלוננת אכן סיפרה ולטענת העד, בשלב מסוים ראתה אותו בתור שוטר ואמרה שאם תיחקר- תשקר.

ו. לטענת העד, בשתיים, שלוש הדקות הראשונות לשיחה העלתה המתלוננת את עניין קיום יחסי המין. העד ציין כי אם המתלוננת אמרה שלא קיימה יחסי מין עם הנאשם, הרי שכך בדיוק אמרה לו שתאמר במידה ותיחקר בבית המשפט.

11. מדו"ח הפעולה של רס"ר ישורון (ת/8) עולים הפרטים הבאים:

א. מר ישורון ציין בעניינה של המתלוננת "הוסבר לילדה במשך חצי שעה לערך כי השקר הכי טוב זאת האמת והאמת תצא לאור אז כדאי שהיא תספר בזמן החקירה את האמת.

ב. עוד ציין מר ישורון כי המתלוננת "החלה לבכות ולומר לי הוא מסכן הוא לא עשה כלום. הוא עזר לי שנה שעברה במלא מבחנים כאשר הייתי בתקופת לחץ וגם אני כאשר אמא שלו נפטרה. ואז ביקשתי ממנה להפסיק לספר לי כי אסור לי עפ"י חוק..."

ג. מר ישורון הוסיף כי המתלוננת ציינה בפניו כי "המער' יחסים ביניהם קרוב לחצי שנה והיה ביניהם אקט מיני יותר מפעם אחת וזה היה מרצונה בדיוק כמו מרצונו...".

ד. לדבריו, ציין בפני המתלוננת: "נמסר לה כי אני ידווח לצוות המקצועי אשר אני כפוף אליו מקצועית".

ה. מר ישורון עוד טען בעניינה של המתלוננת כי "אמרה לי כי תשקר בחקירה ולא תספר את האמת" והוסיף "ולקחה ממני את מס' הפלא שלי ואמרה כי היא מפחדת מזה שאיכזבה את אבא שלה והיא תדרוש בכל תוקף כי אני יורם יהיה הימה בחקירה. הוסבר לה פעם נוספת כיצד לפעול ולספר רק את האמת".

**פרשת ההגנה:**

12. בהודעתו במשטרה מיום 13/11/01 כפר הנאשם בעובדות כתב האישום וטען כי אינו מאמין שהמתלוננת פעלה על דעת עצמה כשהתלוננה אלא הייתה מושפעת מגורמים חיצוניים.

13. בעדותו בבית המשפט מסר הנאשם את הפרטים הבאים:

א. הנאשם אישר כי התקיימה נסיעה לירושלים, אך טען כי לא התנשק או התחבק עם המתלוננת.

ב. הנאשם מסר בהתייחס לאירוע בסדנא כי הוא עזר למתלוננת עם חומר הלימוד לאחר שזו הייתה מאושפזת וכי מעבר לכך, לא היו דברים מעולם. הנאשם ציין כי השרת תיקן באותו זמן את המנעול. השרת, לדברי הנאשם, ביקש ממנו להכניס את המנעול לדלת, והנאשם עזר לו. לכשחזר השרת, שאל אם הכל בסדר והנאשם החזיר לו את המנעול.

ג. הנאשם מאשר שיחה שהתקיימה בינו ובין הנאשמת מאילת וטען כי מערכת היחסים שלו עם התלמידים אינה פורמלית, תלמידים יכלו להתקשר אליו, לטענתו, בכל עת, כשהיו בלחץ מהמבחנים, או סיבות אחרות. עוד הוסיף הנאשם כי כל התלמידים ידעו את מס' הטלפון שלו.

ד. הנאשם טען כי יתכן ובבדיחות דעת אמר משהו בסגנון שחבל שאינו עם המתלוננת באילת לכשדיברו בטלפון, אך טען כי אין המדובר בהקשר האינטימי והמיני.

ה. הנאשם ציין כי המתלוננת הגיעה אליו בהפתעה לכיתה ונתנה לו תמונה גדולה במתנה בטוענה כי קנתה לו אותה ליום הולדתו. הנאשם הוסיף כי היו מקרים בהם תלמידים קנו לו מתנות סמליות.

ו. הנאשם ציין עוד כי ידע שמצבה הכלכלי של המתלוננת קשה, לא היה לו נעים להחזיר לה את המתנה שכן היא הביאה אותה בהדרת כבוד כאות הערכה על עזרתו לה בלימודים. הנאשם טען כי אמר לה שלא ישאר חייב. על כן, לטענת הנאשם, הנ"ל קנה לה דיסק וציין בפניה כי קנה לה אותו ליום ההולדת. הנאשם טען כי לא זוכר עוד מקרה בו קנה מתנה לתלמיד או תלמידה.

ז. הנאשם הוסיף כי מעולם לא התנשק או התחבק עם המתלוננת בשום סיטואציה.

ח. הנאשם טען כי המתלוננת היא זו שהגיעה אליו וטענה כי "לא היה שום דבר" והוסיף כי כך טענה שכן זו האמת.

ט. אף בחקירתו במשטרה מיום 13/11/01 טען הנאשם כי המתלוננת עצמה אמרה לו שלא היה דבר והוסיף כי טענה בפניו שאינה מבינה מה רוצים ממנה, ועל כן ענה לה הנאשם "טוב, את תגידי את זה למי ששואל אותך".

י. הנאשם ציין כי לראשונה העלה אפשרות כי המתלוננת התאהבה בו לאחר שחוקרת המשטרה חקרה אותו לראשונה והוסיף כי אך בדיעבד נודע לו כי מהשיחה עם המתלוננת נולדה עבירה של הדחה בחקירה וכי הענין נראה לו מגוחך.

יא. עוד טען כי הדבר נפל עליו כרעם ביום בהיר וכי המתלוננת טענה בפניו שלא אמרה שום דבר, על כן אמר לה הנאשם שאם כך, הכל בסדר.

יב. הנאשם טען בחקירתו במשטרה כי המתלוננת אמרה לו שהדוד שלה מהמשטרה אמר לה שאולי למנהלת היא יכולה לשקר אבל הוא יוציא ממנה את האמת. לטענת הנאשם, אז ענתה המתלוננת לדודה כי אכן לא היה שום דבר ובתגובה אמר לה דודה כי יזמין אותה למשטרה.

**הערכת העדויות וטענות הצדדים:**

14. לאחר שנתתי דעתי לטענות שהועלו על ידי הצדדים בסיכומיהם, ולאחר שבחנתי את עדויות העדים ובפרט את זו של מר ישורון וזו של המתלוננת, אשר אינה עקבית, הגעתי למסקנה כי על המתלוננת הופעלו לחצים אשר השפיעו עליה למסור דברים שבפועל לא התרחשו.

15. המתלוננת ציינה מספר פעמים בעדותה בפניי כי היא מעריצה את הנאשם וכי התאהבה בו. מצב זה גרם לה לייחס לנאשם יחס מיוחד כלפיה. את תחושותיה העבירה המתלוננת לחברותיה.

16. המתלוננת, בניגוד לדברי העדה ו.ב בפניי, טענה כי קיבלה מאת הנאשם יחס שונה מזה שקיבלו יתר התלמידים. ו.ב בעדותה בפניי ציינה כי המתלוננת לא הסתירה את רגשותיה כלפי הנאשם וכי הייתה אומרת בפומבי "תראו איך המורה הסתכל עלי".

17. תוכן המכתב שנשלח ע"י חברותיה מצביע על שוני מהותי בין דברי המתלוננת בחקירתה ע"י רס"ר ישורון ובמשטרה לבין הדברים שסיפרה בסמוך לאירועים.

18. בחקירתן במשטרה ובעדותן מולי, דיברו התלמידות על הדיסק שנתן הנאשם למתלוננת במתנה ועל מקרה זה בלבד אשר ראו במו עיניהן. לעומת זאת, ו.ב ציינה בעדותה בפניי כי לא ראתה כל יחס מיוחד בין המתלוננת לנאשם ואף במכתבן ציינו התלמידות כי "חזו דברים במו עיניהם ואף שמעו דברים...". תמוה בעיניי כי אותם דברים לא נאמרו בחקירות ובפניי.

19. ו.ב ציינה כי המכתב נכתב בקווים כלליים, אולם לאחר קריאתי את המכתב התרשמתי כי לא כך הדבר, עוד התרשמתי כי היה נסיון מצד התלמידות להעביר את המסר למנהלת בצורה ברורה וחד משמעית ורצון גדול אף יותר לפעול להפסקת הקשר בין המתלוננת והנאשם.

20. בעניין חקירת מר ישורון את המתלוננת, הנני קובע כי האמור בדו"ח הפעולה (ת/8) משקף את מה שהתרחש באותה שיחה. רס"ר ישורון לא קיבל את דברי המתלוננת כי לא היה דבר בינה לבין הנאשם, הפעיל עליה לחץ כבד וזכה להודאה על קיום יחסי מין מלאים יותר מפעם אחת לאחר שהבטיח כי לא יעביר את הדברים לאנשים אחרים.

21. הנני מאמין למתלוננת כשציינה שאלמלא המכתב שכתבו התלמידות, לא הייתה כנראה מעידה בבית המשפט. לפעמים טענה כי בינה ובין הנאשם לא היה דבר, לפעמים טענה כי הייתה ביניהם מערכת יחסים. המתלוננת עצמה אישרה כי התייעצה עם עו"ד פלילי ושאלה אם יכולה לשנות את העדות. עוד הוסיפה כי אינה רוצה שיחשבו שעדותה משתנה.

22. לכשיצאה המתלוננת את חדרו של מר ישורון נתקלה בנאשם- מחד אמרה לו בהסטריה שכולם יודעים, מאידך ציינה בעדותה כי אמרה לנאשם שלא אמרה למר ישורון דבר, ואף כשהנאשם ציין בפניה כי לא היה ביניהם כלום, המתלוננת אמרה כי יודעת זאת.

23. הטרידו אותי דברי המתלוננת כשציינה כי נחקרה שעות וכי רצו להוציא ממנה שקיימה יחסי מין עם הנאשם, כן ציינה כי כמה אנשים מבוגרים הצליחו לשכנע אותה, אחותה אמרה לה שעליה למסור עדות והוסיפה כי האינפורמציה הגיעה לאביה והחל לחץ בבית.

24. המתלוננת הוסיפה כי חשה מועקה שכן ההליך פגע בנאשם וציינה מספר פעמים בעדותה בפניי כי התנצלה בפני הנאשם על אשר היה ואף התקשרה אליו לאחר יום כיפור להתנצל. עניין זה מחזק את הרגשתי כי דברים יצאו מהקשרם והמתלוננת מסרה דברים לא נכונים כדי להביא להרפיית הלחץ עליה.

25. לאור קביעותיי בדבר העדויות בכלל וזו של המתלוננת ושל מר ישורון בפרט ולאור התנהלות העניינים וההשפעות החיצוניות על המתלוננת, הגעתי לידי מסקנה כי התביעה לא הוכיחה את האישום הראשון. הנני מזכה את הנאשם מהעבירה של מעשה מגונה תוך ניצול יחסי חינוך- עבירה לפי [סעיף 348(ד)](http://www.nevo.co.il/law/70301/348.d) לחוק העונשין.

26. בהתייחס לעבירה של הדחה בחקירה לפי [סעיף 245(א)](http://www.nevo.co.il/law/70301/245.a) לחוק העונשין, נטען כי הנאשם הדיח את המתלוננת למסור הודעת שקר. הדבר הוכחש על ידי הנאשם. הוא אישר, אומנם, שיחות עם המתלוננת, אך לא ניסה לשכנע או לדבר אל ליבה של המתלוננת, אלא רק ביקש ממנה לספר את האמת.

27. כפי שכבר ציינתי, עדותה של המתלוננת נראית לי מבולבלת ואינה עקבית. המתלוננת עצמה טענה בעדותה כי אינה זוכרת שהנאשם אמר לה שתאמר שלא היה שום דבר. המתלוננת אף ציינה כי הסכימה עם דבריו של הנאשם כשזה אמר שלא היו דברים.

**הפן המשפטי**:

28. [סעיף 245(א)](http://www.nevo.co.il/law/70301/245.a) לחוק העונשין הדן בהדחה בחקירה קובע:

"המניע אדם, או מנסה להניעו, שבחקירה על פי דין לא ימסור הודעה או ימסור הודעת שקר, או יחזור בו מהודעה שמסר, דינו- מאסר 5 שנים".

29. [סעיף 245(א)](http://www.nevo.co.il/law/70301/245.a) לחוק העונשין הינו סעיף שמטרתו מניעת הדחה בחקירה. אין ספק כי חשיפת האמת ועשיית הצדק הן מהתכליות המובהקות של ההליך הפלילי. במקרה שבפניי, שוכנעתי כי לא הייתה בכוונת הנאשם להניע את המתלוננת למסור הודעת שקר בחקירתה.

30. ב[ע"פ 38/85, 20/85 אלי בן יעקב נ' מדינת ישראל](http://www.nevo.co.il/case/17946976)- זוכה שוטר שהואשם בהדחה בחקירה בנימוק כי לא הוכח כי בשעת ההדחה היה מודע לכך שהוא מבצע עבירה כלשהי.

31. ב[ב"ש 460/82 אבנר כהן נ' מדינת ישראל](http://www.nevo.co.il/case/17923832), כבוד הש' בייסקי התייחס ל[סעיף 245](http://www.nevo.co.il/law/70301/245) לחוק העונשין וטען כי הפירוש הנכון לסעיף זה הוא כאשר מהנסיבות ברור, כי מעשה ההדחה בחקירה נעשה במטרה למנוע או להכשיל חקירה על פי דין.

32. ב[ת"פ (חיפה) 271/00 מדינת ישראל נ' טל (שלמה) מרדכי](http://www.nevo.co.il/case/7903084), זיכה כבוד השופט ח' פיזם את הנאשם אשר טען כי לא הדיח להעיד עדות שקר, אלא אך ביקש מהמתלוננת ומעד לספר את האמת. כבוד השופט קבע כי "לפחות מחמת הספק נקבל את גרסתו של הנאשם כי מה שהוא דרש היה שכולם ידברו אמת".

33. באשר לעבירת ההדחה בחקירה אשר יוחסה לנאשם בכתב האישום, הגעתי לידי מסקנה כי הנאשם כלל לא היה מודע לעצם ההדחה, לא הייתה לו כל כוונה לבצע את ההדחה וכל שביקש היה שהאמת תתגלה. על כן, הנני מזכה אותו אף בעבירה זו אשר יוחסה לו בכתב האישום.

34. לסיכום מזוכה הנאשם משני האישומים שיוחסו לו בכתב האישום.

**ניתנה והודעה היום 8/5/2003 במעמד הצדדים.**

|  |
| --- |
| **דניאל בארי, שופט** |

קלדנית בתיה

נוסח זה כפוף לשינויי עריכה וניסוח