**בתי המשפט**

|  |  |  |  |
| --- | --- | --- | --- |
| בית משפט השלוםב א י ל ת | | פ 001770/03 | |
|  | |
| בפני: | כב' השופט ש. שטיין | תאריך: | 10/02/2005 |

|  |  |  |  |
| --- | --- | --- | --- |
| **בעניין:** | מדינת ישראל | |  |
|  | ע"י ב"כ עו"ד: | ניוסטד | המאשימה |
|  | נ ג ד | |  |
|  | שרון דן - ת.ז. xxxxxxxxx | |  |
|  |  |  | הנאשם |

|  |  |
| --- | --- |
| נוכחים: | ב"כ המאשימה  הנאשם בעצמו |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [348 (ג)](http://www.nevo.co.il/law/70301/348.c)

**הכרעת דין**

**1.** **כנגד הנאשם הוגש כתב אישום המייחס לו עבירה של מעשה מגונה לפי** [סעיף 348 (ג)](http://www.nevo.co.il/law/70301/348.c) **לחוק העונשין התשל"ז – 1977****.**

**פרטי המעשה הם שבתאריך 30.7.2003 בסמוך לשעה 18:45 בשכונת השחמון באילת, במשאיתו, עשה מעשה מגונה במתלוננת אותה לקח עימו כטרמפיסטית, בכך שעצר המשאית התיישב לידה, הכניס ידו מתחת לחולצתה והחל למשש את חזה והכל לצורך גירוי או סיפוק או ביזוי מיני.**

**51293715129371**

**2. מטעם התביעה העידה המתלוננת צעירה בת 27, רווקה, אשר מסרה כי קודם למקרה הכירה את הנאשם ונפגשה עימו בעיר מספר פעמים.**

**א. ביום האירוע הגיעה למרכז אופיר באילת מקום הסמוך למקום מגוריה [המתלוננת גרה עם משפחתה], פגשה בנאשם באקראי, הנאשם הציע כי יקנה לה שוקו והיא אכן הסכימה.נ**

**ב. בהמשך הציע להסיעה לביתה. היא הסכימה, אולם, הנאשם במקום לקחתה לביתה סטה מהדרך ונסע לכיוון שכונת השחמון, שם הגיע לסוף השכונה, לכיכר האחרונה. וכדבריה, "**אני אומרת לו שאני רוצה הביתה והוא אומר לי בסדר**".ב**

**ג. בהגיעם לרח' עין יהב, עצר קרוב להרים, הנאשם עבר כסא, לכיוונה, והחל לשלוח ידיים. העדה נרתעה, אמרה שאינה רוצה, אולם הנאשם שלח יד מתחת לחולצתה לכיוון החזיה ואז החלה להאבק עימו. וכתוצאה מכך אחד מברזלי החזיה נקרע [החזיה הפרומה הוצגה ת/4].ו**

**ד. הנאשם נגע בחזה של המתלוננת והיא צעקה לו שיפסיק, אולם הוא ניסה לחבקה בכח ולנשקה.נ**

**בתגובה לכך ניסתה המתלוננת להגיע לידית הדלת, אולם הנאשם אמר לה שהיא אינה זזה לאף מקום, המתלוננת צעקה עליו פעם נוספת.ב**

**ה. אז חדל הנאשם ממעשיו. המתלוננת אמרה לו שיקחה לביתה וכך אומנם עשה. בהגיעו לביתה, עצר המשאית, אמר לה "**תסלחי לי**", היא ענתה ב- "**חפיף כן**" ויצאה מהמשאית.ו**

**ו. לאחר שהגיעה לביתה נכנסה לחדרה בכתה כ- 10 דקות, אחר כך יצאה לסלון, אולם לא הגיבה לפניות בני המשפחה עד שאחיה זרק עליה שלט על מנת להוציאה מהשוק.נ**

**ז. בהמשך היא סיפרה לאימה את שקרה. אחיה התקשר למשטרה, דיווח להם על הארוע ובהמשך באותו לילה בשעה 23:15 הגיעה המתלוננת עם חברתה שושי גרופר ומסרה תלונה.ב**

1. **לדבריה, נתנה לנאשם את מס' הטלפון שלה בזמן הארוע על מנת להפטר ממנו.**
2. **עוד מסרה העדה כי כשבוע לאחר הארוע היא התקשרה לחברתה הנ"ל על מנת לשוחח עמה, אולם הוריה סירבו שהיא תדבר עימה, שכן לטענת ההורים היא הרסה חיים של בן אדם. גם למחרת כאשר ביקשה לדבר עם חברתה, היא סירבה בטענה שהיא אינה רוצה לריב עם הוריה .ו**

**המצב הנדון הכניס אותה למצוקה והיא בלעה 20 כדורי נורופן ונזקקה לטיפול רפואי.נ**

**י. בעדותה מסרה עוד כי למדה בבית ספר אורים באילת, בי"ס לחינוך מיוחד וכי בהיותה בגיל 18, ביצעה נסיון אבדני על רקע פרידה מחבר.ב**

**מעבר לאותו ארוע לא היה לה קשר למיל"ה, מרפאה לבריאות הנפש – אם כי נאמר לה להיות בקשר עם עובד סוציאלי.ו**

**3. בחקירתה הנגדית אישרה העדה כי סמוך לפני הארוע היה לה ויכוח עם בני משפחתה . בתשובה לשאלת הנאשם "**ולא היית במחזור או משהו?**" השיבה: "**אני המצאתי את זה, לא אמרתי שיש לי מחזור, אמרתי כבר בעדות שיש לי חבר**".נ**

**המתלוננת אישרה כי אכן נפגשה עם הנאשם בעבר מס' פעמים, לרבות האפשרות שבמקרה אחד המפגש היה בביתה של אותה חברה, שושי, אם כי טענה שאינה זוכרת זאת.ב**

**עוד אישרה בחקירתה הנגדית, כי סיפרה לנאשם, שבשני מקרים הגיעה לביתם של שני שוטרים לבקשת בחורה אחת, וכי אלה הראו לה סרטים כחולים, ואולם, מעבר לכך שישבה עמם, הם לא נגעו בה. עוד אישרה כי אמרה למתלונן אשר יעץ לה להגיש נגד אותם שוטרים תלונה, שהיא לא תעלה זאת מכיוון שיאמינו לשוטרים ולא לדבריה.ו**

**4. נוכח כך שחקירתו הנגדית של הנאשם הייתה לקויה וחסרה, התבקשה העדה להשיב לשאלות ביהמ"ש ביחס להתנהגותה ואפשרות הבנת הנאשם אותה ככזאת בה סבר שהיא מסכימה לפעולותיו. תשובתה של העדה הייתה שהיא לא הסכימה לכל קירבה עם הנאשם בזמן הארוע ועמדה על כך שייקח אותה לביתה.נ**

**5. הנאשם בעדותו מסר כי הגיע למרכז אופיר, ראה את המתלוננת, אותה הוא מכיר ממפגשים קודמים ביניהם, והציע לשלם עבור השוקו שקנתה, משום שלא היה לה מספיק כסף. המתלוננת הסכימה, לאחר מכן הביעה הסכמתה לכך שיסיעה לביתה. תוך כדי הנסיעה הציעה המתלוננת כי יקחנה לשכונת השחמון, שם תראה לו את הבית בשחמון השייך להוריה. הם הגיעו למקום, עצרו בצד, דיברו, אולם לא היה כלום. המתלוננת ביקשה לחזור לביתה. כאשר שאל אותה מדוע היא עצובה, השיבה כי היא במחזור.ב**

**הנאשם הכחיש כי נגע במתלוננת וטען כי עצם התלונה נגדו הכניסה אותו להלם. הוא, כדבריו, נשוי, יש לו היום בת קטנה בת 11 חודש, אישתו הייתה בטיפולי פוריות ואין כל סיבה שיתעסק בדברים כאלה.ו**

**הנאשם אישר בחקירתו הנגדית כי בהיותם בשחמון ביקשה המתלוננת לצאת מהמשאית, אולם הוא לא נתן לה לרדת וכדבריו "**היא רצתה אך לא נתתי לה לרדת, זה לא מרחק גדול יחסית ללכת אך למה שתלך לבד בערב הביתה?**" [עמ' 14 שורה 17].נ**

**ובתשובה לשאלה: "**איך מנעת ממנה לרדת?" **השיב:** "היא פתחה את הדלת, אני סגרתי לה את הדלת ונסעתי".ב

**6. בעדותו במשטרה, לאחר אזהרה, מסר הנאשם בכלליות את הגרסה אותה מסר בביהמ"ש. הוא לא יכול היה להסביר מדוע תטפול עליו המתלוננת האשמות שווא וייחס זאת לאישיותה, לעובדה שמדובר בצעירה שאינה עובדת, לא עבדה מעולם, מקבלת קצבה מביטוח לאומי ומקבלת עזרה, וכי, כדבריו, היא "**אדם שיש לו קצת בעיות**".ו**

**7. לאחר ששמעתי את העדויות ועיינתי ביתר המסמכים שהוגשו לתיק, אני בוחר להעדיף את גרסתה של המתלוננת על זו של הנאשם.נ**

**אכן, התרשמתי כי המתלוננת סובלת מבעיה כלשהיא והתנהגותה אף בעת מסירת העדות הייתה מוזרה משהו, ואולם, אף העובדה שלא הוכחשה על ידה, שהגיעה בהזדמנויות קודמות לביתם של שני שוטרים, לאחר שנשלחה אליהם על ידי בחורה כל שהיא, שם הראו לה סרטים כחולים וייתכן אף שנשא תוכן מיני מעבר לעצם הצפייה, אינו מפחית ממשקל עדותה ביחס לארוע עליו העידה בעניינו של הנאשם.ב**

**ההיפך, עצם העובדה שהמתלוננת סיפרה לנאשם על ארועים אלה ואף על כך שביום המקרה, הייתה במחזור, עניינים אינטימיים, בעלי גוון מיני של המתלוננת, מחזקת ההסבר להתנהגותו של הנאשם כלפיה.ו**

**מעבר לעדותה ביחס לארוע עצמו, התנהגותה לאחר המקרה, מחזקת את האוטנטיות של גרסתה. העובדה שסיפרה על הארוע לבני משפחתה מיד לאחר התרחשותו, תלונתה במשטרה עוד באותו לילה ואף ארוע נטילת הכדורים על ידה, בתגובה לכך שחברתה אינה תומכת בה, ומתרחקת ממנה עפ"י דרישת הוריה, בהתייחס למקרה, יש בכל אלה כאמור משום חיזוק הגרסה.נ**

**כל זאת ובנוסף, החזיה הפרומה והעובדה שלא הוכחשה על ידי הנאשם, כי היא דרשה לרדת מהמשאית במקום ביצוע העבירה והנאשם מנע זאת ממנה, מהווים כאמור חיזוק רב לגרסתה.ב**

**8. אשר על כן, אני קובע כי התביעה הוכיחה אשמת הנאשם ואני מרשיעו בעבירה שיוחסה לו בכתב האישום.ו**

**ניתנה היום, א' ב אדר א, תשס"ה (10 בפברואר 2005), במעמד הנ"ל.**

|  |
| --- |
| **ש. שטיין - שופט** |

**ב"כ המאשימה:**

שמענו היום הכרעת הדין, אין ספק שהמדובר בעבירה חמורה, בנסיבות קשות, כך לעניין מיהותה של הנאשמת, ויסודות העבירה אשר בין היתר מקימים גם יסודות של כליאת שווא וכדומה, ברור שהעונש שצריך לקבל האיש הוא מאסר מוחשי, אך כיוון שהוא אינו מיוצג כעת, ובטרם טיעוניי, אמליץ לביהמ"ש לקבל עמדת הנאשם לעניין תסקיר שירות מבחן שיתייחס לשאלת העונש ואחר נראה איך נגיב.נ

**הנאשם:**

עצם ההרשעה זה כבר, אני לדעתי אם היה לי כסף והייתי מביא עו"ד זה היה הפוך, זה שאין לי אפשרות ואני לא מומחה לכך, אני לא מאשים אף אחד, אני אומר את מה שאני חושב.ב

נכון שיש לי עבר פלילי אבל הוא מלפני 20 שנה כשהייתי צעיר.ו

**ב"כ המאשימה:**

נוכח כך שאדוני שולח אותו לתסקיר שירות מבחן וזו שהות נוספת, אני חוזר וממליץ לנאשם שלדיון הנדחה יתייצב לסניגור, על אף שאני משוכנע שהכרעת הדין ניתנה כדין וללא קשר לשאלת ייצוגו, זאת כיוון שלהערכתנו צפוי הנאשם לעונש מאסר, ועדיף לו שיהא מיוצג על ידי עו"ד.נ

החלטה

**1. קובע לדיון ליום 13.04.2005 בשעה 08:30. עד למועד זה יתן שירות המבחן תסקיר בעניינו של הנאשם אשר יתייחס לשאלת העונש.**

**2. לתשומת לב שירות המבחן, כתובתו העדכנית של הנאשם: 5111/9 באילת . טל': 6410200-052.ב**

**ניתנה היום, א' ב אדר א, תשס"ה (10 בפברואר 2005), במעמד הנ"ל.**

|  |
| --- |
| **ש. שטיין - שופט** |

**עותק נמסר לצדדים הנוכחים.**

001770/03פ 136 רונית אסייג

נוסח מסמך זה כפוף לשינויי ניסוח ועריכה