**בתי המשפט**

|  |  |  |  |
| --- | --- | --- | --- |
| **בית משפט השלום חדרה** | | **פ 001849/04** | |
|  | |
| **בפני:** | **השופט אהוד קפלן** | **תאריך:** | **30/11/2005** |

|  |  |  |  |  |  |
| --- | --- | --- | --- | --- | --- |
| **בעניין:** | | **מדינת ישראל - תביעות חדרה** | |  | |
|  | |  |  | המאשימה | |
|  | | **- נ ג ד -** | |  | |
|  | | **אבו סעדיה מחמד** | |  | |
|  | |  |  | הנאשם | |
| **נוכחים** | | **ב"כ המאשימה: עו"ד אורלי טל**  **הנאשם: בעצמו** | | | |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [348(ו)](http://www.nevo.co.il/law/70301/348.f), [349(א)](http://www.nevo.co.il/law/70301/349.a), [34כד](http://www.nevo.co.il/law/70301/34kd)

# 

**הכרעת - דין**

לאחר שמיעת-הראיות וסיכומי-הצדדים, מצאתי את הנאשם אשם בעבירה של מעשה מגונה בפומבי (עבירה לפי סעיף [349(א)](http://www.nevo.co.il/law/70301/349.a) ל[חוק העונשין](http://www.nevo.co.il/law/70301) תשל"ז - 1977).

1. בכתב-האישום נטען כי ביום 05/06/2002 בשעה 06:30, עשה הנאשם מעשה מגונה בפומבי באופן שעמד ערום ושיפשף את איבר-מינו.

הנאשם כפר ונשמעו ראיות.

2. המתלוננת, שהינה אישה מבוגרת, העידה שביום האירוע ראתה את הנאשם עושה את המיוחס לו, כאמור לעיל.

לדבריה של המתלוננת, היא הכירה אותו מקודם הואיל והוא רץ אחריה לפעמים. היא עמדה ברחוב מספר מטרים ממנו והוא עמד ליד הצריף, כשבינו לבין הרחוב אין שום גדר.

מעדותה של המתלוננת עולה בבירור שמדובר במעשה בעל אופי מיני, ולא בעשיית-צרכים.

3. הנאשם בעדותו בביהמ"ש הכחיש את המעשה מכל וכל. עוד לפני שהעיד אמר (בעמ' 9 לפרוטוקול) כי אין לו בבית שירותים והוא עשה את צרכיו בחוץ, אבל לא את מה שמיוחס לו.

4. הזהרתי את עצמי שמדובר בעדות-יחידה, "מילה מול מילה", ובכל זאת אני נותן אמון-מלא בעדות-המתלוננת, שניכר היה שדבריה הם אמת.

גירסת הנאשם, שאיננו מכיר את המתלוננת בכלל, תמוהה, שהרי אם אכן כך, מדוע אישה מבוגרת, שעשתה רושם אמין ורציני, תעליל עליו עלילת שווא?

יתרה מזו - הנאשם בעדותו הותיר אחריו רושם של אדם-תמהוני משהו.

אני מעדיף את גירסת המתלוננת על פי גירסת הנאשם, וקובע כי הוכח מעבר לספק-סביר כי הנאשם עשה את המיוחס לו, כאמור לעיל.

5. סעיף [349(א)](http://www.nevo.co.il/law/70301/349.a) ל[חוק העונשין](http://www.nevo.co.il/law/70301) תשל"ז - 1977 קובע:  **"העושה מעשה מגונה בפומבי בפני אדם אחר, ללא הסכמתו, או העושה מעשה כאמור בכל מקום שהוא תוך ניצול יחסי תלות, מרות, חינוך השגחה, עבודה או שירות, דינו - מאסר שנה".**

סעיף [348(ו)](http://www.nevo.co.il/law/70301/348.f) לחוק, מגדיר "מעשה-מגונה" כ: **"מעשה לשם גירוי, סיפוק מיני או ביזוי מיניים"**.

המונח "פומבי" מוגדר, בסעיף [34כ"ד](http://www.nevo.co.il/law/70301/34kd) לחוק, כדלקמן:

**"פומבי לעניין מעשה -**

**1. מקום ציבורי, כשאדם יכול לראות את המעשה מכל מקום שהוא.**

**2. מקום שאינו ציבורי, ובלבד שאדם המצוי במקום ציבורי יכול לראות את המעשה".**

במקובץ מהאמור לעיל, ברור שהנאשם עשה מעשה מגונה (לשם סיפוק מיני) במקום שבו כל אדם העובר ברחוב יכול היה לראותו.

6. סיכומו של דבר: הנאשם מורשע בזאת בעשיית מעשה מגונה בפומבי לפי סעיף [349(א)](http://www.nevo.co.il/law/70301/349.a) ל[חוק העונשין](http://www.nevo.co.il/law/70301) התשל"ז - 1977.

**ניתנה היום כ' בחשון, תשס"ו (22 בנובמבר 2005) במעמד הנוכחים.**

|  |
| --- |
| **אהוד קפלן, שופט** |

**ב"כ המאשימה טוענת לעונש:**

לנאשם הרשעות קודמות בעבירות של אלימות, עבירה של מעשה מגונה, עבירות רכוש - מוגש גליון הרשעות קודמות של הנאשם.

למעשה ישנן מספר הרשעות בעבירה של מעשה מגונה.

הנאשם הורשע לאחר שמיעת הוכחות בעבירה של מעשה מגונה בפומבי.

מדובר בעבירה חמורה והאינטרס הציבורי מחייב ענישה משמעותית ומרתיעה בעבירות אלה.

המאשימה תבקש להטיל על הנאשם עונש של מאסר בפועל, מאסר על תנאי, קנס ופיצוי למתלוננת.

ביהמ"ש צריך להביע סלידה מהתנהגויות כאלה המתרחשות ברחוב ואשר פוגעות באזרחים.

אבהיר כי בדיון בפני כב' השופט מוחסן הנאשם ציין שהוא לא מעוניין בסניגור.

**הנאשם טוען לעונש:**

אני לא עשיתים כלום.

# גזר - דין

הנאשם הורשע לאחר שמיעת הראיות בתיק בעבירה המיוחסת לו בכתב האישום - מעשה מגונה בפומבי.

מדובר באירוע שהיה לפני 3.5 שנים.

לנאשם אומנם יש הרשעות קודמות מסוג זה, ונכון גם שבישיבת ההקראה הראשונה הוא הודיע לשופט המנ"ת כי הוא איננו מעוניין בסניגור ציבורי, אבל יש לזכור שהמאשימה בשום שלב של הדיון לא הודיעה לביהמ"ש כי בכוונתה לדרוש מאסר בפועל, וגם הנאשם מן הסתם רשאי היה לחשוב שאין בכוונת המאשימה לבקש מאסר בפועל, ואולי מטעם זה ויתר על זכותו לסניגור ציבורי.

בנסיבות העניין, לא יהיה זה הוגן להטיל על הנאשם מאסר בפועל.

לפיכך אני גוזר על הנאשם מאסר על תנאי לתקופה של 6 חודשים, והתנאי הוא שהנאשם לא יעבור במשך 3 שנים מהיום עבירות על הסעיפים בהם הורשע בתיק זה או עבירות מין מסוג אחר, ויורשע בהן בין בתקופת התנאי ובין לאחריו.

**הודעה והוסברה זכות הערעור תוך 45 יום מהיום לבית המשפט המחוזי בחיפה.**

למזכירות - התיק ירשם כסגור.

**ניתן היום 30 בנובמבר, 2005 (כ"ח בחשון תשס"ו) במעמד הצדדים דלעיל.**

**5129371**

אהוד קפלן 54678313-1849/04

**54678313**

|  |
| --- |
| **אהוד קפלן - שופט** |

עינבל.א.

נוסח מסמך זה כפוף לשינויי ניסוח ועריכה