**בתי המשפט**

|  |  |  |
| --- | --- | --- |
| **בית משפט השלום נתניה** | **פ 003374/99** | |
|  | |
| **בפני כבוד השופט הרווי גרובס** | **תאריך:** | **20/08/2001** |

|  |  |  |  |
| --- | --- | --- | --- |
| **בעניין:** | **מדינת ישראל** | |  |
|  |  |  | המאשימה |
|  | **נגד** | |  |
|  | **כהן אוריאל** | |  |
|  |  |  | **הנאשם** |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [345(א)(3)](http://www.nevo.co.il/law/70301/345.a.3), [348(א)](http://www.nevo.co.il/law/70301/348.a)

הכרעת דין

כתב האישום מיחס לנאשם עבירת מעשה מגונה – בניגוד לסעיף [348(א)](http://www.nevo.co.il/law/70301/348.a) יחד עם סעיף [345(א)(3)](http://www.nevo.co.il/law/70301/345.a.3) ל[חוק העונשין](http://www.nevo.co.il/law/70301), תשל"ז – 1977.

**רקע עובדתי:**

5129371

5129371בתקופה הרלוונטית לכתב האישום שימש הנאשם בנהג אוטובוס הלוקח תלמידים מביתם לבית ספרם.נ

במועד 31.01.99 בשעה 08:20 נתן הנאשם למתלוננת ולחברתה לעלות לתוך האוטובוס אשר חנה במתחם בית הספר ושלושתם ניהלו שיחה.ב

לאחר שיחה קצרה ירדה המתלוננת מהאוטובוס בעקבות חברתה כשלפתע אחז בה הנאשם בחוזקה, סובב את ראשה לעברו ונתן לה נשיקה על פיה, כאשר הוא מחדיר את לשונו לפיה.ו

בעשותו את האמור לטענת המדינה עשה הנאשם מעשה מגונה בקטינה שלא מלאו לה ארבע עשרה שנים לשם גירוי או סיפוק מיני.נ

המתלוננת לא הגישה תלונה למשטרה סמוך לאירוע והסתפקה בכך שסיפרה תחילה לחברתה שהיתה עימה באוטובוס של הנאשם ולאחר מכן לעוד מספר חברות.ב

אחת האמהות צלצלה לאם המתלוננת וסיפרה על האירוע נשוא כתב האישום.ו

לאחר שיחה בין האם לבין המתלוננת הגישה המתלוננת תלונה במשטרה.נ

**עמדת הנאשם**

המתלוננת אכן היתה במועד הרלוונטי ביחד עם חברתה ועוד עם מספר ילדים נוספים בתוך אוטובוס של הנאשם.ב

הבנים והבנות החלו להשתולל והנאשם הורה לכולם לרדת מהאוטובוס. המתלוננת הורדה ע"י הנאשם תוך שהוא אוחז בצווארה ומורידה מחוץ לאוטובוס.ו

הנאשם מכחיש את האירוע כנטען בכתב האישום וטוען שאף לא הכיר את המתלוננת בשמה הפרטי מעולם לא נגע בה כמוזכר בכתב האישום.נ

**הראיות העיקריות:**

עולה מדברי המתלוננת וחברתה שנהגו מדי פעם, להתחמק משיעורי בית הספר ולשבת עם הנאשם באוטובוס. המתלוננת אומנם העידה בבית משפט שחברתה נהגה לעשות זאת ואילו היא המתלוננת התבקשה להצטרף מדי פעם כמו ביום האירוע. אולם, הסימנים מורים שמפגשים אלה הפכו לדבר שיגרתי.

בשיחתה עם חוקרת הנוער וגם בבית המשפט המתלוננת סיפרה על אירוע אחר בו הנאשם נגע בה בישבן בנוכחות חברתה.

חברתה העידה שבמפגשים אלה "היתה אוירה של לטיפה וחיבוק" (ע' 7 לפרוטוקול) וחברתה אישרה שהיא ראתה לפחות פעם אחת שהנאשם נגע במתלוננת בישבן, ונתנה לה נשיקה בלחי.

יש לציין כי חברתה היתה במצוקה בעת החקירה הנגדית בבית המשפט, ולא היתה מסוגלת להשלים את חקירתה. דאגתה שאנשים יחשבו שהנאשם נגע בה היותה בולטת.

המתלוננת מסרה את גירסתה לבית המשפט: היא באה לרדת מהאוטובוס אחרי חברתה, הנאשם תפס אותה סובב אותה אליו ונשק אותה.

ש. איפה הוא נישק אותך.

ת. בפה והוא הכניס את הלשון שלו לתוך הפה שלי ..

הייתי בהלם דחפתי אותו מעלי ויצאתי מהאוטובוס. הייתי בהלם לא ידעתי מה קורה" (עמ' 11 לפרוטוקול).

המתלוננת אף סיפרה על האורח הנוסף של הלטיפה והנשיקה.

היא לא התלוננה לאם על כך:

"לקחתי את זה בתור קטע חברי" (עמ' 12 לפרוטוקול).

אולם המתלוננת הדגישה בפני בית המשפט ההבדל במהמנתו בין האירועים שכך שהאירוע נשוא כתב האישום היה בכוח. עד כדי כך שכמה ימים לאחר האירוע היו לה סיוטים בעיקר בלילה (עמ' 13 לפרוטוקול).

על אף זאת, המתלוננת בתשובות לשאלות לבית המשפט הבהירה שאלמלא התערבות אמא שלה, היא לא התכוונה להתלונן על האירוע – אם כי ברור מדבריה כי חששה להתלונן מכיוון שלא רצתה שאמה תגלה על העדרותה מהשיעורים.

מאמא של המתלוננת למדנו שכאשר אם של ילדה אחרת דאגה ליידע אותה על האירוע, המתלוננת הסכימה למסור את דבריה קודם כל לאחותה ורק לאחר מכן לאמא. האם מסרה על כך שהמתלוננת היתה נסערת ובכתה בעת שהיא סיפרה על האירוע. האם אך מסרה כי הבחינה לפני כן בשינוי בהתנהגותה – היא היתה מסתגרת בחדרה ולא יצאה עם חברות. בדיעבדהאם הבחינה כי התנהגות זאת היתה כתוצאה מהאירוע.

הנאשם העיד ומסר גירסתו:

הבנות ביקשו לשמוע מוזיקה אצלו באוטובוס, והן ישבו אצלו כמה דקות, ובאו עוד תלמידים כעבור זמן קצר:

"הם עשו רעש וביקשתי מהם לצאת מהאוטובוס אחת הבנות תפסה אחד הבנים ואני תפסתי אותה בצוואר סובבתי אותה לכיוון המדרגות ואז הם הלכו לכיוון בת הספר והבנות ירדו דרך הדלת האחרת" (פרוטוקול עמ'13, עמ' 2 15-13).

הנאשם דאג להעסיק חוקר פרטי על מנת להביא עדים לאירוע ואכן התייצבו 2 תלמידים – אולם יאמר מיד שגירסתם אינה תואמת דברי הנאעשם.

**דיון החלטה**

החלטתי להרשיע את הנאשם ולהלן הנימוקים לכך:

1. בית המשפט למעשה נאלץ בתיק זה להכריע על בסיס דברי המתלוננת מול דברי הנאשם.

ביהמ"ש ער לקושי, כאשר הוא מבסס הרשעה כה משמעותית על דברי עדות יחידה, קל וחומר, כאשר המתלוננת היתה בת פחות מ- 15 בעת האירוע ובת כ- 15.5 בעת שהעידה בפני.

יחד עם זאת, יש לציין שביהמ"ש התרשם מעוצמת עדותה בבית המשפט.

לא רק שהיא מסרה גירסה משכנעת, אלא היה ברור לחלוטין שבאה המתלוננת בפני ביהמ"ש בניגוד לרצונה, תוך אי נוחות ומבוכה עצומה, הרי מקובל על כל הצדדים שלא היא יזמה את הפניה למשטרה ואם היה דבר תלוי בה בכלל לא היינו מגיעים לביהמ"ש.

היא נתפסה במצב קשה בשיא גיל הבגרות שלה. היא נאלצה לגלות לפני אמה לא רק שהתחמחקה ונעדרה משיעוריה בבית הספר, אלא שבמהלך אותן עדרויות היא בילתה יחד עם חברתה עם גבר מבוגר ממנה בנסיבות לא הולמות.

בית המשפט בטוח שהטראומה שעברה על הנאשמת כתוצאה מעדותה בבית המשפט דומה לטראומה שנגרמה לה עקב האירוע עצמו.

יחד עם זאת, על אף כל הקשיים והמבוכה דבריה היו משוכנעים עד למאוד.

2. לא מקובלת עלי טענת עו"ד לויט שכאשר המתלוננת סיפרה לראשונה לחברות שלה על האירוע דובר בפנטזיה מפוברקת וכאשר אמא שלה עמדה על כך שהדבר ייצא לאור לא היתה כביכול למתלוננת ברירה, אלא להמשיך ולדבוק בפנטזיה שלה.

טענה זאת איננה מתיישבת כלל עם התרשמותי מהמתלוננת ולא עם התנהגותה בבית המשפט: המתלוננת נערה צעירה, אך שקולה ורצינית.

3. כמו כן אין למתלוננת כל סיבה להפליל את הנאשם בסיפור זה, כאשר ברור גם לפי דבריו שלא היה כל סיכסוך בינה לבינו טרם האירוע.

נהפוך הוא, אנו יודעים שקיימו מפגשים מהסוג נשוא הדיון, וגם אם אנו לא יודעים מהי התדירות של המפגשים, ברור שלא דובר באירוע בודד.ב

עדותה של המתלוננת מקבלת תמיכה נסיבתית הן מעדותה של חברתה והן מעדות אמה.

חברתה אישרה שבאירוע קודם הנאשם נגע במתלוננת בישבן וליטף אותה ונתן לה נשיקה.

אנו גם יודעים ממנה מה היתה האוירה ששררה באותם מפגשים, שמעו מוסיקה ודיברו. וכנראה הכל הלך בצורה נעימה.

ויודגש כאן, כי אין כאן סכנה שהמתלוננת וחברתה תיכננו או תיאמו עדותן במשותף במטרה להפליל את הנאשם.

מערכת יחסים ביניהם התמוטטה למעשה סמוך לאחר האירוע.

לגבי האם: אין כמובן לתת משקל כלשהו לדיווחי המתלוננת בפניה על האירוע עצמו אלא אנחנו יכולים לתת אמון לדברי האם שמספר ימים אחרי האירוע בטרם שהאירוע התגלה התנהגותה של המתלוננת היתה שונה מרגיל וכנראה שהיא סבלה לא מעט באותם ימים. כמו כן מקובל עלי שהאמא עמדה על הגשת תלונות בניגוד למתלוננת.

4. כנגד כל הראיות האמורות, הנאשם לא הצליח להביא משקל נגד.

הוא אומנם חזר וטען שבעת האירוע היו נוכחים ילדים אחרים והוא נאלץ להפסיק את המהומות ותוך כדי כך טפס את המתלוננת בצווארה, על מנת להוציאה מהאוטובוס.

אולם שני התלמידים, אשר העידו בפני מטעם הנאשם כלל לא תמכו בגירסה זו.

הנערים היו במהלך משחק, כאשר אחד מהם ברשות הנאשם, עלה בדלת אחורית של אוטובוס על מנת להתחמק מחברו.

הנערים, אכן הבחינו במתלוננת וחברתה אך לא היו מהומות ולא השתוללות ואף נער לא ראה אף סיבה, אשר בגללה הנאשם היה נאלץ להפעיל כוח כלשהו על המתלוננת.

מעדויות של אותם נערים, אנו לומדים שתי דברים בלבד הם לא עדים לאירוע נשוא כתב האישום, אלא היו עדים לקיומו של אחד מהמפגשים שהתקיימו באוטובוס בין המתלוננת, חברתה והנאשם.

הנאשם בעדותו סתר את עצמו במספר נקודות. בהודעתו במשטרה סיפר בפרטי פרטים מה הוא עשה למתלוננת, משמע שהוא מודה בריש גלא שהפעיל כוח עליה, לעומת זאת בחקירה נגדית בבית המשפט ניסה לגמד את מעשיו ואותם "אני לא הפעלתי כוח" רק בחקירה נגדית לוחצת נאלץ הנאשם לאשר את גירסתו במשטרה.

בהודעתו במשטרה ניתן להבחין שהנאשם קם מכיסאו תוך תפיסת המתלוננת בצווארה והוא מלווה אותה מחוץ לאוטובוס ואילו בבית המשפט טען שכלל לא קם מכיסאו (עמ' 3, שורות 16-17).

אין תמיכה מאף מקום לתיאור של הנאשם שהיה במצב שבו הבנות באוטובוס התקוטטו עם הבנים ושהוא נאלץ להוציא את המתלוננת בכוח בנוכחות הבנים.

הרי גם בנקודה זו עדותו של הנאשם איננה עקבית.ו

הנאשם הצהיר בפנינו שהוא נהג להסיע ילדים 20 שנה. ועל אף שהיו ילדים שהתפרעו באוטובוס הוא לא הרים יד על ילד כלשהו במשך תקופה זאת; אלא בשני פעמים הוביל אותם למשטרה.

אין סיבה איפוא מדוע אירוע מנורי מסוג זה היה גורם לנאשם לחרוג חריגה כה משמעותית מהתנהגותו הרגילה.

האוטובוס היה במתחם בית הספר. הילדים היו נוכחים באוטובוס במקום להיות בשיעורים. אין זה ברור מדוע לא פנה למורים אלא דווקא הוא בחר להפגין אלימות.

5. גם בהתנהגותו כלפי בית המשפט הנאשם גילה קווים שיקריים באופיו. אין להתעלם מכך שבמועד שנקבע לדיון הוא התחמק מהדיון תוך כדי הגשת אישור רפואי ותוך הטעיה מכוונת, כאילו שהיה חולה, כאשר באותו יום יצא לעבודתו.

הנאשם לא היסס מלשים את פרקליטו במצב מביך ביותר בפני בית המשפט בעניין זה.

בסיכומו של דבר כל התנהגות של הנאשם בפני וכל דרך מסירת עדותו מעידים על אדם שיש לו מה להסתיר בפרשה זו.

לאור כל הנסיבות האמורות החלטתי להרשיע את הנאשם בגין העבירה המיוחסת לו בכתב האישום.

**ניתן היום, תשס"א (20 באוגוסט 2001) בנוכחות הצדדים.נ**

**ערעור תוך 45 יום לבית המשפט המחוזי.ב**

**מותר לפרסום מיום 20.8.01.ו**

**\_\_\_\_\_\_\_\_\_\_\_\_\_\_\_\_**

**הרווי גרובס, שופט**

**משום שיש בקשה של הפרקליטות שהכרעת הדין תהיה בדלתיים סגורות, בימ"ש לא הקריא את הכרעת דינו אלא מסר את התוצאה לצדדים ביחד עם העתק של הכרעת הדין.**

**ב"כ הנאשם:**

אני מבקש לקבל תסקיר בעניינו של הנאשם.

**התובע:**

אני מתנגד לקבלת תסקיר.

נכון שלנאשם אין הרשעות קודמות. מוסכם עלינו ועל ההגנה לכן אנו חושבים שאין צורך בתסקיר, אין צורך בדחיה נוספת של הדיון.

אין צורך בהמשך גרימת הנזק שנגרם למתלוננת ודחיות נוספות של הדיון הזה.

**ב"כ הנאשם:**

התסקיר בוחן לא רק את האישיות אלא את סביבתו, את הפרנסה, את האיש את האפשרויות הפתוחות בפניו בעקבות התוצאה המשפטית הנוכחית.

אם חברי מבקש מאסר בפועל יש לכך נימוק כבד משקל.

בימ"ש צריך לבחון את הפונטציאל הסיכוני של האיש, אם מדובר באירוע חד פעמי או אדם שיש בו סיכון לציבור.

אני לא מעלה בדעתי שאפשר להענות לבקשת התביעה כשאני לא יודע מה הטיעונים שלהם, אני רק יכול לנחש. אני לא מעלה בדעתי איך אפשר להעלות בקשה כזו מבלי שמכירים את האיש, את משפחתו את אופיו ואת הבעיות שלו.

זה לא משפט אזרחי, המתלוננת רוצה להגיש תביעה שתגיש תביעה. היא לא מנהלת את המשפט הזה. לא יכולה לנהל אותו בשלט רחוק. המתלוננת היא לא צד היא קורבן. בימ"ש בחן את התיק וקיבל את גירסת המתלוננת וכיבד אותה מה בין זה לבין התערבות בעניין העונש.

**התובע:**

כפי שציינתי מתסקיר לא נוכל ללמוד שום דבר פרט לסביבת הנאשם.

לנאשם אין עבר פלילי. אנו לא רואים את הצורך לקבלת תסקיר.

החלטה

בימ"ש ישקול תוך מספר ימים אם יש מקום לשלוח את הנאשם לתסקיר שירות המבחן או שמא יש לקיים דיון בעניין העונש והצדדים יקבלו הודעה בהתאם.

**ניתנה היום א' באלול, תשס"א (20 באוגוסט 2001) במעמד הצדדים.**

**\_\_\_\_\_\_\_\_\_\_\_\_\_\_\_\_**

**הרווי גרובס, שופט**

נוסח מסמך זה כפוף לשינויי ניסוח ועריכה